cyanic-selkie/wikianc huggingface dataset:
ߕߊ߯ߡߊߘߋ߲ ߁߭
ߗߋߦߊߟߌ ߛߎ߯ߦߊ
ߖߊ߯ߓߊߟߌ ߞߐߞߊ߲ߕߊ ߟߎ߬ ߛߏ߲߯ߓߊߟߌ߸ ߕߟߋ߬ߞߕߐ߬ߜߟߎߞߘߎ (héliosphère)߸ ߊ߬ ߣߌ߫ ߝߏ߬ߟߏ߲߬ߝߊߟߊ߲ ߠߎ߬ ߕߍߡߟߊ. ߘߐ߬ߛߏ߰ߙߋ߬ߟߊ߲ ߥߟߌ߬ ߞߎ߲ߧߊ ߦߋ߫ ߡߍ߲ ߘߌ߫߸ߏ߬ ߟߋ ߦߴߊ߬ ߜߊ߲ߠߌ߲ ߘߌ߫ ߝߌ߲߬ߕߐ߲߫ ߝߍ߬߸ ߞߌ߬ߘߌ߲߬ߕߌ߮ ߝߍ߬ ߊ߬ ߣߌ߫ ߞߌ߬ߘߌ߲߬ߕߌ߮ ߞߊߙߏ ߓߍ߯ ߘߐ߫ ߓߟߋ߬ߓߟߋ ߛߊ߬ߝߌߝߌ ߞߊ߬ߣߌ߲߬. ߝߏ߬ߟߏ߲߬ߝߊ߬ߟߊ߲߬ߕߍ ߡߎ߬ߙߊ߲ ߞߎ߲߭ ߡߊߦߟߍ߬ߡߊ߲߬ ߘߊ߫ ߕߋ߲߬ ߝߛߊߦߌ߫ ߛߴߊ߬ ߘߌ߫ ߛߋ߫ ߥߊ߫ ߟߊ߫ ߓߐ߫ ߟߊ߫ ߛߊ߬ߙߌ߬ߕߌ߮ ߡߊ߬߸ ߞߵߏ߬ ߢߊߝߐ߫ ߛߊ߬ߝߌߝߌ ߓߐߒߡߊߟߌ߫ ߕߎߡߊ ߟߊ߫߸ ߓߊ߸ ߞߊߙߏ ߏ߬ ߓߐߒߡߊߟߌ ߕߘߍ߬ ߦߋ߫ ߢߊ߬ߒ߬ߞߐ߬ߓߊߟߌ ߘߏ߫ ߟߋ߬ ߘߌ߫ ߥߊ߯ߕߌ ߏ߬ ߟߊ߫߸ ߓߴߊ߬ ߕߎ߲߬ ߓߘߊ߫ ߝߐ߫ ߞߏ߫ ߡߐ߲ߕߐ߲߫ ߓߐ߬ߓߐ߬ߟߊ߬ߞߊ ߦߴߊ߬ ߡߊ߬. ߕߊ߯ߡߊߘߋ߲ ߁߭ ߞߊ߬ ߖߊ߯ߓߊߟߌ߫ ߂ ߟߎ߬ ߓߊ߲ߘߊ ߟߎ߬ ߞߊ߬ߙߊ߲߬߸ ߊ߬ߟߎ߫ ߡߊ߬ߥߏ ߟߎ߬߸ ߊ߬ߟߎ߫ ߣߍ߰ߛߎ߬ߓߊ߰ ߞߣߍ߸ ߊ߬ ߣߴߊ߬ߟߋ ߟߋ߬ ߞߍ߫ ߘߊ߫ ߘߐ߬ߛߏ߰ߙߋ߬ߟߊ߲߬ ߝߟߐ ߘߌ߫߸ ߡߍ߲ ߞߵߊ߬ߟߎ߬ ߞߊߙߏ ߟߎ߬ ߖߌ߬ߦߊ߬ߓߍ߬ ߝߊߙߊ߲ߝߊ߯ߛߌߣߍ߲ ߡߊߛߐ߫. ߊ߬ ߓߊ߲ ߞߐ ߘߐ߫ ߊ߬ ߟߊ߫ ߗߋߦߊߟߌ߫ ߓߊߖߎߟߞߊ ߟߊ߫ ߜߊ߲ߠߌ߲ ߠߊ߫ ߞߌ߬ߘߌ߲߬ߕߌ߮ ߝߍ߬ ߁߉߈߀ ߣߍߣߍߓߊ ߁߂ ߡߊ߬߸ ߕߊ߯ߡߊߘߋ߲ ߁߭ ߞߍ߫ ߘߊ߫ ߝߋ߲߫ ߠߊߘߊ߲ߣߍ߲߫ ߅ ߟߎ߬ ߛߕߊߣߊ߲ ߘߌ߫ ߞߊ߬ ߛߋ߫ ߓߏ߬ߙߌ߬ߒ߬ߞߘߐ߬ߟߌ ߞߊߟߌߦߊ ߞߊ߬ߣߌ߲߬ߣߍ߲ ߘߐ߫߸ ߓߐ߫ ߞߊ߲ߡߊ߬ ߕߟߋ߬ ߞߊ߲ߞߋ ߘߐ߫. [ߞߏߝߐߟߌ߫ ߞߟߊ߬ߟߊ߬ߡߊ] ߂߀߁߂ ߘߓߊ߬ߕߊ ߂߅߸ ߕߊ߯ߡߊߘߋ߲ ߁߭ ߟߋ߬ ߞߍ߫ ߘߊ߫ ߝߏ߬ߟߏ߲߬ߝߊ߬ߟߊ߲߬ߕߍ ߡߎ߬ߙߊ߲߬ ߝߟߐߡߊ ߘߌ߫ ߡߍ߲ ߞߊ߬ ߕߋ߬ߟߋ ߘߊ߲߬ ߜߟߎߞߘߎ ߘߐߛߊ߲߬߸ ߊ߬ ߣߌ߫ ߞߊ߬ ߛߋ߫ ߓߟߊߓߟߊߕߍߞߣߍ ߞߊ߲߬. ߛߙߋߦߊߟߌ߫ ߜߘߍ߫ ߦߋ߫ ߛߍ߲ߓߍߡߊ ߕߊ߯ߡߊߘߋ߲ ߁߭ ߟߊ߫ ߞߏ ߘߐ߫߸ ߕߊ߯ߡߊߘߋ߲ ߛߘߍ ߟߎ߬ ߓߊ߲߫ ߘߊ߫ ߞߐߘߌ߯ߟߊ߲ ߡߊߝߍߣߍ߲ߠߌ߲ ߘߐ߫ ߊ߬ ߜߋ߬ߙߋ ߛߊߞߍߟߌ ߘߐ߫ (TCM) ߝߏ߬ߟߏ߲߬ߝߊ߬ߟߊ߲߬ߕߍ ߔߊ߲ߞߙߎ ߘߐ߫ ߂߀߁߇ ߓߊ߲߫ ߕߎߡߊ ߟߊ߫ (ߞߊ߬ߦߌ߯ ߊ߬ ߞߐߘߌ߯ߟߊ߲ ߛߋ߲߬ߓߐ߫ ߘߴߊ߬ ߘߐ߫ ߞߊ߬ߦߌ߯ ߁߉߈߀ ߠߊ߫)߸ ߖߊ߬ߕߋ߬ߘߐ߬ߛߌ߮ ߘߏ߫ ߞߵߊ߬ ߕߏ߫ ߗߋߦߊߟߌ ߞߎ߲߬ߕߊ߮ ߟߊߖߊ߲߰ߧߊ߬ ߘߊ߫ ߛߊ߲߭ ߝߌ߬ߟߊ߬ ߣߌ߫ ߛߓߊ߬ ߟߎ߫ ߟߊ߫. ߕߊ߯ߡߊߘߋ߲ ߁߭ ߟߊ߫ ߗߋߦߊߟߌ߫ ߞߕߐߙߐ߲ߘߓߐߣߍ߲ ߏ߬ ߘߌ߫ ߛߋ߫ ߘߊߓߊ߲߫ ߠߊ߫ ߞߊ߬ ߥߴߊ߬ ߛߌ߰ ߂߀߂߅ ߟߊ߫ ߕߎ߬ߡߊ߬ߘߐ߫߸ ߣߴߊ߬ ߢߎߡߍߛߎ߲߫ ߥߎߦߋ߲ߢߎߡߍ߫ ߥߎߢߊ߲߫ ߦߙߐߢߐ߲߮ (radio-isotopes) ߡߊ߫ ߛߋ߫ ߢߎߡߍ߫ ߜߟߐߡߌ߲ ߞߟߊ߬ߟߡߊ߬ ߡߊߛߐ߫ ߟߴߏ߬ ߞߐ߫߸ ߞߊ߬ ߛߴߊ߬ ߟߐ߲ߞߏ ߡߎ߬ߙߊ߲ ߠߎ߬ ߟߊߓߊ߯ߙߊ߫ ߟߊ߫.
ߖߊ߯ߓߊߟߌ ߞߐߞߊ߲ߕߊ ߟߎ߬ ߛߏ߲߯ߓߊߟߌ߸ ߕߟߋ߬ߞߕߐ߬ߜߟߎߞߘߎ (héliosphère) ߣߌ߫ ߝߏ߬ߟߏ߲߬ߝߊߟߊ߲ ߠߎ߬ ߕߍߡߟߊ ߘߐ߫. ߘߐ߬ߛߏ߰ߙߋ߬ߟߊ߲ ߥߟߌ߬ ߞߎ߲ߧߊ ߦߋ߫ ߡߍ߲ ߘߌ߫߸ ߏ߬ ߟߋ ߦߴߊ߬ ߜߊ߲ߠߌ߲ ߘߌ߫ ߝߌ߲߬ߕߐ߲߫ ߝߍ߬߸ ߞߌ߬ߘߌ߲߬ߕߌ߮ ߝߍ߬ ߊ߬ ߣߌ߫ ߞߌ߬ߘߌ߲߬ߕߌ߮ ߞߊߙߏ ߓߍ߯ ߘߐ߫ ߓߟߋ߬ߓߟߋ ߛߊ߬ߝߌߝߌ ߝߍ߬. ߝߏ߬ߟߏ߲߬ߝߊ߬ߟߊ߲߬ߕߍ ߡߎ߬ߙߊ߲ ߞߎ߲߭ ߡߊߦߟߍ߬ߡߊ߲߬ ߘߊ߫ ߕߋ߲߬ ߝߛߊߦߌ߫ ߛߴߊ߬ ߘߌ߫ ߛߋ߫ ߥߊ߫ ߟߊ߫ ߓߐ߫ ߟߊ߫ ߛߊ߬ߙߌ߬ߕߌ߮ ߡߊ߬߸ ߞߵߏ߬ ߢߊߝߐ߫ ߛߊ߬ߝߌߝߌ ߓߐߒߡߊߟߌ߫ ߕߎߡߊ ߟߊ߫߸ ߓߊ߸ ߞߊߙߏ ߏ߬ ߓߐߒߡߊߟߌ ߕߘߍ߬ ߦߋ߫ ߢߊ߬ߒ߬ߞߐ߬ߓߊߟߌ ߘߏ߫ ߟߋ߬ ߘߌ߫ ߥߊ߯ߕߌ ߏ߬ ߟߊ߫߸ ߓߴߊ߬ ߕߎ߲߬ ߓߘߊ߫ ߝߐ߫ ߞߏ߫ ߡߐ߲ߕߐ߲߫ ߓߐ߬ߓߐ߬ߟߊ߬ߞߊ ߦߴߊ߬ ߡߊ߬. ߕߊ߯ߡߊߘߋ߲ ߁߭ ߞߊ߬ ߖߊ߯ߓߊߟߌ߫ ߂ ߟߎ߬ ߓߊ߲ߘߊ ߟߎ߬ ߞߊ߬ߙߊ߲߬߸ ߊ߬ߟߎ߫ ߡߊ߬ߥߏ ߟߎ߬߸ ߊ߬ߟߎ߫ ߣߍ߰ߛߎ߬ߓߊ߰ ߞߣߍ߸ ߊ߬ ߣߴߊ߬ߟߋ ߟߋ߬ ߞߍ߫ ߘߊ߫ ߘߐ߬ߛߏ߰ߙߋ߬ߟߊ߲߬ ߝߟߐ ߘߌ߫߸ ߡߍ߲ ߞߵߊ߬ߟߎ߬ ߞߊߙߏ ߟߎ߬ ߖߌ߬ߦߊ߬ߓߍ߬ ߝߊߙߊ߲ߝߊ߯ߛߌߣߍ߲ ߡߊߛߐ߫. ߊ߬ ߓߊ߲ ߞߐ ߘߐ߫ ߊ߬ ߟߊ߫ ߗߋߦߊߟߌ߫ ߓߊߖߎߟߞߊ ߟߊ߫ ߜߊ߲ߠߌ߲ ߘߐ߫ ߞߌ߬ߘߌ߲߬ߕߌ߮ ߝߍ߬ ߁߉߈߀ ߣߍߣߍߓߊ ߁߂ ߡߊ߬߸ ߕߊ߯ߡߊߘߋ߲ ߁߭ ߞߍ߫ ߘߊ߫ ߝߋ߲߫ ߠߊߘߊ߲ߣߍ߲߫ ߅ ߟߎ߬ ߛߓߊߣߊ߲ ߘߌ߫ ߞߊ߬ ߛߋ߫ ߓߏ߬ߙߌ߬ߒ߬ߞߘߐ߬ߟߌ ߞߊߟߌߦߊ ߞߊ߬ߣߌ߲߬ߣߍ߲ ߘߐ߫߸ ߓߐ߫ ߞߊ߲ߡߊ߬ ߕߟߋ߬ ߞߊ߲ߞߋ ߘߐ߫. [ߞߏߝߐߟߌ߫ ߞߟߊ߬ߟߊ߬ߡߊ] ߂߀߁߂ ߘߓߊ߬ߕߊ ߂߅߸ ߕߊ߯ߡߊߘߋ߲ ߁߭ ߟߋ߬ ߞߍ߫ ߘߊ߫ ߝߏ߬ߟߏ߲߬ߝߊ߬ߟߊ߲߬ߕߍ ߡߎ߬ߙߊ߲߬ ߝߟߐߡߊ ߘߌ߫ ߡߍ߲ ߞߊ߬ ߕߋ߬ߟߋ ߘߊ߲߬ ߜߟߎߞߘߎ ߘߐߛߊ߲߬߸ ߊ߬ ߣߌ߫ ߞߊ߬ ߛߋ߫ ߓߟߊߓߟߊߕߍߞߣߍ ߞߊ߲߬. ߛߙߋߦߊߟߌ߫ ߜߘߍ߫ ߦߋ߫ ߛߍ߲ߓߍߡߊ ߕߊ߯ߡߊߘߋ߲ ߁߭ ߟߊ߫ ߞߏ ߘߐ߫߸ ߕߊ߯ߡߊߘߋ߲ ߛߘߍ ߟߎ߬ ߓߊ߲߫ ߘߊ߫ ߞߐߘߌ߯ߟߊ߲ ߡߊߝߍߣߍ߲ߠߌ߲ ߘߐ߫ ߊ߬ ߜߋ߬ߙߋ ߛߊߞߍߟߌ ߘߐ߫ (TCM) ߝߏ߬ߟߏ߲߬ߝߊ߬ߟߊ߲߬ߕߍ ߔߊ߲ߞߙߎ ߘߐ߫ ߂߀߁߇ ߓߊ߲߫ ߕߎߡߊ ߟߊ߫ (ߞߊ߬ߦߌ߯ ߊ߬ ߞߐߘߌ߯ߟߊ߲ ߛߋ߲߬ߓߐ߫ ߘߴߊ߬ ߘߐ߫ ߞߊ߬ߦߌ߯ ߁߉߈߀ ߠߊ߫)߸ ߖߊ߬ߕߋ߬ߘߐ߬ߛߌ߮ ߘߏ߫ ߞߵߊ߬ ߕߏ߫ ߗߋߦߊߟߌ ߞߎ߲߬ߕߊ߮ ߟߊߖߊ߲߰ߧߊ߬ ߘߊ߫ ߛߊ߲߭ ߝߌ߬ߟߊ߬ ߣߌ߫ ߛߓߊ߬ ߟߎ߫ ߟߊ߫. ߕߊ߯ߡߊߘߋ߲ ߁߭ ߟߊ߫ ߗߋߦߊߟߌ߫ ߞߕߐߙߐ߲ߘߓߐߣߍ߲ ߏ߬ ߘߌ߫ ߛߋ߫ ߘߊߓߊ߲߫ ߠߊ߫ ߞߊ߬ ߥߴߊ߬ ߛߌ߰ ߂߀߂߅ ߟߊ߫ ߕߎ߬ߡߊ߬ߘߐ߫߸ ߣߴߊ߬ ߢߎߡߍߛߎ߲߫ ߥߎߦߋ߲ߢߎߡߍ߫ ߥߎߢߊ߲߫ ߦߙߐߢߐ߲߮ (radio-isotopes) ߡߊ߬ ߛߋ߫ ߢߎߡߍ߫ ߜߟߐߡߌ߲ ߞߟߊ߬ߟߡߊ߬ ߡߊߛߐ߫ ߟߴߏ߬ ߞߐ߫߸ ߞߊ߬ ߛߴߊ߬ ߟߐ߲ߞߏ ߡߎ߬ߙߊ߲ ߠߎ߬ ߟߊߓߊ߯ߙߊ߫ ߟߊ߫. ߗߋߦߊߟߌ ߞߟߏߜߍߢߐ߲߮
ߕߎ߬ߙߋ
ߛߌ
ߌߓߎߙߊߤߌߡ ߕߎ߬ߙߋ (߁߉߈߅-), ߛߣߍ߬ߜ߭ߊ߯ߟߌ߫ ߕߏ߬ߟߊ߲߬ߕߊ߲߬ߠߊ.
ߗ߭ߏߛߋ߫ ߕߎ߬ߙߋ (߁߉߆߁), ߝߊ߬ߙߊ߲߬ߛߌ߫ ߕߏ߬ߟߊ߲߬ߕߊ߲߬ߠߊ.
ߕߊ߯ߡߊߘߋ߲ ߁߭
ߘߐ߬ߝߐ
߁߉߆߀ ߟߊ߫߸ ߟߊ߬ߞߎ߬ߙߊ߲߬ߠߌ߲߬ ߞߎ߲ߓߊ ߘߏ߫ ߖߊ߬ߕߋ߬ߘߐ߬ߛߌ߮ ߘߏ߫ ߞߍ߫ ߘߊ߫߸ ߖߐ߲߬ߛߊ߫ ߞߐߞߊ߲߫ ߖߊ߯ߓߊߟߌ ߟߎ߬ ߘߌ߫ ߛߋ߫ ߞߊ߬ߙߊ߲߬ ߠߊ߫߸ ߏ߬ ߟߋ ߞߊ߬ ߣߖ߭ߊ ߞߘߊߡߊ߫ ߞߵߊ߬ ߟߐ߬ ߗߋߦߊߟߌ ߘߏ߫ ߓߊ߯ߙߊ ߘߊߡߌ߬ߣߊ߬ ߟߊ߫ ߁߉߇߀ ߟߊ߫. ߝߏ߬ߟߏ߲߬ߝߊ߬ߟߊ߲߬ߕߍ ߓߏ߬ߙߌ߬ߝߋ߲߬ ߔߌߦߏߣߍߙ ߁߀߲ ߟߊ߫ ߞߌ߬ߓߊ߬ߙߏ߬ߦߊ ߡߍ߲ ߠߎ߬ ߟߊߛߣߍ߫ ߘߊ߫ ߕߊ߯ߡߊߘߋ߲ ߞߋ߬ߥߎ߬ߣߍ߲߬ߞߋߥߎ ߟߎ߬ ߓߟߏ߫߸ ߏ߬ ߞߵߊ߬ߟߎ߫ ߘߍ߬ߡߍ߲߫ ߕߊ߯ߡߊߘߋ߲ ߠߊߘߊ߲ ߘߐ߫ ߞߊ߬ ߛߋ߫ ߓߊ߯ߙߊ߫ ߟߊ߫ ߝߢߊߝߢߊ߫ ߓߟߏߡߊ߬ ߝߌ߲߬ߕߐ߲߬ ߠߊߡߌߣߌ߲ ߥߎߢߊ߲ߥߎߢߊ߲߫ ߘߊ߲߬ߠߊߕߊ߬ߡߌ߲߬ߣߍ߲ ߘߐ߫. ߊ߬ ߣߌ߫ ߝߣߊ߫ ߞߊ߬ ߥߛߎ߬ ߞߎ߬ߘߎ߲߬ߣߍ߲߬ ߕߴߊ߬ ߓߎ߰ߓߎ߬ߡߊ ߟߊ߫߸ ߕߓߌߟߌ߫ ߝߎߥߊ߲ ߛߓߍߝߌߘߊ߫ ߡߙߎߝߋ ߘߏ߫ ߟߎ߫ ߟߊߓߊ߯ߙߊ߫ ߘߴߊ߬ ߡߟߊߡߟߊ ߘߏ߫ ߟߎ߫ ߘߐ߫ ߞߊ߬ ߕߊ߬ߡߌ߲߬ ߊ߬ ߟߊ߫ ߟߊ߬ߞߊ߲߬ߘߊ߬ߟߌ ߡߊߞߊ߬ߝߏ߬ ߟߊ߫ ߥߎߢߊ߲ߥߎߢߊ߲ ߞߘߐ߫. ߞߎߡߊ߫ ߟߊߛߎߘߎ߲ߧߊ߫ ߘߐ߫߸ ߕߊ߯ߡߊߘߋ߲ ߁߭ ߘߐߓߍ߲߬ߣߍ߲߫ ߕߘߍ߬ ߦߋ߫ ߡߊߙߌߣߍߙ ߁߁߲ ߠߋ߬ ߞߊ߲ߡߊ߬ ߡߊߙߌߣߍߙ ߢߍߥߟߊ ߘߐ߫. ߞߏ߬ߣߌ߲߬ ߞߊ߬ ߓߍ߲߬ ߝߛߎߞߎ߫ ߞߏ ߜߍ߬ߙߍ߲߬ߘߍ ߡߊ߬߸ ߗߋߦߊߟߌ ߘߐߘߏ߲߬ ߘߊ߫ ߞߵߊ߬ ߞߍ߫ ߜߊ߲ߠߌ߲ ߘߌ߫ ߞߊ߬ ߥߊ߫ ߝߌ߲߬ߕߐ߲߬ ߣߌ߫ ߞߌ߬ߘߌ߲߬ߕߌ߮ ߟߎ߬ ߝߍ߬߸ ߞߵߊ߬ ߕߐ߯ߟߊ߫ ߛߊ߫ ߞߏ߫ ߘߐ߬ߛߏ߰ߙߋ߬ߟߊ߲߫ ߡߊߙߌߣߍߙ ߝߌ߲߬ߕߐ߲߫-ߞߌ߬ߘߌ߲߬ߕߌ߮. ߢߍߥߟߊ ߕߊ߬ߡߌ߲߬ ߘߊ߫ ߖߊ߲߬ߝߊ߬ ߟߊ߫ ߢߊ ߡߍ߲߸ ߊ߬ ߕߐ߮ ߣߊ߬ ߘߊ߫ ߦߟߍ߬ߡߊ߲߫ ߞߐ ߟߊ߫ ߞߏ߫ ߕߊ߯ߡߊߘߋ߲߸ ߓߊߏ߬ ߘߐ߬ߛߏ߰ߙߋ߬ߟߊ߲߫ ߟߊߞߍߟߌ ߘߊߡߌ߬ߣߊ߬ ߘߊ߫ ߢߊ߫ ߜߘߍ߫ ߡߊ߬ ߊ߬ ߜߋ߲ߜߋ߲߫ ߦߏ߫ ߡߊߙߌߣߍߙ ߗߋߦߊߟߌ ߞߐߟߕߊ ߟߎ߫.
ߦߌߟߡߊ:ߛߊ߲ߡߊߛߓߍ ߦߌߟߡߊ:ߘߐ߬ߛߏ߰ߙߋ߬ߟߊ߲ ߦߌߟߡߊ:ߕߊ߯ߡߊߘߋ߲ ߁߭ ߦߌߟߡߊ:ߝߏ߬ߟߏ߲߬ߝߊ߬ߟߊ߲߬ߕߍ ߝߏ߬ߣߊ߲߬ߦߋ߬ߟߊ߲ ߦߌߟߡߊ:ߕߟߋ߬ ߞߊ߲ߞߋ ߦߌߟߡߊ:ߣߖ߭ߊ ߦߌߟߡߊ:ߞߊ߬ߝߏ߫ ߘߍ߬ߣߍ߲
ߕߎ߬ߙߋ
ߛߌ
ߞߊ߬ߘߍߦߊߕߎ߬ ߕߎ߬ߙߋ (߁߉߈߃-), ߡߊ߬ߟߌ ߛߋ߬ߦߌ߬ ߕߏ߬ߟߊ߲߬ߕߊ߲߬ߠߊ (ߓߊߛߑߞߍߕ ߓߐߟ).
ߞߊ߲ߖߊ߬ ߕߎ߬ߙߋ߬߸ ߝߊ߬ߙߊ߲߬ߛߌ߫ ߢߊ߬ߙߊ ߘߏ߫.
ߞߌߕߌߦߊ߫ ߕߎ߬ߙߋ߬ ߁߉߅߈-߂߀߁߂), ߜߋ߲ߞߐ߬ߖߌ߬ߘߊ ߓߟߏߦߊߟߊ (ߙߋߦߊߟߌߖ߭ߊߕߍߙ) ߘߏ߫.
ߟߊߙߑߛߍ߲߫ ߕߎ߬ߙߋ߬ (߁߉߈߄)߸ ߖߌ߬ߣߍ߫ ߕߏ߬ߟߊ߲߬ߕߊ߲߬ߠߊ.
ߡߊ߬ߡߘߎ ߕߎ߬ߙߋ (߁߈߂߈-߂߉߁߇), ߛߣߍ߬ߜ߭ߊ߯ߟߌ߫ ߓߘߍ߬ߓߘߍ߬ߟߌ߬ߟߊ.
ߡߏߘߌߓߐ߬ ߌߓߎߙߊߤߌߡ ߕߎ߬ߙߋ (߁߉؟), ߡߊ߬ߟߌ ߓߘߍ߬ߓߘߍ߬ߟߌ߬ߟߊ.
ߡߎߛߊ߫ ߕߎ߬ߙߋ߬ (߁߈߄߅-), ߛߣߍ߬ߜ߭ߊ߯ߟߌ߫ ߓߘߍ߬ߓߘߍ߬ߟߌ߬ߟߊ.
ߣߊ߬ߝߌ ߕߎ߬ߙߋ (߁߉߇߁-)
ߡߎߛߊ߫ ߕߎ߬ߙߋ߬ (߁߉߅߈), ߛߣߍ߬ߜ߭ߊ߯ߟߌ߫ ߖߌ߬ߦߊ߬ߖߟߎ߬ߦߊ߬ߟߊ.
ߣߊ߬ߝߌ ߕߎ߬ߙߋ (߁߉߇߁), ߛߣߍ߬ߜ߭ߊ߯ߟߌ߫ ߛߐߜߍߟߊߕߏߟߏ߲ߠߊ.
ߎߡߊߙߎ߫ ߌߓߎߙߊߤߌߡ ߕߎ߬ߙߋ (߁߉߅߇), ߡߊ߬ߟߌ ߓߘߍ߬ߓߘߍ߬ߟߌ߬ߟߊ.
ߛߊ߭ߡߏ߬ߙߌ߫ ߕߎ߬ߙߋ߫ )߁߈߃߀-߁߉߀߀), ߖߌ߬ߣߍ ߡߊ߲߭ߕߎ߬ߙߋ߸ ߝߊ߬ߙߊ߲߬ߛߌ߬ ߥߙߎߣߍߦߟߊ ߟߎ߬ ߞߟߍ߬ߓߊ߮߸ ߡߊ߲߬ߘߋ߲߫ ߡߊ߲߬ߛߊ߬ ߟߊ߬ߓߊ߲, ߊߝߙߌߞߌ߬ ߕߟߋ߬ߓߋ ߘߐ߫.
ߛߊ߬ߣߎ߬ߛߌ߫ ߕߎ߬ߙߋ (߁߉؟-), ߡߊ߬ߟߌ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲߬ߠߊ ߣߌ߫ ߓߘߍ߬ߓߘߍ߬ߟߌ߬ߟߊ.
ߛߋߞߎ߬ ߕߎ߬ߙߋ߸ ߛߘߌ߬ߜߋ߲ ߣߌ߲߬ ߦߋ߫ ߓߌ߬ߟߊ߬ ߟߊ߫ ߕߐ߯ ߢߐ߲߯ߡߊ ߟߎ߬ ߟߋ߬ ߡߊ߬.
ߛߘߌߦߊ߫ ߕߎ߬ߙߋ߬߸ ߖߌ߬ߣߍ ߓߘߍ߬ߓߘߍ߬ߟߌ߬ߟߊ.
ߝ߭ߊ߬ߞߊߓߊ߬ ߕߎ߬ߙߋ߬ (ߝߊ߯ߘߐߞߍ߫ ߁߉߲), ߜߋ߲ߞߐ߬ߖߌ߬ߘߊ ߞߟߍ߬ ߞߎ߲ߕߌ߮.
ߦߊߙߌߦߊߕߎ߬ ߕߎ߬ߙߋ߬ (߁߉߉߀-)߸ ߝߊ߬ߙߊ߲߬ߛߌ߫ ߜߛߊ߬ߞߍ߬ߟߊ (ߊߕߑߟߋߕ).
ߦߣߎߛߌ߬ ߕߎ߬ߙߋ߫ (߁߉߄߁-), ߡߊ߬ߟߌ ߓߘߍ߬ߓߘߍ߬ߟߌ߬ߟߊ.
ߡߊߟߌߞߌ߬ ߕߎ߬ߙߋ-ߙߍ߲ߤߊߙߘ (߁߉߉߉), ߛߎߥߌߛߌ߬ ߝߐ߰ߓߍ߬ߦߊ߬ߟߊ.
ߕߐ߯ߛߌ߲ߞߊߣߍ߲
ߕߎ߬ߙߋ ߦߋ߫ ߕߐ߮ ߟߋ߬ ߘߌ߫ ߡߍ߲ ߓߘߊ߫ ߟߊ߫ ߡߐ߱ ߢߌ߲߬ ߠߎ߬ ߓߟߏ߫:
ߕߎ߬ߙߋ (߁߉߇߁-)߸ ߊߡߋߙߌߞߌ߬ ߛߓߍߦߟߊ ߣߌ߫ ߡߊ߬ߞߕߌ߬ߟߌ߬ߟߊ.
ߕߐ߮
ߣߴߌ ߦߴߊ߬ ߝߍ߬ ߞߊ߬ ߡߐ߰ ߟߎ߬ ߦߋ߫ ߡߍ߲ ߠߎ߬ ߕߐ߮ ߦߋ߫ ߕߎ߬ߙߋ ߘߌ߫߸ ߛߙߍߘߍ ߟߊߞߊ߬ߝߏ߬ߣߍ߲ ߘߐߜߍ߫ ߞߍߒߖߘߍߦߋߓߟߏߡߊ߬.
ߜߘߍ߫ ߟߎ߬
ߕߎ߬ߙߋ߬ ߞߎ߲߬ߘߊ߫߸ ߛߣߍ߬ߜ߭ߊ߯ߟߌ߫ ߘߐ߲߬ߞߟߌ߬ߟߊ߬ߟߊ߫ ߞߙߎ ߘߏ߫ ߦߌߟߡߊ:ߛߌ ߦߌߟߡߊ:ߡߊ߲߬ߘߋ߲߬ ߛߌ
ߕߟߏ߫ (ߖߌ߬ߣߍ߫)
ߕߟߏ߫ ߦߋ߫ ߡߙߊ߬ߓߊ߰ߘߎ߯ߟߊ ߟߋ߬ ߘߌ߫ ߡߊߡߎ߲߫ ߡߙߊ߬ߓߊ߰ߘߊ ߞߣߐ߫ ߸ߡߊߡߎ߲߫ ߕߌ߲߬ߞߎߘߎ߲ ߘߐ߫ ߖߌ߬ߣߍ߫ ߕߍߡߟߊ߫ ߘߐ߫
ߛߌ߰ߓߊ߮
ߛߊ߲߭ ߂߀߁߆ ߟߊ߫ ߸ ߊ߬ ߛߌ߰߰ߓߊ߮ ߕߍ߬ߘߍ߫ ߡߐ߱ ߉ ߃߂߄ ߠߋ߬ ߘߌ߫ ߦߌߟߡߊ:ߖߌ߬ߣߍ߬ ߛߏ ߦߌߟߡߊ:ߖߌ߬ߣߍ߫ ߘߏ߲߬ߘߊ ߦߌߟߡߊ:ߊߝߙߌߞߌ߬ ߓߏ߲߬ߘߊ
ߜߌߙߌ߲ߕߐ
ߕߋ߬ߟߋ ߞߟߊߦߊ ߡߍ߲ ߞߊ߫ ߞߊ߲߫ ߞߊ߬ ߘߎ߱ ߟߊߛߐ߬ߘߐ߲߬߸ ߡߐ߲ߕߐ߲ ߠߵߏ߬ ߞߟߊߦߊ ߜߛߍߜߛߍ߫ ߟߊ߫، ߡߍ߲ߣߍ߲ ߦߋ߫ ߘߎ߱ ߟߊߛߐ߬ߘߐ߲߬ ߠߊ߫߸ ߏ߬ ߥߙߊ߬ߟߊ߫ ߛߐ߲߬ ߞߊ߬ ߘߐ߯ߦߴߊ߬ ߦߟߍ߬ߡߊ߲߬ߦߟߍߡߊ߲ ߏ ߓߏ߲߬ߧߊ ߣߌ߫ ߘߐ߯ߦߊ ߕߍ߫، (ߛߟߏ߬ߡߊ߯ߣߊ߫ ߞߊ߲ߕߍ߫ ߟߊ߫ ߒߞߏ ߟߐߞߏ߫ ߞߊߙߊ߲ ߞߝߊ߬ ߁ ߡߊߝߟߍ߫ ߓߊ߫߸ ߏ߬ ߡߍ߲ ߠߊߖߍ߲ߛߍ߲ߣߍ߲߫ ߓߊ߬ߓߊ߫ ߖߊ߰ߣߍ߫ ߓߟߏ߫ ߂߀߀߈ ߠߊ߫ ߞߊ߯ߤߌ߬ߙߊ߬߸ ߞߐߜߍ ߃߅ ߘߐ߫). ߝߋ߲߫ ߘߏ߫ ߦߋ߫ ߡߐ߲ߕߐ߲ ߘߐ߫߸ ߏ߬ ߕߐ߯ ߞߏ߫ "ߜߌߙߌ߲ߕߐ"߸ ߏ߬ ߟߋ ߕߋ߬ߟߋ ߞߟߊߦߊ ߜߛߍߜߛߍ߫ ߟߊ߫ ߛߊ߫، ߒ߬ߓߊ߬ ߓߌ߬߸ ߊߘߡߊ ߟߊ߫ ߝߊ߲ߓߏ߲߫ ߛߌߛߌ ߟߎ߬ ߣߌ߫ ߕߊ߫¬¬_ߛߎ ߟߎ߬ ߣߌ߫ ߦߙߌ߫ ߕߍ߮ ߟߎ߬ ߣߌ߫ ߔߏߔߏ߫ ߛߌߛߌ ߟߎ߬ ߣߌ߫ ߞߐ߲߬ߛߏ߬ ߛߌߛߌ ߟߎ߬ ߣߴߏ߬ ߟߎ߬ ߢߐ߲߬ߘߐ ߟߎ߬ ߓߘߊ߫ ߏ߬ ߟߊߝߋߝߋ߫ ߘߊߡߌ߬ߘߊ߬، ߏ߬ ߟߊ߫ ߞߍ߫ ߟߊ߫ ߓߌ߬߸ ߕߋ߬ߟߋ ߞߟߊߦߊ ߓߘߊ߫ ߥߙߊ߬߸ ߛߊ߲ߖߌ ߓߘߊ߫ ߡߊߘߐ߯ߦߊ߫߸ ߕߌ߬ߢߍ߬ߞߏ߲ߞߏ ߜߍ ߟߎ߬ ߓߘߊ߫ ߥߙߊ߬߸ ߕߋ߲߬ߞߋ ߟߎ߬ ߓߘߊ߫ ߖߊ߬... ߛ߭ߌߣ ߟߋ߬ ߘߎߢߊ߫ ߖߡߊ߬ߣߊ߬ ߘߐߣߐ߯ߣߍ߲ ߓߍ߯ ߞߐߞߊ߲߬ ߓߌ߬.
ߟߊ߲߭ߛߣߊ߬ ߞߐ߲ߕߋ߬
or
ߢߣߊߡߦߊ
thumb| ߟߊ߲߭ߛߣߊ߬ ߞߐ߲ߕߍ߬ ߂߀߀߁ ߠߊ߫ |alt=|left thumb| ߖߌ߬ߣߍ߬ ߟߊ߫ ߞߎ߲߬ߘߐ߬ߝߐ |alt=|left ߟߊ߲߭ߛߣߊ߬ ߞߐ߲ߕߍ߬ ߛߐ߬ߘߐ߲߬ ߘߊ߫ ߁߉߃߄ ߟߋ߬ ߟߊ߫ ߡߎߛߦߺߊ߫ ߟߎ߲ߓߦߊ߫ ߘߌ߬ߓߙߋߞߊ߬ ߕߌ߲߬ߞߎߘߎ߲ ߘߐ߫߸ ߊ߬ ߛߊ߬ ߘߊ߫ ߂߀߀߈ ߖߌ߬ߣߍ߬ ߞߎߓߋߘߊ ߟߊ߫ ߣߺߴߊ߬ ߦߋ߫ ߞߐߣߊߞߙߌ߫ ߘߌ߫.
ߖߌ߬ߣߍ߫ ߞߎ߲߬ߠߊ߬ߛߌ߮ ߡߐ߱ ߘߏ߫ ߊ߬ ߣߺߴߊ߬ ߞߊ߲ߕߌ߮ ߁߉߃߄ ߞߣߊ߬ ߛߌ߰ ߊ߬ ߟߊ߫ ߛߊ߬ߦߊ ߟߊ߫ ߂߀߀߈.
ߘߊ߯ߕߌ߯ߦߊ ߡߐ߬ߟߐ߲ ߛߐ߬ߘߐ߲ ߊ߬ ߓߟߏ߫ ߸ ߊ߬ ߞߊ߬ ߛߋߞߎ߬ ߕߎ߬ߙߋ߬ ߟߊ߫ ߡߙߊ߬ߞߊ߲߬ ߖߊߟߌߞߦߊ ߡߊߞߊ߲ߞߊ߫. ߛߊ߲߬ ߕߊ߲߫ ߞߐߝߍ߬ ߊ߬ ߛߎߥߊ߲ߘߌ߫ ߘߊ߫ ߞߺߵߊ߬ ߞߍ߫ ߖߌ߬ߣߍ߬ ߞߙߎߞߊ ߓߍߓߊ߯ߦߟߊߞߊ (ߖ. ߞ. ߓ) ߟߊ߬ߕߍ߲ ߘߐ߫ (ߔߋ - ߘߋ - ߖ߭ߋ) (ߞߙߎߞߊ ߞߎ߲߬ߞߋߟߋ߲).
ߝߊߙߌ߲ ߡߐ߬ߟߐ߲ ߛߐ߬ߘߐ߲ ߊ߬ ߓߟߏ߫ ߸ ߊ߬ ߕߘߍ߬ ߘߊ߫ ߞߊ߬ߝߏ߬ߖߊߛߏ߲ ߘߐ߫ ߁߉߈߄ (ߘߍ߲ߒߖߘߍߟߦߊ ߛߌ߲ߘߌߓߊ߮) ߛߊ߭ ߞߎ߬ߢߐ߲߰ ߞߋߟߋ߲ ߛߋߞߎ߫ ߕߎ߬ߙߋ߫ ߞߊ߬ߣߌ߲߬. ߓߘߍ߬ߓߘߍ߬ߟߌ߬ߛߓߍߘߊ ߏ߬ ߕߐ߯ߟߊ߫ ߘߊ߫ ߟߋ߬ ߞߏ߫ :(ߝߊ߬ߛߏ߫ ߟߊ߬ߕߋ߬ߟߋ߲߬ߠߌ ߣߊ߲߬ߕߌ߰ߟߞߊ ߘߍ߬ߘߊ) ߞߊ߬ ߟߊ߲߭ߛߣߊ߬ ߞߐ߲ߕߋ߬ ߞߺߴ ߏ߬ ߞߊ߲ߕߌ߮ ߘߌ߫.
ߞߊ߲ߠߊߓߌߟߊߟߊ ߣߌ߫ ߟߝߊ߬ߛߏ߬ߦߊ߬ߞߏ ߸ ߊ߬ ߞߊ߬ ߝߘߏ߬ߓߊ߬ ߖߊߥߏߘߊ ߟߎ߫ ߘߎ߲߬ߘߎ߬ߡߊ߬ߦߊ߫ ߸ ߞߊ߬ ߗߋߘߊߕߌ߮ ߟߎ߬ ߦߙߌߞߊ ߡߊߘߐ߯ߦߊ߫ ߸ߊ߬ ߣߌ߫ ߞߊ߬ ߛߌ߰ߞߊ߲ ߡߊߝߊ߬ߟߋ߲߬ ߏ߬ ߡߍ߲ ߞߍߕߐ߫ ߞߙߎߞߊ ߟߊߝߘߏ߬ߓߦߊ߬ߟߊ߫.
ߊ߬ ߞߟߍ߬ߕߌ߮ ߘߌ߫ ߸ ߊ߬ ߛߎߥߊ߲ߘߌ߫ ߘߊ߫ ߞߎ߲߬ߠߊ߬ߛߌ߰ߦߊ߬ߓߟߏߡߊ߬ ߞߺߵߊ߬ ߞߍ߫ ߖߡߊ߬ߣߊ ߞߊ߲ߕߌ߮ ߘߌ߫ ߁߉߉߃ ߝߏ߫ ߞߊ߬ ߛߋ߫ ߁߉߉߈ ߣߌ߫ ߂߀߀߃ ߘߐ߫ ߸ ߞߺߵߏ߬ ߛߊߓߎ ߞߍ߫ ߛߌ߰ߞߊ߲ ߡߊߝߊ߬ߟߋ߲ ߘߌ߫. ߞߊ߲ߤߙߐߦߊߟߌ ߣߌ߫ ߞߐ߲߬ߞߐ߲߬ߒߡߊ߬ߟߌ ߛߋ߲߬ߠߊ߬ߛߘߌ ߓߍ߯ ߣߺߴߊ߬ ߕߊ߫ ߸ ߞߐߘߏ߲ߓߊ߮ ߟߎ߫ ߞߊ߬ ߢߣߊߕߊߟߌ ߡߊߞߕߌ߫ ߞߏ߫ ߊ߬ ߢߟߊߕߎߣߎ߲߫ ߘߊ߫ ߟߋ߬ ߝߏ߫ ߞߣߊ߬ ߊ߬ ߓߐ߬ߘߍ߬ߓߐ߬ ߞߐߝߍ߬.
ߊ߬ ߟߊ߫ ߞߊ߲ߕߌ߯ߦߊ ߞߎ߲߬ߕߊ߮ ߓߊ߲ߕߐ߫ ߟߊ ߸ߏ߬ ߕߎ߬ߡߊ ߘߍ߬ߘߐ߬ߞߏ ߣߌ߫ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߗߏ߯ߦߊ ߦߺߴߊ߬ ߞߊ߲߬ ߞߊ߬ ߡߊߥߎߙߊ߫߸ߞߐ߲ߕߋ߬ ߞߊ߬ ߡߎߙߎ߲ߕߌߓߊ߮ ߟߎ߫ ߞߎ߲߬ߜߊߛߌ ߘߊߡߌ߬ߣߊ߬. ߊ߬ ߞߎ߲߬ߠߊߛߊ߬ߣߍ߲ ߖߋ߬ߟߌ ߘߐ߫ ߸ߏ߬ ߟߋ ߞߍ߫ ߘߺߴߊ߬ ߣߌ߫ ߕߐ߰ߕߐ߰ߟߌ߬ߟߊ ߟߎ߬ ߝߐ ߘߌ߫ ߢߐ߲߮ ߞߐ߫. ߊ߬ ߞߍ߫ ߘߊ߫ ߞߍߒߠߊߓߊ߯ߕߐ ߘߌ߫ ߡߐ߰ ߝߊ߮ ߣߌ߫ ߟߊ߬ߕߊ߲߬ߞߌ߬ߟߌ ߘߐ߫ ߞߏߛߓߍ߫ ߝߏ߫ ߞߺߵߊ߬ ߛߊ߬ ߖߊ߲߬ߞߊߙߏ߫ ߞߎ߲߬ߘߐ߬ߖߊ߲ ߞߘߐ߫ ߛߊ߲߭ ߂߄ ߞߊ߲ߕߌ߯ߦߊ ߞߐ߫ ߊ߬ ߞߋߟߋ߲߫ ߞߎ߲߬ ߞߋߟߋ߲ ߊ߬ ߣߌ߫ ߡߐ߰ ߡߊ߫ ߘߍ߬ ߊ߬ ߟߊ߫. ߊ߬ ߟߊ߫ ߛߊ߬ߦߊ ߞߐ߫ ߟߋ߬ ߞߍ߫ ߘߊ߫ ߞߊ߬ߝߏ߬ߖߊߛߏ߲ ߘߌ߫ ߞߊ߬ ߞߊ߲ߓߍ߲߫ ߂߲ ߠߊߥߟߏ߫ ߊ߬ ߞߺߵߏ߬ ߡߍ߲ ߢߡߊߛߊ߬ߦߌ߫.
ߓߐߛߎ߲ ߣߌ߫ ߟߊ߬ߞߐ߰ߟߌ ߣߌ߫ ߣߊ߲߬ߕߌ߰ߦߊ ߓߊ߯ߙߘߺߊ
ߛߣߍ߬ߞߍ߬ߟߊ߬ ߘߋ߲ ߸ߟߊ߲߭ߛߣߊ߬ ߞߐ߲ߕߋ߬ ߓߐߣߍ߲߫ ߖߌ߬ߣߍ߬ ߛߌߦߊ ߘߏ߫ ߟߋ߬ ߘߐ߫ (ߛߏ߬ߛߏ) ߞߊ߬ߣߌ߲߬. ߊ߬ ߘߏ߲߬ ߘߊ߫ ߘߋߣߍ߲߫ ߞߙߎ ߞߊߙߊ߲ߕߊ߫ ߟߊ߫ ߓߍ߲ߖ߭ߍߑߙߝ߭ߌߟ (ߜߋ߲ߞߐ߰ߖߌ߬ߘߊ) ߁߉߅߀ ߟߊ߫ ߸ߊ߬ ߣߌ߫ ߛߍ߲-ߟߎߌߛ (ߛߣߍ߬ߜ߭ߊߟߌ߫). ߊ߬ ߓߊ߲߫ ߘߊ߫ ߞߊ߬ ߘߏ߲߬ ߛߏ߬ߝߊ߬ߟߋ߲߬ߞߙߎ ߞߊ߬ߙߊ߲߬ߕߊ ߟߊ߫ ߞߊ߬ߦߋ߫ (ߡߊ߬ߟߌ).
߁߉߅߅ ߟߊ߫ ߸ ߊ߬ ߘߏ߲߬ ߘߊ߫ ߝߊ߬ߙߊ߲߬ߛߌ߫ ߛߏ߬ߙߌ߬ߡߊ߬ߘߋ߲߬ߧߊ ߘߐ߫ ߞߺߵߊ߬ ߓߌ߬ߟߊ߬ ߊߟߌߖ߭ߋߙߌ߫ ߞߍ߬ߟߍ ߘߐ߫ ߘߍ߲ߒߖߘߍߟߦߊ ߢߌߣߌ߲߫ ߕߎߡߊ ߁߉߅߇. ߊ߬ ߓߊ߲ ߞߐ ߊ߬ ߟߊ߫ ߣߊ߲߬ߕߌ߰ ߗߋߘߊ ߘߝߊ߫ ߟߊ߫ ߸ ߊ߬ ߞߺߵߊ߬ ߞߐߛߊ߬ߦߌ߲߫ ߖߌ߬ߣߍ߫ ߸ߏ߬ ߡߍ߲߫ ߞߺߵߊ߬ ߟߊ߫ ߘߍ߲ߒߖߘߍߟߦߊ ߛߐ߬ߘߐ߲߬ ߁߉߅߈ ߞߏ߲ߓߌߕߌ߯ ߕߋ߬ߟߋ߫ ߂ ߠߊ߫. ߏ߬ ߞߍ ߊ߬ ߘߏ߲߬ ߘߊ߫ ߞߟߍ߬ߘߋ߲߬ ߞߎߘߊ߫ ߏ߬ ߟߎ߬ ߘߐ߫ ߒߞߘߐ߫ ߞߊ߬ ߛߌߟߊߕߌ߯ߦߊ ߡߐ߬ߟߐ߲ ߛߐ߬ߘߐ߲߬. ߊ߬ ߟߊߕߊ߬ߡߌ߲ ߝߊ߲߬ߝߊ߲߬ߘߊ߮ ߞߟߍ߬ߓߏ߬ߟߏ߲߬ ߂ ߲ ߘߐ߫߸ߊ߬ ߟߊߥߊ߲߬ߞߊ߲߬ ߘߊ߫ ߞߺߵߊ߬ ߞߍ߫ ߘߊ߯ߕߌ߮ ߘߌ߫ ߁߉߆߅ ߟߊ߫.
ߣߍߣߍߓߊ ߕߋ߬ߟߋ߫ ߂߂ ߁߉߇߀ ߟߊ߫ ߸ߕߎ߬ߡߊ ߡߍ߲ ߖߌ߬ߣߍ߬ ߢߊߣߌ߲ߡߊߓߏߙߌߟߊ ߘߍ߬ߞߙߎ ߘߏ߫ ߟߎ߫ ߕߘߍ߬ ߦߺߴߊ߬ ߝߍ߬ ߞߊ߬ ߛߋߞߎ߫ ߕߎ߬ߙߋ߬ ߟߊ߫ ߝߊ߲߬ߞߊ ߟߊߥߟߏ߫ ߖߌ߬ߣߍ߬ ߣߌ߫ ߔߐ߬ߙߎ߬ߕߐ߬ߟߊ߫ ߛߌߟߊ ߝߍ߬، ߊ߬ ߕߘߍ߬ ߘߊ߫ ߓߊ߯ߙߊߟߌ ߘߐ߫ ߏ߬ ߟߋ ߘߐ߫ ߞߊ߬ ߞߎߓߋߘߊ ߡߊߞߊ߲ߞߊ߫. ߞߎ߲߬ߠߊ߬ߛߌ߰ ߝߊ߲ߞߊ ߓߊ߲ߣߍ߲ ߗߍߒߞߊ߲ߠߌ߲ ߠߊߟߐ߬ ߟߊ߫ ߸ ߊ߬ ߟߊߥߊ߲߬ߞߊ߬ ߘߊ߫ ߞߊ߬ ߟߊ߲߭ߛߣߊ߲߬ ߞߐ߲ߕߋ߬ ߞߍ߫ ߢߍߡߌߘߊ ߘߌ߫ ߁߉߇߁ ߞߏ߲ߞߏߜߍ߫ ߕߋ߬ߟߋ߫ ߂߇ ߟߊ߫ ߞߊ߬ ߓߍ߲߬ ߊ߬ ߟߊ߫ ߗߋߘߊ ߡߊ߬ ߖߡߊ߬ߣߊ ߡߞߊߘߊ߲ ߘߐ߫ ،ߊ߬ ߣߌ߫ ߞߺߵߊ߬ ߟߊߛߍߥߊ߫ ߞߟߍ߬ߘߋ߲߬ ߞߟߊߓߎߡߦߊ ߟߊ߫.
߁߉߇߃ ߟߊ߫ ߸ ߊ߬ ߕߐ߯ߟߊ߫ ߘߊ߫ ߞߺߵߊ߬ ߞߍ߫ ߡߙߊ߬ߓߊ߮ ߘߌ߫ ߓߏ߬ߞߋ߫ ߣߊ߲߬ߕߌ߰ߦߊ ߕߌ߲߬ߞߎߘߎ߲ ߘߐ߫ (ߖߌ߬ߣߍ߫ ߞߐ߰ߘߎ߯ߕߟߋ߬ߓߋ) ߞߊ߬ ߘߍ߬ߡߍ߲߬ ߞߍ߫ ߖߌ߬ߣߍ߬ ߣߌ߫ ߞߊߔߑߝ߭ߍߙ ߞߙߎߞߊ ߘߍ߲ߒߖߘߍߟߦߊ ߢߌߣߌ߲ (ߖ. ߞ. ߞ. ߘ. ߢ).ߏ߬ ߞߍ߫ ߘߊ߫ ߘߍ߲ߒߖߘߍߟߦߊ ߕߏ߰ߝߏ߬ ߓߟߋߓߟߋ߫ ߘߌ߫ ߞߊ߬ ߛߌ߰ߢߐ߲߰ ߖߡߊߣߊ ߕߐ߭ ߟߎ߬ ߟߊ߫ ߘߍ߲ߒߖߘߍߟߦߊ ߡߞߊߘߊ߲߫ ߦߏ߫ ߔߐ߬ߙߎ߬ߕߐ߬ߟߊ߫.
ߊ߬ ߞߍ ߘߎ߰ߡߊ߬ ߣߊ߲ߕߌ߮ ߟߎ߬ ߘߊ߯ߘߐߞߌߣߊ ߛߙߍߞߍ ߘߌ߫ ߁߉߇߅ ߟߊ߫߸ߊ߬ ߣߌ߫ ߖߌ߬ߣߍ߬ ߗߋߦߊߘߋ߲ ߠߎ߬ ߟߊ߫ ߞߌ߬ߣߊ ߞߊ߬ ߕߊ߯ ߖߌ߬ߣߍ߬ ߣߌ߫ ߓߌ߬ߛߊ߬ߏ߬ ߟߊ߫ ߓߍ߲߬ߓߊߟߌߦߊ ߥߐ߬ߦߐ ߕߍ߯ߝߐ ߘߏ߫ ߞߍ߫ ߓߐߕߏ߲ ߠߊ߫ ߁߉߇߇ ߟߊ߫ ߸ߊ߬ ߛߎߥߊ߲ߘߌ߫ ߘߊ߫ ߝߊ߬ߛߏ߬ ߜߙߊ ߟߊ߫ ߁߉߈߀ ߠߊ߫ ߞߺߵߊ߬ ߛߙߍߘߍߦߊ߫ (ߖߌ߬ߣߍ߬ ߞߙߎߞߊ ߓߍߓߊ߯ߦߟߊߞߊ) ߞߎ߲߬ߞߋߟߋ߲ ߘߐ߫.
ߝߊ߲߬ߞߺߊ ߕߊ߬ߟߌ
߁߉߈߄ ߕߙߊߓߊ ߕߋ߬ߟߋ߫ ߂߆ ߟߊ߫ ߸(ߘߍ߲ߒߖߘߍߟߦߊ ߛߌ߲ߘߌߓߊ߮) ߛߋߞߎ߫ ߕߎ߬ߙߋ߫ ߛߊ߬ ߘߊ߫ ߞߟߋߝ߭ߋߟߊ߲ߺߘ ߛߐ߲߬ ߘߐ߬ߓߛߏ߬ߟߌ ߘߏ߫ ߝߍ߬. ߏ߬ ߕߎ߬ߡߊ ߞߙߎߞߊ߫ ߞߎ߲߬ߞߋߟߋ߲ ߠߋ߫ ߕߍ߬ߘߍ߫ ߦߋ߲߬ ߖߌ߬ߣߍ߬ ߞߙߎߞߊ ߓߍߓߊ߯ߦߟߊߞߊ (ߖ. ߞ. ߓ). ߣߘߐ߬ߓߌ߬ߟߊ߬ߞߏ ߜߊ߬ߣߍ߲߫ ߕߘߍ߬ ߞߟߍ߬ߡߌߛߍ߲ ߠߊ߫ ߢߊ ߓߍ߯ ߡߊ߬. ߏ߬ ߟߋ ߞߺߵߊ߬ ߞߍ߫ ߞߎ߬ߢߐ߲߰ ߞߋߟߋ߲߫ ߕߊ߬ߡߌ߲ ߞߐ߫ ،߁߉߈߄ ߞߏ߲ߞߏߘߓߌ ߕߋ߬ߟߋ߫ ߃ ߟߊ߫ ߸ ߞߊ߬ߝߏ߬ߖߊߛߏ߲ ߘߏ߫ ߥߟߌ߬ ߘߊ߫ ߣߊ߲߬ߕߌ߮ ߟߎ߬ ߓߟߏ߫ ߞߊ߬ ߝߊߙߌ߲ /ߟߊ߲߭ߛߣߊ߬ ߞߐ߲ߕߋ߬ ߞߍ߫ ߢߍߡߌߘߊ ߘߌ߫ ߞߊ߬ ߣߘߐ߬ߓߌ߬ߟߊ߬ ߞߊ߲ߕߌ߯ ߟߎߌߛ ߟߊ߲߭ߛߣߊ߬ ߓߌߦߊߝ߭ߏߜ߭ߌ߫ ߟߊߥߟߏ߫. ߞߊ߬ ߓߊ߲߫ ߞߊ߬ ߓߘߍ߬ߓߘߍ߬ߟߌ߬ߛߓߍߘߊ ߕߐ߯ߟߊ߫ ߞߏ߫ ߝߊ߬ߛߏ ߟߊ߬ߕߋ߬ߟߋ߲߬ߠߌ ߣߊ߲߬ߕߌ߰ߟߞߊ ߘߍ߬ߘߊ (ߝ.ߟ. ߣ. ߘ) ߞߣߊ߬ ߟߊ߲߭ߛߣߊ߬ ߞߐ߲ߕߋ߬ ߞߍ߫ ߘߍ߬ߞߙߎ ߢߍߡߐ߮ ߘߌ߫. ߕߋ߬ߟߋ߫ ߝߌ߬ߟߊ ߕߊ߬ߡߌ߲ ߞߐ߫ ߸ ߊ߬ ߟߊߥߊ߲߬ߞߊ߲߬ ߘߊ߫ ߞߊ߬ ߟߊ߲߭ߛߣߊ߬ ߞߐ߲ߕߋ߬ ߞߍ߫ ߞߊ߲ߓߍ߲ ߞߊ߲ߕߌ߮ ߘߌ߫. ߏ߬ ߟߏ߲ ߠߋ߬ ߞߊ߲ߓߍ߲߫ ߂߲ ߛߌ߲ߘߌ߫ ߘߊ߫.
ߖߡߊ߬ߣߊ ߞߊ߲ߕߌ߯ ߞߎߘߊ ߞߺߵߊ߬ ߞߍ߫ ߛߋߞߎ߫ ߕߎ߬ߙߋ߬ ߟߊ߫ ߡߙߊ߬ߞߊ߲ ߡߊߞߕߌ ߘߌ߫ ߸ ߊ߬ ߣߌ߫ ߞߊ߬ ߡߙߊ߬ߞߊ߲ ߓߍߓߊ߯ߦߊ ߞߍ߫ ߛߋ߲ߛߋߘߋ߲ ߘߌ߫ ߞߊ߬ ߖߌ߬ߣߍ߬ ߓߐ߫ ߡߌ߬ߙߌ߲߬ߘߌ߬ ߞߋ߬ߟߋ߲߬ߧߊ ߟߊ߬ߞߋ߲߬ߛߎ߬ߟߌ ߘߐ߫ ߸ ߞߊ߬ ߘߎ߰ߞߘߐ߬ ߣߊ߲ߝߟߏ ߟߎ߫ ߞߎ߬ߙߎ߲߬ߓߊ ߘߊߡߌ߬ߣߊ߬. ߊ߬ ߞߺߵߊ߬ ߖߘߍ߬ ߞߍ߫ ߡߐ߱ ߤߊߞߍ ߡߊߞߊ߲ߞߊ߲ߠߊ ߘߌ߫ ߞߊ߬ ߓߘߍ߬ߓߘߍ߬ߟߌ߬ ߥߛߎߘߋ߲ ߂߅߀ ߞߊ߲ߠߊߓߌ߬ߟߊ. ߊ߬ ߣߌ߫ ߞߊ߬ ߞߟߊߓߎ߫ ߘߏ߲߬ ߢߍߣߌߡߊߓߏߙߌߟߊ߫ ߡߐ߰ ߂߀߀ ߀߀߀ ߟߊ߫ ߸ ߊ߬ߟߎ߬ ߞߐߛߊ߬ߦߌ߲ ߝߊ߬ߛߏ ߞߣߐ߫.
ߞߊ߲ߕߌ߯ߦߺߊ ߖߊߟߌߞߦߺߊ
߁߉߈߅ ߞߏ߲ߞߏߘߓߌ ߣߌ߫ ߁߉߉߃ ߞߏߟߌ߲ߞߏߟߌ߲ : ߕߍߟߊ ߟߋ߬ ߞߍ߫ ߘߊ߫ ߖߛߎ߬ߟߐ߬ߞߏ ߘߊߡߌߣߊ ߘߌ߫ ߛߺߊ߫.
߁߉߈߄ ߞߏߟߌ߲ߞߏߟߌ߲ ߕߋ߬ߟߋ߫ ߂߆ ، ߊ߬ ߞߊ߬ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߞߊ߲ߠߊߓߌߟߦߊ ߟߊߥߊ߲߬ߞߺߴߊ߬ ߟߊ߫ ߢߍߥߟߊ ߓߋߟߋ߲ߠߊ ߘߐ߫ ߞߺߵߊ߬ ߕߘߍ߬ ߊ߬ ߓߘߊ߫ ߕߊ߲ߓߊ߲ߘߐߦߊ߫ ߛߊ߲߭ ߂߆ ߖߊ߬ߕߋ߬ ߞߘߐ߫. ߊ߬ ߞߊ߬ ߟߢߊ߬ߟߌ߬ ߛߌߦߊߡߊ߲߫ ߞߟߊ߬ߣߐ߬ߦߊ߫ : ߞߊ߬ ߘߎ߲߬ߘߎ߬ߡߊ߬ ߞߎ߲߬ߦߌߘߊ ߛߌߦߊߡߊ߲߫ ߠߊߞߍ߲ߘߍߦߊ߫ ، ߞߊ߬ ߝߊ߬ߛߏ߬ ߖߊ߬ߥߏ߬ߘߊ ߛߌߦߊߡߊ߲߫ ߝߘߏ߬ߓߊ߬ߓߐ߫،ߞߊ߬ ߝߊ߬ߘߊ߲߬ߞߊ ߡߐ߬ߟߐ߲ ߡߊߖߌ߰ ߞߊ߬ ߓߊ߲߫ ߞߊ߬ ߝߊߙߊ߲߫ ߥߊߘߌ ߟߊߞߎߘߦߊ߫ ، ߞߊ߬ ߓߊ߲߫ ߞߊ߬ ߞߎ߲߬ߠߊ߬ߛߌ߮ ߟߊ߫ ߖߐ߰ߣߍ߲ ߡߊߓߍ߲߬ ،ߊ߬ ߣߌ߫ ߞߊ߬ ߕߎ߲ߞߊߙߊ߲ߞߋ ߟߎ߫ ߖߎ߬ߛߎߟߐ߬ ߣߊ߲߬ߝߟߏ߬ߟߊ߬ߓߊ߯ߙߊߟߌ ߟߊ߫ ߖߡߊ߬ߣߊ ߞߣߐ߫.
߁߉߉߀ ߞߏ߲ߞߏߘߓߌ߫ ߕߋ߬ߟߋ߫ ߃ ߟߊ߫ ߸ ߞߊ߬ ߓߍ߲߬ ߞߊ߲ߓߍ߲߫ ߂߲ ߛߊ߲߬ߓߍ߬ߛߊߟߌ ߓߍ߲߬ߛߋ߬ߡߊ ߘߏ߫ ߝߍ߬ ، ߊ߬ ߟߊߥߊ߲߬ߞߊ߲߬ ߘߊ߫ ߞߊ߬ ߟߊ߲߭ߛߣߊ߬ ߞߐ߲ߕߋ߬ ߞߍ߫ ߣߊ߲߬ߕߌ߯ ߝߊ߬ߘߌ߬ߞߣߐ߬ߜߍ߲߬ߠߊ ߞߟߍ߬ߕߌ߮ ߘߌ߫. ߕߎ߬ߡߊ߬ߣߍ߲߬ ߞߋߟߋ߲߫ ߏ߬ ߟߊ߫ ߓߍ߯ߦߟߊߞߊ ߟߊ߲߬ߓߏ߲ ߘߏ߲߬ ߘߊ߫ ߝߘߊ߬ߝߌ߲߬ߠߊ߫.ߏ߬ ߞߍ߫ ߘߊ߫ ߛߊߓߎ߫ ߘߌ߫ ߟߊ߲߭ߛߣߊ߬ ߞߐ߲ߕߋ߬ ߞߊ߬ ߛߌ߰ߞߊ߲ ߡߊߝߊ߬ߟߋ߲߬ ߞߊ߲ߘߟߌ ߘߏ߫ ߛߋ߲߬ߝߍ߬ ߁߉߉߀ ߞߏߟߌ߲ߞߏߟߌ߲ ߕߋ߬ߟߋ߫ ߂߂ ߟߊ߫.
߁߉߉߂ ߟߊ߫ ߸ ߞߊ߬ ߓߍ߲߬ ߏ߬ ߛߊ߲߬ߠߊ߬ߞߊ ߢߣߊߕߊߟߌ ߓߟߏߘߐߓߍ߲ ߡߊ߬ ߸ ߓߘߍ߬ߓߘߍ߬ߟߌ߬ ߞߙߎߞߊ ߓߍ߯ ߟߞߊߢߊ߫ ߘߊ߫ ، ߊ߬ ߣߌ߫ ߞߊ߬ ߞߎ߬ߙߎ߲߬ߘߎ߬ ߁߂ ߞߟߊ߬ߣߐ߬ߦߊ߬ ߘߊ߫ ߞߊ߬ ߓߍ߲߬ ߛߌ߲߬ߝߏ߲߬ߘߊ ߘߏ߲߬ߖߟߎ߬ߡߊ߬ߦߊ ߡߊ߬ ߦߏ߫ ߞߕߌߘߊ ߛߊ߲ߘߐߕߊ.
ߞߊ߲ߕߌ߯ ߞߎߘߊ ߟߊ߫ ߓߊ߯ߙߊ߫ ߞߍߣߍ߲ ߠߎ߬ ߡߊ߫ ߡߍ߲߫ ߊ߬ߟߎ߬ ߟߊߞߏߟߐ߲߫ ߘߊ߫ : ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߥߊ߬ߙߊ ߞߛߊߞߊ ߛߋ߫ ߘߊ߫ ߝߏ߯ ߄.߅% ߘߐ߫ ߛߊ߲߭ ߞߘߐ߫ ، ߊ߬ ߣߌ߫ ߖߏ߯ߙߏ (ߣߊ߲߬ߝߟߏ) ߓߙߍ߬ߦߊ ߡߊ߫ ߕߊ߬ߡߌ߲߬ ߇%ߟߊ߫.
ߝߊ߬ߛߏ ߟߊ߬ߕߋ߬ߟߋ߲߬ߠߌ ߣߊ߲߬ߕߌ߰ߟߞߊ ߘߍ߬ߘߊ(ߝ. ߟ. ߣ. ߘ) ߕߎߣߎ߲߫ ߘߊ߫ ߞߺߵߊ߬ ߣߐ߬ߘߐߓߌ߬ߟߊ߬ : ߝߊ߬ߛߏ ߕߍ߲ߘߐߦߊ ߟߊ߬ߕߋ߬ߟߋ߲߬ߠߌ ߘߍ߬ߘߊ (ߝ. ߕ. ߟ. ߘ) ߣߺߴߊ߬ ߛߌ߲߬ߝߏ߲߬ߧߊ߬ ߘߊ߫ ߣߊ߲߬ߕߌ߮ ߟߎ߬ ߣߌ߫ ߛߏߡߐ߮ ߟߎ߬ ߟߊ߫ ߣߌ߬ ߟߞߊ߬ ߓߟߏߡߊ߬. ߂߀߀߇ ߞߏ߲ߞߏߘߌ߬ߓߌ߫ ߕߟߋ߬ ߅ ߟߊ߫ ߸ ߟߊ߲߭ߛߣߊ߬ ߞߐ߲ߕߋ߬ ߞߊ߬ ߝߊ߬ߛߏ ߡߊߞߊ߲ߞߊ߲ ߞߏߕߌ߮ ߓߟߏߓߐ߫ ߓߊ߯ߙߊ ߘߐ߫ ߸ ߊ߬ ߞߺߵߏ߬ ߡߍ߲߫ ߕߌ߰ߦߊ߫ ߞߊ߬ߙߌ߬ߝߊ߫ ߞߟߍ߬ߕߌ߯ ߊ߬ߺߙߊ߬ߝߺߊ߲ ߞߐ߲ߘߍ߫ ߟߊ߫ ߞߎ߬ߢߐ߲߰ ߘߊ߲ߘߐ߫ ߞߘߐ߫. ߛߊ߲߬ ߞߋߟߋ߲߫ ߏ߬ ߟߊ߫ ߞߏߟߌ߲ߞߏߟߌ߲߫ ߕߟߋ߬ ߅ ߸ ߛߌ߲߬ߝߏ߲߬ߢߡߊ߬ߛߊߦߌ ߛߌߦߊߦߊ߫ ߘߊ߫ ߞߊ߲ߕߌ߯ߘߊ ߝߘߏ߬ߓߊ߬ ߞߟߊ߬ߕߌ߮ ߟߎ߬ ߓߟߏ߫ ߞߏߕߌ߯ ߝߟߐ߫ ߞߏ ߕߙߐߦߊ ߞߏߛߐ߲߬.
߂߀߀߈ ߘߓߊ߬ߕߊ ߣߌ߫ ߥߊ߬ߛߌߥߊ߬ߙߊ ߟߊ߫ ߸ ߕߏ߲ߕߌ߮ ߟߎ߫ ߞߊ߬ ߞߐ߲߬ߞߐ߲߬ߒ߬ߡߊ߬ߟߌ ߘߏ߫ ߞߍ߫ ߖߡߊ߬ߣߊ ߞߣߐ߫ ߞߊ߬ ߓߍ߲߬ ߊ߬ߟߎ߫ ߛߙߊ߬ ߟߊ߬ߓߊ߲ ߡߊ߬ ، ߏ߬ ߞߏ ߝߣߊ߫ ߞߍ߫ ߘߊ߫ ߛߊߓߎ߫ ߘߌ߫ ߞߊ߬ ߟߊ߲߭ߛߣߊ߬ ߞߐ߲ߕߋ߬ ߟߊ߫ ߡߙߊ߬ߞߊ߲ ߕߌߢߍ߫ ߔߛߐߞߐ߫. ߏ߬ ߝߣߊ߫ ߞߍ߫ ߘߊ߫ ߕߌߢߍߟߌ ߘߌ߫ ߞߊ߬ ߡߐ߰ ߃ ߝߊ߰ ߞߊ߬ ߛߌߦߊߡߊ߲߫ ߖߐߞߌ߫.
ߞߊ߲ߕߌ߯ߦߺߊ ߟߊߓߊ߲߫ ߜߟߍ߬ߦߊ
ߞߏߟߌ߲ߞߏߟߌ߲ ߂߀߀߃ ߞߣߺߵߊ߬ ߛߌ߰ ߊ߬ ߟߊ߫ ߛߊ߬ߦߊ ߟߊ߫
ߞߏߟߌ߲ߞߏߟߌ߲ ߂߀߀߃ ߟߊ߫ ߸ ߟߊ߲߭ߛߣߊ߬ ߞߐ߲ߕߋ߬ ߛߎߥߊ߲ߘߌ߫ ߘߊ߫ ߞߏ߫ ߞߎߘߊ߫ ߝߣߊ߫ ߝߏ߫ ߞߊ߬ ߉߅.߇߃% ߘߐ߫. ߢߣߊߕߊߟߌ ߞߍ߫ ߘߺߴߊ߬ ߣߌ߫ ߡߊ߬ߡߌ߬ߘߊ߬ߟߌ߬ߟߊ߬ ߞߋߟߋ߲߫ ߠߋ߬ ߕߍ߫ ߏ߬ ߘߐ߫ ، ߕߐ߭ ߟߎ߬ ߡߊ߫ ߛߐ߲߬ ߕߘߍ߬ ߟߺߴߏ߬ ߘߐ߫ ߞߊ߬ ߓߍ߲߬ ߟߐ߬ߘߎ߰ ߞߏ ߡߊ߬. ߛߊ߲߭ ߂߀߀߆ ߕߍߡߟߊ ߘߐ߫ ߸ ߡߊ߬ߟߏ ߣߌ߫ ߖߋ߬ߣߌ߲߬ߕߊ (ߖߌߥߎ) ߛߐ߲߬ߞߐ߫ ߦߟߍ߬ ߘߊ߫ ߝߏ߫ ߞߊ߬ ߕߊ߬ߡߌ߲߬. ߏ߬ ߟߋ ߞߍ߫ ߘߊ߫ ߝߎ߬ߙߎ߲߬ߞߎ߬ߟߌ߬ ߛߌߦߊߡߊ߲߫ ߦߌ߬ߘߊ ߘߌ߫ ߡߌ߬ߙߌ߲߬ߘߌ ߓߟߏ߫ ߞߊ߬ ߖߌ߬ߣߍ߬ ߞߊ߲ߕߌ߮ ߖߐ߲ߝߐ߲߫.
ߝߘߏ߬ߓߊ߬ ߔߊߞߌߛߦߊ ߡߍ߲ ߞߍ߫ ߘߊ߫ ߓߌ߲ߠߊߥߎߟߋ߲ ߕߟߋ߬ ߁߀ ߂߀߀߇ ߟߊ߫ ߸ ߏ߬ ߓߍ߯ ߣߺߴߊ߬ ߕߊ߫ ߟߊ߲߭ߛߣߊ߬ ߞߐ߲ߕߋ߬ ߞߺߵߊ߬ ߝߛߊ߬ߣߍ߲ ߕߏ߫ ߡߊ߲߬ߛߊ߬ߦߊ ߡߊ߬ ߝߘߌߝߘߌ߫. ߞߎ߬ߢߐ߲߰ ߞߋߟߋ߲߫ ߞߐߝߍ߬ ߸ ߊ߬ ߞߊ߬ ߝߏߘߋ߫ ߓߊ߲߬ߜ߭ߎߙߊ߫ ߓߌ߬ߟߊ߬ ߞߏ ߟߊߛߋ߫ (ߞߊ߲ߕߌ߯ߘߊ ߞߏߢߊ ߞߏߕߌ߮) ߊ߬ ߣߌ߫ ߡߙߊ߬ߞߊ߲ ߝߙߍߕߍ߫ ߂߲. ߕߟߋ߬ ߘߊ߲ߘߐ߫ ߞߐ߫ ߸ ߘߎ߰ߘߋ߲߬ ߦߙߌߞߊ߫ ߕߏ߫ ߘߊ߫ ߔߊߞߌߛߦߊ߫ ߞߊ߲߬ ߝߏ߫ ߡߐ߰ ߓߌߟߏ߯ߟߎ߫ ߣߌ߫ ߞߐ߬ߣߐ߲߬ߘߐ߫ ߓߣߐ߬ ߘߺߴߊ߬ ߣߌ ߘߐ߫ ߞߎ߲߬ߠߊ߬ߛߊ ߘߐ߫ ߟߐ߬ߒ߬ߞߋ߬ߟߊ߬ߘߋ߲ ߠߎ߬ ߓߟߏ߫ (ߕߐ߲ߓߟߏߡߊ). ߏ߬ ߞߍ ߞߐ߲ߕߋ߬ ߘߌ߬ߢߍ߬ ߘߊ߫ ߞߊ߬ ߓߍ߯ߓߍ߬ߒ߬ߡߊ߬ ߞߏߕߌ߯ ߝߟߐ ߘߏ߫ ߕߐ߯ߟߊ߫. ߞߊ߬ ߓߊ߲߫ ߞߺߴߊ߬ ߟߊߛߋ߫ ߞߏ߫ ߊ߬ ߘߺߴߊ߬ ߟߊ߫ ߡߊ߲߬ߛߊ߬ߦߊ ߞߙߍߞߙߍߟߌ ߓߍ߯ ߟߊߕߊ߬ߡߌ߲߬ ߞߏߕߌ߯ ߞߎߘߊ ߡߊ߬ ߸ ߊ߬ ߞߏ߬ߣߌ߲߬ ߡߊ߫ ߏ߬ ߕߐ߮ ߟߊߕߍ߰ ߦߙߐ߫ ߏ߬ ߘߐ߫ ߒߞߘߐ߫.
ߞߏ߲ߞߏߜߍ߫ ߕߋ߬ߟߋ߫ ߉ ߟߊ߫ ߸ ߊ߬ ߞߺߵߊ߬ ߡߊ߬ߛߎ߬ߘߎ߲߬ߡߊ߲߬ߡߐ߮ ߘߏ߫ ߕߐ߯ߟߊ߫ ߸ ߋ߳ߖ߭ߍߺߣ ߓߊ߲߬ߜ߭ߎߙߊ߫ ، ߓߊ߬ߙߌ߬ ߏ߬ ߡߊ߫ ߘߌߦߊ߫ ߝߊ߬ߛߏ ߞߏߟߊߘߍ ߣߌ߫ ߕߐ߰ߕߐ߰ߟߌ߬ߟߊ ߟߎ߬ ߢߍ߫ ߝߛߍߞߘߎ߫.ߞߐ߲ߕߋ߬ ߞߺߵߊ߬ ߓߟߏߓߐ߫ ߜߍ߬ߙߍ߲߬ߘߍ߬ߟߌ߫ ߏ߬ ߘߐ߫ ߞߊ߬ ߟߊ߲߭ߛߣߊ߬ ߞߎߦߊߕߍ߫ ߕߐ߯ߟߊ߫ ߞߏߕߌ߯ ߝߟߐ ߘߌ߫ .ߒ߬ߞߊ߬ ߟߊ߬ߥߟߌ߬ߟߌ߫ ߏ߬ ߕߌߢߍߟߌ ߥߙߊ߬ ߘߊ߫ ߞߏߛߓߍ߫ : ߞߊ߬ ߡߐ߰ ߁߈߆ ߓߣߐ߬ ߊ߬ ߣߌ ߘߐ߫ ߞߊ߬ ߂߀߀ ߖߐߞߌ߫. ߞߏ߲ߞߏߘߓߌ߫ ߕߟߋ߬ ߅ ߂߀߀߇ ߟߊ߫ ߸
ߡߙߊ߬ߞߊ߲ ߓߊ߲ߓߊ߲ߠߺߌ߲
߁߉߉߃ ߞߏߟߌ߲ߞߏߟߌ߲ ߣߌ߫ ߂߀߀߃:ߡߙߊ߬ߞߊ߲ ߓߊ߲ߓߊ߲ߠߺߌ߲
ߊ߬ ߛߎߥߊ߲ߘߌ߫ ߘߊ߫ ߞߏ߫ ߞߎߘߊ߫ ߁߉߉߃ ߟߊ߫ ߅߆.߁% ߟߊ߫. ߟߊ߲߭ߛߣߊ߬ ߞߐ߲ߕߋ߬ ߞߊ߬ ߛߋߞߎ߫ ߕߎ߬ߙߋ߬ ߟߊ߫ ߣߐ߬ߕߌ߰ ߞߘߐ߫ ߟߎ߬ ߘߊߡߌ߬ߣߊ߬ ߞߊ߬ ߞߐߘߏ߲ߓߊ߯ ߛߌߦߊߡߊ߲߫ ߡߌ߬ߘߊ߬. ߂߀߀߁ ߣߍߣߍߓߊ ߟߊ߫ ߸ ߟߊ߲߭ߛߣߊ߬ ߞߐ߲ߕߋ߬ ߞߊ߬ ߞߊ߲ߘߟߌ ߓߌ߬ߟߊ߬ ߡߌ߬ߙߌ߲߬ߘߌ ߞߘߐ߫ ߞߊ߬ ߛߌ߰ߞߊ߲ ߡߊߝߊ߬ߟߋ߲߬ ߛߙߎ߬ߛߙߎ߬ߟߌ ߟߊ߫ ߥߟߊߞߏ߫ ߊ߬ ߘߌ߫ ߞߎ߲߬ߕߊ߰ ߝߌߟߊߣߊ߲ ߞߍ߫ ߖߡߊ߬ߣߊ߫ ߞߎ߲߬ ߠߊ߫. ߞߊߘߟߌ ߏ߬ ߞߍ߫ ߘߊ߫ ߛߊߓߎ߫ ߞߊ߬ ߕߊ߲ߓߊ߲ߓߐߟߌ ߡߊߓߍ߲߬ ߊ߬ ߣߌ߫ ߞߊ߬ ߛߊ߲߭ ߝߌ߬ߟߊ߫ ߝߙߊ߬ ߞߊ߲ߕߌ߯ߦߊ ߞߎ߲߬ߕߊ߮ ߞߊ߲߬ ߝߏ߫ ߊ߬ ߞߏߝߐ߫ ߘߊ߫ ߟߊ߬ߞߙߐ߬ߛߌ߬ߟߌ ߖߊ߯ߓߡߊ ߓߟߏ߫.
߂߀߀߂ ߥߊ߬ߛߌߥߊ߬ߙߊ߫ ߕߟߋ߬ ߓߌߛߊ߬ߓߊ ߟߊ߫ ߸ ߏ߬ ߞߺߵߊ߬ ߕߘߍ߬ ߞߐߘߏ߲ߓߊ߮ ߟߎ߬ ߓߘߊ߫ ߞߎ߬ߙߎ߲߬ߘߎ߬ߦߊ߬ߟߌ ߢߣߊߕߊߟߌ ߓߐ߬ߘߍ߬ߓߐ߬ ߢߊ ߓߍ߯ ߡߊ߬ ߸ ߟߊ߲߭ߛߣߊ߬ ߞߐ߲ߕߋ߬ ߓߊ߲߫ ߘߊ߫ ߞߊ߬ ߝߊ߬ߛߏ߬ ߜߙߊ ߡߐ߱ ߝߊ߲߬ߓߊ ߛߐ߬ߘߐ߲߬ ߆߁.߅% ߟߊ߫ ، (ߡߐ߰ ߁߁߄ ߘߐ߫ ߸ ߊ߬ ߕߊ ߦߋ߫ ߡߐ߰ ߈߅ ߘߌ߫).
ߟߊ߬ߥߟߏ߬ߟߌ ߡߊߝߍߣߍ߲
߁߉߈߅ ߞߊ߬ߙߌߝߐ߭ ߕߟߋ߬ ߅ ߟߊ߫ ߸ ߘߊ߯ߕߌ߮/ߖߘߊ߬ ߕߙߊߥߟߋ߫ ߞߺߵߊ߬ ߖߎ߬ߟߎ߫ ߕߍ߰ ߡߊ߲߬ߛߊ߬ߦߊ ߞߐ߫ ، ߣߺߴߊ߬ ߕߘߍ߬ ߘߊ߫ ߁߉߈߄ ߞߊ߬ߝߏ߬ߖߊߛߏ߲ ߘߐ߫ ߞߺߵߊ߬ ߕߘߍ߬ ߟߊ߲߭ߛߣߊ߬ ߞߐ߲ߕߋ߬ ߕߊ߯ߣߍ߲߫ ߝߘߊ߬ߝߌ߲߬ߠߊ߫ ߕߟߋ߬ߓߋ߬ ߖߡߊߣߊ߫ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߘߍ߭ (ߝ. ߕ. ߖ. ߡ. ߘ) ߟߊ߫ ߜߊ߬ߙߊ ߘߏ߫ ߘߐ߫ ߕߜ߭ߏ߫ (ߟߏߡߍ߫). ߓߊ߬ߙߌ߬ ߡߌ߬ߙߌ߲߬ߘߌ ߣߌ߫ ߞߟߍ߬ߓߏߟߏ߲ ߘߏ߫ ߟߎ߫ ߞߊ߬ ߞߐ߲ߕߋ߬ ߟߊߛߙߋߦߊ߫ ߞߊ߬ ߓߍ߲߬ ߖߎ߮ ߟߎ߬ ߓߍߘߍ߲ߛߍ߫ ߡߊ߬. ߞߙߎߞߙߍ߫ ߓߟߏߡߊ߬ ߡߐ߰ ߁߀ ߝߊ߰ ߘߊ߫ ߞߊ߬ ߣߊ߲߬ߕߌ߰ ߛߌߦߊߡߊ߲߫ ߖߊ߲߬ߞߌ߫ ߞߊߕߙߍ߬ߕߍ߫ ߖߘߊ߬ ߕߙߊߥߟߋ߫ ߖߍ߬ߘߍ߫ ߡߊ߬ ߸ ߊ߬ߟߎ߫ ߕߍ߬ߘߍ ߘߐ߫ ߡߎߙߎ߲ߕߟߌ ߘߐ߫. ߣߊ߲߬ߕߌ߰ ߞߊ߲ߘߐߜߍߟߍ߲ ߘߏ߫ ߟߎ߫ ߝߣߊ߫ ߗߝߊߕߌ߫ ߘߊ߫ ߁߉߉߅ ߞߏ߲ߞߏߜߍ߫ ߕߋ߬ߟߋ߫ ߂ ߣߌ߫ ߃ ߊ߬ߟߎ߫ ߛߙߊ߬ߓߊߟߌߦߊ ߞߏߛߐ߲߬.ߞߺߵߊ߬ ߘߏ߲߰ߣߍ߲ ߕߏ߫ ߘߎ߰ߞߘߐ߬ ߓߏ߲ ߠߊ߫ ߡߌ߬ߙߌ߲߬ߘߌ ߟߊ߫ ߞߎߓߋ ߟߊ߫ ߸ ߏ߬ ߕߎ߬ߡߊ ߊ߬ ߟߊ߫ ߛߓߍߘߊ ߓߘߊ߫ ߘߐߝߏߘߏ߲߫ ߣߊ߲߬ߕߌ߰ ߡߎߙߎ߲ߕߌߣߍ߲߫ ߠߎ߬ ߓߟߏ߫. ߊ߬ ߞߎ߲߬ߓߐ ߝߣߊ߫ ߞߍ߫ ߘߊ߫ ߥߎ߲߬ߦߊ߬ߞߟߌ߬ ߓߟߋߓߟߋ߫ ߘߌ߫ ߝߏ߫ ߞߊ߬ ߡߐ߰ ߛߌߦߊߡߊ߲߫ ߓߣߐ߬ ߊ߬ ߣߌ ߘߐ߫. ߂߀߀߅ ߓߌ߲ߠߊߥߎߟߋ߲ ߕߋ߬ߟߋ߫ ߉ ߟߊ߫ ߕߎ߲߯ߣߌ߲߫ ߸ ߞߐ߲ߕߋ߬ ߞߍ߫ ߘߊ߫ ߕߏߒߘߐߓߊ߮ ߘߌ߫ ߝߣߊ߫ ߕߎ߬ߡߊ ߡߍ߲ ߊ߬ ߣߺߵߊ߬ ߟߊ߫ ߕߍ߲߬ߕߍ߲߬ߠߌ ߓߕߐ߫ ߟߊ ߞߐߣߊߞߙߌ߫ ߛߊ߲ߡߊߘߊ߲ ߠߊ߫ ، ߒ߬ߞߊ߬ ߝߏߦߌ߬ ߡߊ߫ ߞߺߵߊ߬ ߟߊ߫ ߝߏ߫ ߊ߬ ߞߺߵߊ߬ ߝߐ߫ ߞߏ߫ ( ߡߊ߰ߙߌ߬ ߝߎߣߎ߲ߛߙߋ ߟߋ߬ ߡߊ߫ ߘߌ߬ߢߍ߬ ߊ߬ ߟߊ߫ ߛߊ߬ߦߊ ߡߊ߬ ߡߎߣߎ߲߬).
ߞߐ߲ߕߋ߬ ߟߊ߫ ߛߊ߬ߦߺߊ
߂߀߀߂ ߟߊ߫ ߸ ߥߎ߬ߣߎ߲߬ߥߎ߬ߣߎ߲߬ߞߺߊ߲ ߛߌߦߊߦߊ߫ ߘߊ߫ ߝߊ߲߭ ߓߍ߯ ߞߏ߫ ߟߊ߲߭ߛߣߊ߬ ߞߐ߲ߕߋ߬ ߓߘߊ߫ ߛߊ߬. ߕߞߌ߫ ߞߏߟߌ߲ߞߏߟߌ߲߫ ߛߊ߲߬ ߞߋߟߋ߲߫ ߏ߬ ߟߊ߫ ߸ ߡߊ߬ߙߐߞߎ߬ ߘߊ߲ߘߊߟߌߟߊ ߟߎ߫ ߞߊ߬ ߞߐ߲ߕߋ߬ ߟߊ߫ ߓߊ߬ߣߊ ߛߍ߯ߛߍ߯ ߞߊ߬ ߥߺߴߊ߬ ߦߋ߫ ߖߋ߬ߟߌ߬ߥߊ߲߬ߞߏ߲߬ߢߊߡߊ߲ ߣߌ߫ ߟߌߞߐ߯ߓߣߊ ߓߘߊ߫ ߣߐ߰ ߞߐ߲ߕߋ߬ ߟߊ߫ ߢߊ ߓߍ߯ ߡߊ߬ ߸ ߞߊ߬ ߓߊ߲߫ ߞߺߵߊ߬ ߝߐ߫ ߊ߬ ߦߋ߫ ߞߏ߫ ߊ߬ ߟߊ߫ ߢߣߊߡߦߊ߫ ߕߐ߭ ߓߘߊ߫ ߕߏ߫ ߞߊߙߏ߫ ߆ ߔߋ߫.
߂߀߀߃ ߓߍ߲߬ߒ߬ߛߋ߲߬ߡߊ ߢߣߊߕߊߟߌ߫ ߝߍ߬ ߸ ߘߌߡߌ߲߫ ߥߙߊ߬ ߞߏ߬ߖߎ߮ ߡߊ߬ ߞߐ߲ߕߋ߫ ߛߋ߲߭ ߘߐ߫ ߝߏ߫ ߊ߬ ߘߌߦߊߜߏߦߊ߫ ߘߺߴߊ߬ ߡߊ߬ ߞߺߵߊ߬ ߕߊ߫ ߢߣߊߕߊߟߌ ߞߍ߫ ߊ߬ ߟߊ߫ ߞߐ߲߬ߛߏ ߞߍ߬ߙߍߝߍ߬ ߞߺߵߏ߬ ߞߎ߲߭ ߞߍ߫ ߕߊ߯ߡߊ ߟߊߜߟߍ߬ߦߊ ߘߌ߫.
߂߀߀߆ ߞߎ߲߬ߝߟߐ ߟߊ߫ ߸ ߞߐ߲ߕߋ߬ ߟߊ߫ ߖߊ߲߬ߞߊߙߏ ߗߏ߯ߦߊ ߦߋ߫ ߕߊ߬ߡߌ߲߬ ߠߊ߫ ߖߎ߯ߦߊ߫ ߟߊ߫ ߝߏ߫ ߊ߬ ߕߏ߫ ߘߊ߫ ߕߊ߯ ߟߺߴߊ߬ ߘߊ߲ߘߊ߫ ߦߌߟߊ ߞߐߞߊ߲߫ ߖߡߊߣߊ߫ ߟߎ߬ ߘߐ߫ ߞߏ߫ ߛߌߦߊߡߊ߲߫. ߏ߬ ߞߺߵߊ߬ ߕߘߍ߬ ߟߌߞߐ߯ߓߣߊ ߓߘߊ߫ ߣߐ߰ ߞߐ߲ߕߋ߬ ߟߊ߫ ߝߏ߫ ߞߊ߬ ߕߏ߫ ߖߘߍ߬ߞߟߊ߬ߡߊ߬ߓߊߟߌߦߊ ߡߊߞߟߌ߫ ߟߊ߫ ߛߍߣߍ߲߬ ߕߎ߬ߡߊ߬ ߓߍ߯.
ߞߊ߬ ߓߍ߲߬ ߛߊ߲߭ ߂߀߀߇ ߓߋߟߋ߲ߠߊ ߡߊ߬ ߸ ߊ߬ ߞߺߵߊ߬ ߞߊ߲ߠߊߕߍ߰ ߊ߬ ߟߊ߫ ߞߍ߲ߘߍߦߊ ߝߙߋߞߋ ߞߊ߲߬ ߞߺߵߊ߬ ߝߐ߫ ߞߏ߫ (ߒ ߧߺߴߊ߬ ߞߊ߲߬ ߞߊ߬ ߡߊߛߍ߬ߟߍ߲߬ߓߍ߫). ߓߊߏ߬ ߊ߬ ߓߘߊ߫ ߡߍ߲߫ ߖߊ߲߬ߞߊߙߏ ߘߐ߫ ߝߏ߫ ߊ߬ ߣߊ߬ ߘߊ߬ ߕߏ߫ ߓߙߊ߫ ߟߊ߫ ߛߍߣߍ߲߬ ߥߏߎ߫.
ߞߐ߲ߕߋ߬ ، ߛߙߊߡߌ߲ߠߊ߫ ߓߟߋ߬ߓߟߋ ߸ ߛߐ߲߬ߓߣߊ ߝߣߊ߫ ߕߎ߲߬ ߓߘߺߴߊ߬ ߕߙߐ߫ ߞߏߛߓߍ߫ ߝߏ߫ ߊ߬ ߕߎ߲߬ ߕߍ߫ ߕߊ߯ ߟߊ߫ ߟߊ߬ߘߍ߬ ߖߊ߯ߓߡߊ ߛߌ߫ ߘߐ߫. ߊ߬ ߖߍ߬ߘߍ߫ ߕߎ߲߬ ߕߍ߫ ߓߐ߫ ߟߊ߫ ߟߋ߬ ߖߡߊ߬ߣߊ ߞߣߐ߫ ߡߎ߬ߕߎ߲߬ ، ߤߊߟߌ߬ ߞߊ߬ ߕߊ߯ ߖߌ߬ߣߍ߬ ߟߊ߫ ߘߍ߲ߒߖߘߍߟߦߊ߫ ߛߐ߬ߘߐ߲߫ ߛߊ߲߬ ߅߀߲ ߛߊ߲߬ߓߍ߬ߢߊ߯ߢߊ߮ ߘߐ߫ ߂߀߀߈ ߞߏ߲ߓߌߕߌ߮ ߕߋ߬ߟߋ߫ ߂ ߟߊ߫.
ߏ߬ ߕߎ߬ߡߊ ߊ߬ ߡߊ߲ߞߍ߲ߘߍ߫ ߕߘߍ߬ ߝߋߝߋ߫ ߝߏ߫ ߊ߬ ߓߐ߫ ߘߊ߫ ߞߎߓߋߛߏ ߟߊ߫ ߞߊ߬ ߕߊ߯ ߊ߬ ߟߊ߫ ߘߎ߰ߣߍ߲ ߘߏ߫ ߟߊ߫ ، ߊ߬ ߕߘߍ߬ ߦߋ߫ ߡߊ߬ߟߏ߬ ߛߌߦߊߡߊ߲߫ ߛߣߍ߬ ߟߊ߫ ߦߌߟߊ߫ ߡߍ߲. ߊ߬ ߟߊߟߌߓߊ߯ ߡߊߛߎߘߎ߲ ߠߎ߫ ߟߋ߬ ߕߘߍ߬ ߦߋ߫ ߝߊ߲߬ߞߊ ߟߊ߫ ߞߎ߲߬ߕߊ߮ ߏ߬ ߞߘߐ߫.
߂߀߀߈ ߞߏߟߌ߲ߞߏߟߌ߲ ߕߋ߬ߟߋ߫ ߂߃ ߸ ߝߊ߬ߛߏ߬ ߜߙߊ ߞߊ߲ߕߌ߮ ߊߓߎߓߞߊߺߙ ߛߐ߲߬ߔߊ߬ߙߋ߫ ߞߺߵߊ߬ ߟߊߛߋ߫ ߖߌ߬ߦߊ߬ߞߊ߲ ߠߊ߫ ߞߏ߫ ߞߊ߲ߕߌ߮ ߝߊߙߌ߲/ߟߊ߲߭ߛߣߊ߬ ߞߐ߲ߕߋ߬ ߓߘߊ߫ ߡߊ߬ߛߊ ߟߊ߫ ߞߟߌߟߌ ߟߊߡߌ߬ߘߊ߬ ߁߈ ߙߋ߲ ߡߌ߬ߛߍ߲߬ ߄߅ ߕߎ߬ߡߊ ߟߊ߫ ߞߺߵߏ߬ ߕߎ߬ߙߎ ߞߍ߫ ߖߊ߲߬ߞߊߙߏ߫ ߞߎ߲߬ߘߐ߬ߖߊ߲ ߘߌ߫ ߞߺߵߊ߬ ߓߊ߲߬ ߛߊ߬ߦߊ ߞߎ߲߭ ߝߐ߫ ߟߊ߫. ߊ߬ߟߋ߬ ߕߊ߫ ߛߘߊߘߐ߫ ߸ ߞߏ߫ ߟߊ߲߭ߛߣߊ߬ ߞߐ߲ߕߋ߬ ߞߺߵߊ߬ ߟߊ߫ ߖߊ߲߬ߞߊߙߏ߫ ߘߏ߲߭ ߠߋ߬ ߖߌ߬ߣߍ߬ ߟߊ߫ ߢߊߛߎߡߊ ߞߏߛߐ߲߬.
ߝߊ߬ߛߏ߬ ߜߙߊ ߞߊ߲ߕߌ߯ ߞߊ߬ ߕߟߋ߬ ߄߀ ߢߌߣߌ߲߫ ߛߎ߬ߣߎ߲ ߠߊ߫ ߖߌ߬ߣߍ߬ ߞߊ߲ߓߍ߲ ߞߊ߲ߕߌ߯ ߝߌߟߊߣߊ߲ ߦߋ߫. ߦߌߟߡߊ:ߣߊ߲߬ߕߌ߮ ߦߌߟߡߊ:ߖߌ߬ߣߍ߬ ߞߊ߲ߕߌ߮ ߦߌߟߡߊ:ߘߐ߬ߝߐ
ߛߏ߬ߛߏ߫ ߡߊ߲߬ߛߊ߬ߟߊ
ߛߏ߬ߛߏ߫ ߡߊ߲߬ߛߊ߬ߟߊ (ߛߏ߬ߛߏ߫ ߟߋ߬ ߝߐ ߣߴߊ߬ ߛߓߍ ߛߌߦߊߡߊ߲߫) ߕߘߍ߬ ߦߋ߫ ߊߝߙߌߞߌ߬ ߕߟߋ߬ߓߋ ߡߊ߲߬ߛߊ߬ߟߊ ߘߏ߫ ߟߋ߬ ߘߌ߫ ߝߊ߯ߘߐߞߍ ߁߂߲ ߠߊ߫߸ ߞߎ߬ߟߌ߬ߞߙߐ߫ ߕߌ߲߬ߞߎߘߎ߲ ߘߐ߫ (ߓߌ߲߭ ߡߊ߬ߟߌ ߟߊ߫)
ߝߐߓߏߟߏ߲ߟߐ߲ߘߐߦߊ
ߛߏ߬ߛߏ߬ ߕߐ߮ ߕߘߍ߬ ߦߋ߫ ߟߋ߬ ߞߘߐ߬ߡߊ߲߫ ߞߏ߫ ߞߢߊ߬ߞߊ߫ ߥߟߊ߫ ߞߢߊ߬ߜ߭ߊ߫߸ ߒ߬ߞߊ߬ ߕߐ߮ ߏ߬ ߞߘߐ ߟߐ߲ߣߍ߲߫ ߕߍ߫ ߒ߬ ߓߟߏ߫ ߡߎߣߎ߲߬. ߊ߬ ߞߏ߬ߣߌ߲ ߟߐ߲ߣߍ߲߫ ߦߋ߫ ߞߏ߫ ߊ߬ߟߎ߬ ߣߌ߫ ߕߐ߮ ߏ߬ ߟߋ ߘߏ߲߬ߣߍ߲߫ ߦߋ߫ ߥߊ߬ߜ߭ߊߘߎ߰ ߡߊ߬ߙߊ ߘߐ߫.
ߊ߬ߟߎ߬ ߕߏ߫ ߘߊ߫ ߕߐ߮ ߏ߬ ߟߋ ߞߘߐ߫ ߝߎߚߎ߫ ߝߴߊ߬ߟߎ߫ ߟߊ߫ ߡߊ߲߬ߛߊ ߛߎߡߊߥߙߏ߫ ߞߘߐߓߊ ߞߊ߬ ߡߊ߲߬ߛߊ߬ߟߊ ߞߟߍ߬ߘߋ߲ ߠߎ߬ ߟߊߛߌߦߊߦߊ߫ ߞߵߏ߬ ߟߎ߫ ߓߍ߯ ߘߐ߫ ߞߎ߲߬ߕߌ߮ ߟߎ߬ ߟߊߛߌ߰ ߛߏ߭ ߞߊ߲߬߸ ߞߊ߬ ߛߏ߬ߟߊ ߛߋ߫ ߁߀߀߀ ߘߐ߫߸ ߛߏ߭ ߣߊ߬ ߥߊ߯ ߞߋߟߋ߲߫ ߓߐ߫ ߟߊ ߛߏ ߞߣߐ߫߸ ߊ߬ ߝߐ ߘߊߡߌ߬ߣߊ߫ ߘߊ߫ ߡߐ߱ ߟߎ߫ ߓߟߏ߫ ߞߏ߫ ߦߊ߲߬ ߓߘߊ߫ ߞߍ߫ ߛߏ߬ ߛߏ (ߛߏ߭ ߟߎ߬ ߟߊ߫ ߛߏ) ߘߌ߫߸ ߥߟߊ߫ ߒ ߥߊ߫ ߕߐ߫ ߛߏ߬ ߛߏ ߟߊ߫߸ ߏ߬ ߟߋ ߥߊ߫ ߘߊ߫ ߟߊߓߊ߲߫ ߞߎߓߋߘߊ ߣߌ߫ ߡߊ߲߬ߛߊ߬ߟߊ ߟߎ߬ ߓߍ߯ ߕߐ߮ ߘߌ߫ ߞߐ ߟߊ߫.
ߞߎߓߋߘߊ
ߛߏ߬ߛߏ߬ ߞߎߓߋߘߊ ߕߐ߯ ߕߘߍ߬ ߦߋ߫ ߟߋ߬ ߞߏ߫ ߞߟߏߞߊ߫. ߞߟߏߞߊ߫ ߝߣߊ߫ ߞߊ߬ ߥߊ߯ߕߌ߫ ߖߊ߲߫ ߠߋ߬ ߞߍ߫ ߞߎߓߋߘߦߊ ߏ߬ ߟߊ߫߸ ߞߵߊ߬ ߕߊ߬ ߝߊߣߍ ߟߎ߬ ߟߊ߫ ߡߙߊ߬ߟߌ ߡߊ߬ ߞߊ߬ ߣߊ߬ ߛߋ߫ ߖߊ߬ߙߌ߬ߛߐ ߟߎ߬ ߕߊ߫ ߥߊ߯ߕߌ ߟߊ߫ ߤߊ߲߯ ߣߊ߬ ߛߴߊ߬ ߕߐ߮ ߦߟߍ߬ߡߊ߲ ߠߊ߫ ߞߊ߬ ߞߍ߫ ߛߏ߬ߛߏ߫ ߘߌ߫ ߦߏ߫ ߞߢߊ߬ߞߊ߫ ߕߊ ߞߍ߫ ߘߊ߫ ߢߊ ߡߍ߲ ߡߊ߬.
ߝߊߣߍ߫ ߡߊ߲ߛߊߓߏ߲
ߞߢߊ߬ߞߊ߫ ߕߘߍ߬ ߦߋ߫ ߜ߭ߊ߰ߣߊ߫ ߞߊ߬ߝߏ߬ߓߏߟߏ߲ ߘߏ߫ ߟߋ߬ ߘߌ߫߸ ߡߍ߲ ߡߊߜߐ߬ߙߐ߲߬ߞߕߐ߬ߣߍ߲߫ ߘߌ߫ ߞߴߊ߬ߟߎ߫ ߓߟߏ߫ ߞߊ߬ ߡߊ߲߬ߛߊ߬ߓߏ߲ ߠߊߓߋ߬ ߞߵߊ߬ߟߎ߫ ߖߍ߬ߘߍ ߢߣߊߕߊ ߘߏ߫ ߟߊߛߌ߰ ߟߴߊ߬ ߞߎ߲߬ߠߊ߬ ߟߊ߫. ߒ߬ߓߊ߬ ߥߊ߰ߘߎ߰ߞߊ ߟߎ߬ ߟߊ߫ ߞߎ߲߬ߠߊ߬ߛߌ߰ߟߊ ߏ߬ ߞߍ߫ ߘߊ߫ ߝߊߣߍ ߘߏ߫ ߟߋ߬ ߘߌ߫߸ ߏ߬ ߟߎ߬ ߡߍ߲ ߠߎ߬ ߕߘߍ߬ ߦߋ߫ ߣߎ߲߰ߦߊ ߟߊ߫ ߦߋ߲߬. ߣߎ߲߰ߞߍ ߏ߬ ߕߐ߯ ߕߘߍ߬ ߦߋ߫ ߟߋ߬ ߞߏ߫ ߜ߭ߎ߬ߡߊ߬ߕߍ߫ ߝߊߣߍ߫.
ߒ߬ߓߊ߬ ߜ߭ߎ߬ߡߊ߬ߕߍ߫ ߝߊߣߍ߫ ߏ߬ ߣߴߊ߬ ߓߐ߲ߛߐ߲ ߠߎ߫ ߞߊ߬ ߥߊ߯ߕߌ߫ ߖߊ߲߫ ߠߋ߬ ߞߍ߫ ߞߢߊ߬ߞߊ߫ ߞߎ߲߬ߠߊ߫߸ ߝߴߊ߬ߟߎ߫ ߘߐ߫ ߡߊ߲߬ߛߊ ߦߙߌߞߊ ߞߊ߬ ߈ ߓߐ߫, ߜ߭ߎ߬ߡߊ߬ߕߍ߫ ߖߍ߬ߘߍ ߣߴߊ߬ ߓߐ߲ߛߐ߲߫ ߇ ߟߎ߫߸ ߒ߬ߞߵߊ߬ ߓߐ߲ߛߐ߲ ߏ߬ ߟߎ߬ ߕߐ߮ ߡߊ߫ ߛߋ߫ ߒ߬ ߠߊߛߐ߬ߘߐ߲߬ ߠߊ߫ ߞߵߊ߬ ߛߊߓߎ ߞߍ߫ ߛߓߍߟߌߓߊߟߌߦߊ ߘߌ߫. ߒ߬ߓߊ߬ ߏ߬ ߕߎ߬ߡߊ ߟߋ߬ ߟߊ߫ ߛߊ߫߸ ߊ߬ߟߎ߫ ߘߛߍ ߘߊߡߌ߬ߣߊ߬ ߘߊ߫ ߞߊ߬ߝߏ ߡߊ߬ߙߊ ߟߊ߫߸ ߜ߭ߊ߰ߣߊ߬ߞߊ ߟߎ߬ ߞߵߏ߬ ߟߋ ߦߋ߫ ߞߵߊ߬ߟߎ ߟߊߥߟߌ߬ ߞߊ߬ ߞߟߊߓߎߡߊ߫ ߜߘߍ߫ ߟߊߛߌ߰ ߊ߬ߟߎ߫ ߞߎ߲߬ߠߊ߫߸ ߡߍ߲ ߠߎ߬ ߘߌ߫ ߛߴߊ߬ߟߎ߫ ߟߊ߫ ߓߊ߯ߙߊ ߞߍ߫ ߟߴߊ߬ ߢߊ߫ ߓߘߍ ߡߊ߬.
ߖߊ߬ߙߌ߬ߛߐ ߥߟߊ߫ ߛߎߡߊߥߙߏ
ߡߙߊ߬ߞߊ ߟߎ߬ ߞߍߣߍ߲ ߣߘߐ߬ߓߌ߬ߟߊ߬ߟߌ ߏ߬ ߞߍ߫ ߟߊ߫߸ ߊ߬ߟߎ߫ ߞߊ߬ ߞߊߡߋߙߋ߲߫ ߞߟߊߓߎߡߊ ߘߏ߫ ߟߋ߬ ߟߊߛߌ߰ ߊ߬ߟߎ߫ ߞߎ߲߬ߠߊ߫߸ ߞߊߡߋߙߋ߲ ߏ߬ ߟߋ ߕߐ߯ ߕߘߍ߬ ߞߏ߫ ߒ߬ߜ߭ߏ߬ߟߏ߫ ߖߊ߬ߙߌ߬ߛߐ߫߸ ߒ߬ߜ߭ߏ߬ߟߏ߫ ߟߊߛߌ߰ ߘߊ߫ ߉߉߃ ߟߋ߬ ߟߊ߫ ߌ.ߡ ߞߐ߫. ߏ߬ ߒ߬ߜ߭ߏ߬ߟߏ߫ ߓߊ߫ ߕߐ߯ ߕߘߍ߬ ߦߋ߫ ߞߏ߫ ߛߎ߲ߓߊ߫ (ߦߴߏ߬ ߦߋ߫ ߡߛߏ߬ ߕߐ߯ ߘߌ߫ ߡߊ߲߬ߘߋ߲߫ ߖߡߊߣߊ ߟߎ߬ ߘߐ߫ ߢߊ ߡߍ߲ ߡߊ߬)߸ ߞߊ߬ ߓߍ߲߬ ߡߊ߲߬ߘߋ߲ ߠߎ߬ ߟߊ߫ ߟߊ߲߬ߘߊ ߡߊ߬߸ ߊ߬ ߣߊ߫ ߕߐ߮ ߕߘߍ߬ ߦߋ߫ ߟߊ߫ ߟߴߊ߬ ߞߊ߲߬ ߛߐ߲߬ ߞߏ߫ «ߛߎ߲ߓߊ߫-ߒߜ߭ߟߏ߫»; ߞߊ߬ ߓߍ߲߬ ߊ߲ ߠߊ߫ ߞߊ߲ ߞߎ߬ߙߎ߲߬ߘߎ ߡߊ߬߸ ߣߌ߫ (ߓ) ߕߎ߲߰ ߘߊ߫ ߞߊ߲ߠߊߘߌߦߊߟߊ߲ ߠߊ߫߸ ߏ߬ ߦߋ߫ (ߓ) ߦߟߍ߬ߡߊ߲߬ ߠߊ߫ ߕߎ߬ߡߊ ߘߏ߫ ߟߎ߫ ߟߊ߫ ߞߵߊ߬ ߞߍ߫ (ߡ) ߘߌ߫߸ ߦߏ߫ (ߓߡߊ߬ߞߐ߫) ߦߴߏ߬ ߡߌ߬ߛߊߟߌ ߘߏ߫ ߘߌ߫ ߢߊ ߡߍ߲ ߡߊ߬; ߏ߬ ߟߋ ߣߊ߬ ߘߊ߬ ߟߊߓߊ߲߫ ߝߐߟߌ ߡߊ߬ ߞߏ߫ (ߛߎߒߓߊߜ߭ߟߏ߫߸ ߛߎߒߡߊߜ߭ߟߏ߫߸ ߛߎ߲ߡߊߜ߭ߟߏ߫߸ ߛߎߡߊߥߙߏ߫߸ .. ߞߊ߬ ߕߴߊ߬ ߝߍ߬).
ߒ߬ߜ߭ߏ߬ߟߏ߫ ߖߊ߬ߙߌ߬ߛߐ߫ ߥߟߊ߫ ߛߎߡߊߥߙߏ߫ ߞߘߐߓߊ: ߏ߬ ߟߊߛߌ߰ߣߍ߲ ߌߞߘߐ߫߸ ߊ߬ ߛߐ߰ ߘߊ߫ ߖߡߊ߬ߣߊ ߘߐߛߎ ߟߋ߬ ߡߊ߬ ߛߣߍ߬ߞߍ ߣߌ߫ ߘߊ߲ߘߊߟߌ ߞߍߢߊ߫ ߢߌߡߊ ߟߎ߬ ߟߊ߫߸ ߞߊ߬ ߣߊ߲߬ߕߌ߮ ߟߎ߬ ߡߊߞߊ߬ߝߏ߬ ߞߊ߬ ߖߡߊ߬ߣߊ ߘߌߦߊ߫ ߝߏ߫ ߞߵߊ߬ ߡߊߜߍ߲ߓߊ߮ ߛߌߦߊߦߊ߫. ߊ߬ ߞߊ߬ ߖߡߊ߬ߣߊ ߞߟߍ߬ߘߋ߲ ߠߎ߬ ߦߙߌߞߊ ߡߊߞߊ߬ߝߏ߬߸ ߟߊߛߋ߫ ߣߊ߲߬ߕߌ߰ ߁߀߀߀߀ ߘߐ߫߸ ߞߊ߬ ߣߊ߲߬ߕߌ߮ ߛߙߊߛߌ߰ ߗߡߍ߬ߓߏߟߏ߲ ߠߎ߬ ߣߌ߫ ߓߌߓߏߟߏ߲ ߠߎ߬ ߘߌ߫߸ ߞߊ߬ ߓߌߓߏߟߏ߲ ߓߍ߯ ߘߐ߫ ߞߎ߲߬ߕߌ߮ ߞߍ߫ ߛߏ߬ߟߊ ߘߌ߫߸ ߏ߬ ߟߋ ߞߊ߬ ߛߏ߬ߟߊ ߟߊߛߋ߫ ߁߀߀߀ ߘߐ߫; ߡߐ߱ ߟߎ߬ ߝߟߐ߫ ߘߴߊ߬ ߝߐ߫ ߟߊ߫ ߞߎߓߋߘߊ ߞߟߏߞߊ߫ ߡߊ߬ ߞߏ߫ ߤߌ߱߹ ߦߊ߲߬ ߓߘߊ߫ ߞߍ߫ ߛߏ߬ ߛߏ (ߛߏ߭ ߟߎ߬ ߟߊ߫ ߛߏ) ߘߌ߫;
ߊ߬ߟߋ ߞߊ߬ ߛߊ߲߬ ߅߂ ߟߋ߬ ߞߍ߫ ߡߊ߲߬ߛߊ߬ߦߊ ߏ߬ ߟߊ߫߸ ߞߵߊ߬ ߕߊ߬ ߉߉߃ ߡߊ߬ ߞߵߊ߬ ߛߌ߰ ߁߀߄߆ ߟߊ߫߸ ߊ߬ ߟߊ߫ ߛߊ߬ߦߊ ߞߐ ߘߐ߫߸ ߊ߬ ߘߋ߲ ߘߏ߫ ߟߊߛߌ߰ ߘߴߊ߬ ߣߐ߭ ߘߐ߫ ߡߊ߲߬ߛߊ߬ߦߊ ߟߊ߫.
ߛߏ߬ߛߏ߫ ߓߊ߬ߟߊ߫ ߛߎߡߊߥߙߏ߫ ߥߟߊ߫ (ߛߏ߬ߛߏ߫ ߓߊ߬ߟߊ߫ ߖߎ߯ߙߎ߬ ߞߊ߲ߞߋ߫): ߊ߬ߟߋ ߟߋ߬ ߛߌ߰ ߘߴߊ߬ ߝߊ߬ ߣߐ߭ ߘߐ߫ ߡߊ߲߬ߛߊ߬ߦߊ ߟߊ߫߸ ߊ߬ ߞߵߊ߬ ߝߊ߬ ߟߊ߫ ߓߊ߯ߙߊ ߟߎ߬ ߓߟߏߟߊߕߎ߲߰ ߞߵߊ߬ ߟߊ߫ ߛߏ߬ߙߌ߬ߡߊ߬ߘߋ߲߬ ߝߊ߲ߞߊ ߘߝߊ߫ ߣߊ߲߬ߕߌ߰ ߂߀߀߀߀ ߘߐ߫ ߦߏ߫ ߘߐ߬ߝߐ ߦߴߊ߬ ߟߊߞߊ߬ߟߌ߬ ߟߊ߫ ߢߊ ߡߍ߲ ߡߊ߬.
ߊ߬ߟߋ ߟߊ߫ ߛߎߓߊ߯ߦߊ ߥߙߊ߬ ߘߴߊ߬ ߝߊ߬ ߕߊ ߘߌ߫ ߟߋ߬ ߔߊߣߊߎ߲߫߹ ߏ߬ ߟߋ ߕߘߍ߬ ߦߴߊ߬ ߞߍ߫ ߟߴߊ߬ ߕߘߍ߬ ߦߋ߫ ߓߟߊ߬ ߖߟߏ ߛߐߙߐ߲߫ ߠߴߊ߬ ߘߊߝߘߎ ߝߊ߲߬ ߘߐ ߝߍ߬ ߞߵߊ߬ ߟߊߓߐ߫ ߘߐ ߘߐ߫߸ ߞߊ߬ ߓߊ߲߫ ߞߊ߬ ߕߏ߲ ߠߎ߬ ߘߎ߲߫ ߏ߬ ߟߊ߫ ߛߊ߫, ߏ߬ ߟߋ ߞߵߊ߬ ߞߴߊ߬ ߝߐ߫ ߘߴߊ߬ߟߋ ߡߊ߬ ߞߏ߫ ߛߎߡߊߥߙߏ߫ ߖߎ߯ߙߎ߬ߞߊ߲ߞߋ߸ ߞߊ߬ ߓߍ߲߬ ߓߟߊ߬ ߖߟߏ߬ ߞߴߏ߬ ߡߊ߬ ߞߊ߬ߣߌ߲߫.
ߊ߬ ߕߏ߫ ߘߊ߫ ߓߎ߬ߢߊ ߣߌ߫ ߞߊ߬ ߜߟߌߦߊ ߏ߬ ߟߋ ߕߍߡߊ߬ ߤߊ߲߯ ߛߊ߬ߦߊ ߛߋ߫ ߘߴߊ߬ ߡߊ߬ ߁߀߂߈ ߠߊ߫߸ ߊ߬ߟߋ ߛߊ߬ߣߍ߲߸ ߊ߬ ߘߋ߲ߞߍ߫ ߡߊ߲߰ߖߘߊ߫ ߓߏ߲߬ߓߊ ߛߌ߰ ߘߴߊ߬ ߣߐ߭ ߘߐ߫.
ߡߊ߲߱ߖߊ߬ߙߊ߫ ߓߏ߲߬ߓߊ: ߏ߬ ߛߌ߰ ߘߊ߫ ߡߊ߲߬ߛߊ߬ߦߊ ߟߊ߫ ߁߀߂߈ ߠߊ߫߸ ߏ߬ ߘߏ߲߬ ߕߘߍ߬ ߦߋ߫ ߗߍ߬ߝߊߘߌ߲ ߣߌ߫ ߛߣߍ߬ߞߍ߬ߟߊ߬ߓߊ ߟߋ߬ ߘߌ߫߸ ߡߍ߲ ߞߊ߬ ߡߊ߲߬ߛߊ߬ߟߊ ߟߊߛߓߊ߬ߕߌ߫ ߞߎ߲߬ ߛߌߦߊߡߊ߲߫ ߠߎ߫ ߟߊ߫. ߊ߬ߟߎ߬ ߟߊ߫ ߡߊ߲߬ߛߊ߬ߓߏ߲ ߛߌ ߦߟߍ߬ߡߊ߲ ߘߊߡߌ߬ߣߊ߬ ߘߴߏ߬ ߕߎ߬ߡߊ ߟߋ߬ ߟߊ߫ ߞߵߊ߬ߟߎ߫ ߞߍ߫ ߛߎߡߊߥߙߏ ߟߎ߬ ߘߌ߫.
ߥߙߏ߬ߓߊ ߛߎߡߊߥߙߏ߫: ߊ߬ߟߋ ߛߌ߰ ߘߊ߫ ߡߊ߲߬ߛߊ߬ߦߊ ߟߊ߫ ߁߁߅߂ ߟߋ߬ ߟߊ߫. ߞߏ߬ߣߌ߲߬ ߞߊ߬ ߓߍ߲߬ ߥߊ߱ߘߎ߰ ߝߊ߰ߡߊ ߟߎ߬ ߟߊ߫ ߡߙߊ߬ߟߌ ߞߍߞߌߦߊ ߡߊ߬߸ ߥߙߏ߬ߓߊ߫ ߞߵߊ߬ ߟߊ߫ ߘߋߣߍ߲ߦߊ ߞߍ߫ ߞߎ߲߬ߓߌ߫ ߟߋ߬ ߦߏ߫ ߡߊ߲߬ߛߊ߬ ߘߎ߯ߟߊ ߕߐ߭ ߓߍ߯ ߕߘߍ߬ ߦߋ߫ ߢߊ ߡߍ߲ ߡߊ߬. ߊ߬ߟߋ ߞߵߊ߬ ߟߊ߫ ߥߊ߯ߕߌ ߏ߬ ߞߍ߫ ߞߏ߫ ߟߊߞߙߐߛߌ ߟߋ߬ ߟߴߊ߬ ߣߌ߫ ߞߊ߬ ߞߍ߬ߟߍ ߞߍߢߊ ߛߎ߮ ߓߍ߯ ߘߏ߫ ߞߊ߬ߙߊ߲߫.
ߥߙߏ߬ߓߊ߬ ߛߌ߰ߣߍ߲ ߌߞߘߐ߫߸ ߊ߬ ߞߊ߬ ߛߘߊߞߊ߫ ߘߍ߰ߜߍ ߘߏ߫ ߓߐ߫ ߡߍ߲ ߢߐ߲߰ ߜߘߍ߫ ߕߎ߲߬ ߡߊ߫ ߞߍ߫ ߛߏ߬ߛߏ߫ ߞߘߐ߬ߡߊ߲߫; ߣߌ߬ߛߌ߫ ߁߀߀߸ ߛߏ߭ ߁߀߀߸ ߛߊ߱ ߁߀߀߸ ߓߊ߭ ߁߀߀߸ ߥߎ߬ߟߎ߫ ߁߀߀߸ ߛߌ߬ߛߍ߫ ߁߀߀߸ ߊ߬ ߣߌ߫ ߛߊߣߌ߲ ߕߊߟߌ߫ ߞߌߛߍ߫ ߗߍ߬ߡߍ߫, ߛߴߏ߬ ߘߌ߫ ߞߍ߫ ߡߊ߲߬ߛߊ ߟߎ߬ ߛߌ߭ ߞߊ߲ߘߊߟߊ߲ ߘߌ߫.
ߊ߬ ߛߐ߰ ߘߴߊ߬ ߟߊ߫ ߣߊ߲߬ߕߌ߮ ߟߎ߬ ߦߙߌߞߊ ߡߊߞߊ߬ߝߏ ߟߋ߬ ߡߊ߬ ߞߵߊ߬ߟߎ߫ ߡߊߞߊ߬ߙߊ߲߫ ߞߍ߬ߟߍ ߞߍߢߊ ߛߎ߮ ߓߍ߯ ߘߏ߫ ߟߊ߫. ߞߊ߬ ߓߊ߲߫ ߞߵߊ߬ ߓߊ߲߬ ߣߌߛߐ߲ߞߐ߫ ߟߥߊߞߏ ߡߊ߬ ߞߎ߲߬ߓߌ߫ ߝߊߦߌ߲߫. ߊ߬ ߟߊ߫ ߓߊ߲߬ߠߌ߲ ߏ߬ ߟߋ ߞߊ߬ ߞߎ߲߬ߓߌ߫ ߝߊ߰ߡߊ߬ߟߊ ߣߴߊ߬ ߡߊ߲߬ߛߊ߬ ߘߎ߯ߟߊ ߟߎ߬ ߓߍ߯ ߝߊ߬ߝߊ߬ ߟߊ߫ ߞߘߏߞߘߏ߫߸ ߞߏ߬ߣߌ߲߬ ߏ߬ ߡߊ߫ ߞߍ߫ ߥߙߏ߬ߓߊ ߢߣߊ߫ ߞߏ߫ ߘߌ߫.
ߊ߬ߟߋ ߣߵߊ߬ ߓߊ߲߭ ߡߍ߲ ߞߍ߫ ߟߴߏ߬ ߘߌ߫ ߞߵߊ߬ ߕߴߊ߬ ߡߊ߬߸ ߢߡߊ߬ߞߟߊ ߟߎ߬ ߕߘߍ߬ ߦߴߊ߬ ߘߐߓߏ߲߫ ߞߊ߲ ߞߍ߫ ߟߴߊ߬ ߝߐ ߘߴߊ߬ ߡߊ߬ ߞߏ߫ «ߓߊ߲ߡߊ߲ߠߊ߫»߸ ߡߍ߲ ߞߘߐ ߦߋ߫ (ߓߊ߲߬ ߡߊ߲߰ ߘߐ) ߘߌ߫߸ ߞߵߊ߬ߟߋ߬ ߞߟߌ߫ ߕߐ߮ ߞߍ߫ (ߥߙߏ߬ߓߊ ߓߊ߲ߡߊ߲ߠߊ߫) ߘߌ߫߸ ߤߊ߲߯ ߓߌ߬߸ ߏ߬ ߦߋ߫ ߞߊ߲ߕߍ ߟߎ߬ ߖߊ߬ߡߎ߲߬ߦߊ ߟߊ߫. ߊ߬ߟߋ߬ ߕߏ߫ ߘߴߏ߬ ߛߌ߱ ߟߋ߬ ߘߐ߫ ߤߊ߲߯ ߞߊ߬ ߥߊ߫ ߛߴߊ߬ ߟߊ߫ ߛߊ߬ߦߊ ߟߊ߫.
ߡߊ߲߱ߖߊ߬ߙߊ߫ ߘߐ߰ߡߊ߲: ߏ߬ ߟߋ ߛߌ߰ ߘߊ߫ ߥߙߏ߬ߓߊ ߣߐ߭ ߘߐ߫ ߡߊ߲߬ߛߊ߬ߦߊ ߟߊ߫߸ ߊ߬ߟߋ ߞߵߊ߬ߟߎ߫ ߟߊ߫ ߘߍ߲ߖߘߍߟߦߊ ߏ߬ ߟߋ ߡߊߞߊ߲ߞߊ߲߫ ߊ߬ ߟߊ߫ ߡߊ߲߬ߛߊ߬ߦߊ ߞߎ߲߬ߕߊ߮ ߞߘߐ߫߸ ߞߊ߬ ߞߟߍ߬ߘߋ߲ ߠߎ߬ ߟߥߊ߫ ߜ߭ߊ߰ߣߊ߫ ߓߐߕߏ߲ ߠߊ߫. ߊ߬ ߞߊ߬ ߛߍ߬ߣߍ ߘߐߦߙߌߥߊ߫ ߖߡߊ߬ߣߊ ߞߣߐ߫߸ ߞߊ߬ ߝߊ߬ߛߏ ߓߌ߬ߟߊ߬ ߞߎ߲߬ߠߊ߬ߝߎߟߋ߲ ߘߝߊߣߍ߲ ߘߐ߫. ߊ߬ߟߋ ߞߘߐ߬ߣߍ߲ ߛߌ߱ ߡߍ߲ ߞߍ߫ ߘߊ߫ ߡߊ߲߬ߛߊ߬ߦߊ ߟߊ߫߸ ߊ߬ ߕߘߍ߬ ߦߋ߫ ߞߟߌ߫ ߟߊ߫ ߛߐ߲߬ ߞߏ߫ «ߛߏ߬ߛߏ߫ ߗߐ߬ߡߐ߮»߸ ߊ߬ ߘߏ߲߬ ߕߘߍ߬ ߦߋ߫ ߤߊߞߟߌߡߓߊ߫ ߟߋ߬ ߝߣߊ߫ ߘߴߊ߬ ߟߊ߫ ߡߙߊ߬ߟߌ ߘߐ߫. ߊ߬ ߞߊ߬ ߘߋ߲ߞߍ߫ ߝߌ߬ߟߊ߫ ߟߋ߬ ߕߏ߫: ߛߎߡߊߥߙߏ߫ ߣߌ߫ ߣߎ߲߬ߞߍ߬ߓߊ߫ ߞߊ߲ߕߍ߫.
ߊ߬ ߓߊ߲ߣߍ߲ ߦߋ߲߬ ߕߋ߬ ߟߊ߫߸ ߊ߬ ߞߵߏ߬ ߟߎ߬ ߟߊ߫ ߡߊ߲߬ߛߊ߬ ߘߎ߯ߟߊ ߟߎ߬ ߡߊߞߟߌ߫ ߞߵߊ߬ ߖߘߍ߬ ߞߍ߫ ߖߊ߬ߡߊ ߟߊߕߟߊߓߊ߮ ߣߴߊ߬ߟߎ߫ ߟߊߞߊ߲ߘߊߓߊ߮ ߟߎ߬ ߘߌ߫߸ ߞߴߊ߬ߟߎ߫ ߓߍ߯ ߦߋ߫ ߣߊ߲߬ߕߌ߮ ߘߏ߫ ߟߊߣߊ߬ ߛߏ߬ߛߏ߫߸ ߞߊ߬ ߦߋ߲߬ ߠߊߞߊ߲ߘߊ߫ ߞߎ߲ߓߌߞߊ ߟߎ߬ ߟߊ߫ ߞߍߒߞߊ߲ߠߌ߲ ߡߊ߬.
ߘߐ߬ߝߐ
thumb|ߓߟߊߝߐߟߊ ߟߎ߬ ߜ߭ߊ߰ߣߊ߫ ߡߊ߲߬ߛߊ߬ߟߊ ߥߊ߬ߦߊ ߞߐ߫ ߡߍ߲ ߞߎߓߋ ߕߘߍ߬ ߦߋ߫ ߞߎ߲ߓߌ߫ ߘߌ߫ ߡߏߙߌߕߊߣߌ߲߫ ߥߙߏ߬ߘߎ߮ ߘߐ߫. ߛߏ߬ߛߏ߫ ߡߊ߲߬ߛߊ߬ߟߊ ߞߊ߬ ߝߊ߲߬ߞߊ߫ ߛߐ߬ߘߐ߲߫ ߜ߭ߊ߰ߣߊ߫ ߡߊ߲߬ߛߊ߬ߟߊ ߡߊ߲߬ߛߟߊ߬ߘߎ߯ߟߊ ߟߎ߬ ߓߍ߯ ߡߊ߬ ߞߐߘߍ߫. ߛߏ߬ߛߏ߫ ߡߊ߲߬ߛߊ߬ߟߊ ߛߌ߰ߝߏ߲ ߦߋ߫ ߞߎ߬ߟߌ߬ߞߙߐ߫ ߕߌ߲߬ߞߎߘߎ߲ ߠߋ߬ ߘߐ߫ ߕߊ߲߬ (ߓߌ߲߭ ߡߊ߬ߟߌ ߟߊ߫). ߖߊ߬ߙߌ߬ߛߏ߬ ߡߊ߲ߛߊߓߏ߲ ߡߍ߲ ߠߎ߬ ߡߊ߲߬ߛߊ߬ߦߊ߫ ߘߊ߫ ߤߊ߲߯ ߞߊ߬ ߥߴߊ߬ ߛߌ߰ ߁߁߈߀ ߠߊ߫. ߒ߬ߓߊ߬ ߥߊ߯ߕߌ ߏ߬ ߟߋ ߟߊ߫ ߛߊ߫߸ ߞߊ߲ߕߍ߫ ߞߊߓߌߟߊ ߟߎ߬ ߦߟߍ߬ ߘߊ߫ ߝߊ߲߬ߞߊ ߟߊ߫߸ ߏ߬ ߟߎ߫ ߟߋ߬ ߞߊ߬ ߡߊ߲߬ߛߊ߬ߟߊ ߝߊ߲߬ߞߊ ߟߊߥߙߊ߬. ߛߏ߬ߛߏ߫ ߗߍ߬ߡߐ ߞߊ߬ ߞߢߊ߬ߞߊ߬ ߣߌ߫ ߛߏ߬ߛߏ߬ ߟߎ߫ ߘߟߊߘߍ߰. ߛߎߡߊߥߙߏ߫ ߞߊ߲ߕߍ߫ ߡߍ߲ ߛߌ߰ ߘߴߊ߬ ߣߐ߭ ߘߐ߫ ߁߂߀߀ ߟߊ߫߸ ߏ߬ ߞߊ߬ ߛߌ߰ߢߐ߲߰ ߡߊ߲ߛߟߊ ߟߎ߬ ߞߐ߲ߛߐ߲ߧߊ߫ ߖߊߟߌߞߦߊ ߟߊ߫. ߛߏ߲߬ߖߘߊ߬ ߞߋߕߊ߬ ߟߋ߬ ߞߵߊ߬ ߘߊ߬ߘߌ߫ ߞߙߌߣߊ߬ ߞߟߊߓߍ߲ ߝߍ߬ ߁߂߃߅ ߟߊ߫߸ ߊ߬ ߕߎߣߎ߲߫ ߘߊ߫ ߞߎ߬ߟߌ߬ߞߙߐ߫ ߞߎ߬ߙߎ ߟߋ߬ ߟߊ߫ ߞߊ߬ ߘߏ߲߬ ߝߊߟߊ߲ ߠߊ߫ ߔߊߙߎ߫ ߹ ߛߏ߲߬ߖߘߊ߬ ߣߌ߫ ߝߊ߬ߞߏ߬ߟߌ߫ ߞߙߏ߬ߡߊ߫ ߟߎ߫ ߞߵߊ߬ߟߎ߫ ߛߌ߰ ߊ߬ ߘߟߊ߫ ߤߊ߲߯ ߞߎ߲߬ߢߐ߲߰ ߞߋߟߋ߲߫. ߛߏ߲߬ߖߘߊ߫ ߞߵߊ߬ ߟߊ߫ ߞߎߓߋߘߊ ߜߘߊߟߊ߫. ߏ߬ ߞߍ߸ ߛߏ߬ߛߏ߫ ߡߊ߲߬ߛߊ߬ߟߊ ߘߏ߲߬ ߘߊ߫ ߡߊ߲߬ߘߋ߲߫ ߝߊ߰ߡߊ߬ߟߊ ߟߊ߫ ߡߊ߬ߙߊ ߘߐ߫.
ߞߊ߲ߕߍ߫ ߛߟߏ߬ߡߊ߯ߣߊ߫ ߕߊ߫ ߝߐߟߌ߫ ߘߐ߫߸ ߞߏ߫ ߞߟߊߓߍ߲ ߏ߬ ߟߋ ߞߐ ߞߍ߫ ߘߊ߫ ߛߏ߬ߛߏ߬ߞߊ ߘߏ߫ ߟߎ߫ ߥߌ߬ߟߌ ߡߊ߬ ߞߵߊ߬ ߕߘߍ߬ ߊ߬ߟߎ߫ ߦߋ߫ ߡߊ߬ߣߌ߲߬ߞߊ߬ߞߊ߲ ߠߋ߬ ߝߐ߫ ߟߊ߫߸ ߞߊ߬ ߓߐ߫ ߛߏ߬ߛߏ߬ ߘߐ߯ߦߡߊ ߞߘߐ߫ ߞߊ߬ ߥߊ߫ ߕߟߋ߬ߓߋ ߝߊ߲߭ ߝߍ߬ ߞߊ߬ ߥߴߊ߬ߟߎ߫ ߡߊߞߍ߫ ߖߊ߬ߟߏ߲߫ ߖߡߊ߬ߣߊ ߘߐ߫ (ߦߋ߲߬ ߡߍ߲ ߞߍ߫ ߘߊ߫ ߝߎߕߊ߫ ߖߊ߬ߟߏ߲߫ ߘߌ߫ ߞߐ ߟߊ߫)߸ ߞߊ߬ ߥߴߊ߬ߟߎ߫ ߛߌ߰ ߖߊ߬ߟߏ߲߬ߞߊ ߟߎ߬ ߝߍ߬ ߝߊ߯ߘߐߞߍ߫ ߁߃߲ ߠߊߓߊ߲ ߠߊ߫. ߒ߬ߓߊ߬ ߝߌߟߊ ߟߎ߬ ߟߊ߫ ߣߊ߬ߟߌ ߟߋ߬ ߝߍ߬ ߝߊ߯ߘߐߞߍ߫ ߁߆߲ ߠߊ߫ ߛߊ߫߸ ߖߊ߬ߟߏ߲߬ߞߊ ߟߎ߬ ߞߊ߬ ߘߎ߱ ߟߎ߬ ߡߌ߬ߣߊ߫ ߛߏ߬ߛߏ߬ߞߊ ߟߎ߬ ߟߊ߫ ߞߵߊ߬ߟߎ߬ ߘߌ߫ ߝߌߟߊ ߟߎ߬ ߡߵߊ߬ߟߎ߫ ߟߊ߫ ߓߌߦߊ߲߫ ߣߊ߲ߝߟߏ ߟߎ߬ ߣߴߊ߬ߟߎ߫ ߘߋ߲ߡߛߏ߫ ߗߋ߲߰ߓߊ ߟߎ߬ ߞߏߛߐ߲߬߸ ߞߊ߬ ߛߏ߬ߛߏ߬ߞߊ ߟߎ߬ ߓߌ߬ߟߊ߫ ߞߣߐ߬ߘߐ߬ߝߟߌ߬ ߞߎߘߊ߫ ߘߐ߫. ߏ߬ ߟߋ ߞߵߊ߬ߟߎ߫ ߟߐ߬ ߦߌ߬ߙߌ߲߬ߘߌ߬ ߟߊ߫ ߕߟߋ߬ߓߋ ߘߐ߫ ߞߎߘߊ߫ ߘߌ߫. ߏ߬ ߦߋ߫ ߞߍ߫ ߟߊ߫ ߕߎ߬ߡߊ ߡߍ߲ ߠߊ߫߸ ߞߵߊ߬ ߕߘߍ߬ ߊ߬ߟߎ߫ ߓߘߊ߫ ߓߊ߲߫ ߡߊ߬ߣߌ߲߬ߞߊ߬ߞߊ߲ ߝߊ߲߬ߓߊ ߟߎ߬ ߓߌ߬ߟߊ߬ ߟߊ߫ ߖߊ߬ߟߏ߲߬ߞߊ߬ ߞߊ߲ ߢߍ߫߸ ߊ߬ߟߎ߫ ߦߌ߬ߙߌ߲߬ߘߌ߬ ߘߴߏ߬ ߟߎ߫ ߟߊ߫ ߞߊ߲ ߠߋ߬ ߘߌ߫ ߞߊ߬ ߥߊ߫ ߡߐ߬ߟߐ߲߬ ߘߴߏ߬ ߡߊ߬ ߖߌ߬ߣߍ߫ ߞߐ߰ߖߌ߬ߘߊ ߟߊ߫. ߝߌߟߊ ߟߎ߬ ߝߊ߲߬ߞߊ ߥߙߊ߬ߣߍ߲߸ ߏ߬ ߟߎ߫ ߝߣߊ߫ ߞߊ߬ ߖߊ߬ߟߏ߲߬ߞߊ ߟߎ߬ ߝߣߊ߫ ߟߊ߫ ߝߋߝߋ߫߸ ߏ߬ ߟߎ߫ ߘߏ߫ ߟߎ߫ ߣߊ߬ ߘߴߊ߬ߟߎ߫ ߞߊ߬ߙߌ߬ߝߊ߫ ߛߌ߯ߙߌ߲߫ ߞߙߎ߬ߞߊ߲߬ ߖߡߊߣߊ ߘߐ߫߸ ߘߏ ߟߎ߬ ߥߊ߫ ߘߴߊ߬ߟߎ߫ ߞߊ߬ߙߌ߬ߝߊ߫ ߛߊ߲ߞߊߙߊ߲ߞߊ ߟߎ߬ ߟߊ߫ ߛߊ߲ߞߊߙߊ߲߫ ߥߎߟߊ ߞߣߐ߫ ߝߙߊߣߊ߫߸ ߒ߬ߓߊ߬ ߞߐ߯ߟߕߊ ߏ߬ ߟߎ߫ ߟߋ߬ ߦߋ߫ ߖߊ߬ߟߏ߲߬ߞߊ߬ ߞߊ߲ ߖߘߍ߬ߥߟߏ ߝߐ߫ ߟߊ߫ ߕߊ߲߬߸ ߊ߬ ߝߊ߲߬ߓߊ ߝߣߊ߫ ߦߋ߫ ߡߊ߬ߣߌ߲߬ߞߊ߬ߞߊ߲ ߝߐ߫ ߟߊ߫.
ߞߐߞߊ߲߫ ߛߘߌߜߋ߲ ߠߎ߬
ߦߌߟߡߊ:Category:ߊߝߙߌߞߌ߬ ߡߊ߲߬ߛߟߊ߫ ߞߘߐ ߦߌߟߡߊ:Category:ߡߏߙߌߕߊߣߌ߲߫ ߘߐ߬ߝߐ ߦߌߟߡߊ:Category:ߡߊ߬ߟߌ ߘߐ߬ߝߐ ߦߌߟߡߊ:Category:ߖߌ߬ߣߍ߫ ߘߐ߬ߝߐ
ߡߏߙߌ ߝߏߝߣߊ߫
ߡߏߙߌ ߝߏߝߣߊ߫ ߛߐ߬ߘߐ߲߬ ߘߊ߫ ߓߊߕߍ߫ ߣߝߊ߬ߖߌ߫ߓߊߕߍ߫ ߣߝߊ߬ߖ ߟߋ߬߸ ߞߊ߲ߞߊ߲߫  ߡߊ߬ߙߊ ߟߋ߬ ߘߐ߫. ߊ߬ ߘߋߣߍ߲ߕߐ ߘߏ߲߬ ߘߊ߫ ߊߙߊߓߎ߫ ߞߊߙߊ߲ߕߊ ߟߊ߫ ߓߊߕߍ߫ ߣߝߊ߬ߖߌ߫ ߕߏ߯ߘߊ ߘߏ߫ (ߞߐ߬ߞߙߎ߬ߓߊ) ߟߊ߫߸ ߟߊ߭ߖߌ߬ ߡߊ߬ߡߊ߬ߘߌ߬ ߝߏߝߣߊ߫ ߝߍ߬, ߞߵߊ߬ ߕߘߍ߬ ߏ߬ ߣߊ߬ ߛߊ߲߬ ߞߎߘߊ ߦߋ߫ ߞߊ߬ ߓߐ߫ ߛߎ߰ߘߎ߬ߟߊ߫. ߊ߬ ߣߊ߬ ߘߊ߫ ߒߞߏ ߞߊ߬ߙߊ߲߬ ߏ߬ ߟߋ ߞߐ߫ ߛߊ߫߸ ߞߵߊ߬ ߞߍ߫ ߦߏ߫ ߊ߬ ߡߴߊߙߊߓߎ߫ ߞߊߙߊ߲߫ ߞߍ߫. ߡߏߙߌ ߕߘߍ߬ ߦߋ߫ ߞߟߌ߫ ߟߊ߫ ߟߋ߬ ߡߐ߱ ߟߎ߬ ߓߟߏ߫ ߞߏ߫ ߟߏߣߌ߸ ߤߊߞߍߕߏ߫ ߊ߬ ߝߊ߲߬ߞߊ ߓߊ߲ߣߍ߲߫ ߕߘߍ߬ ߦߋ߫ ߡߐ߰ ߞߏ ߟߊ߫߸ ߡߏߙߌ ߞߊ߬ ߝߘߎ ߡߍ߲ ߠߊߘߊ߲߫߸ ߏ߬ ߕߍ߫ ߓߊ߲߫. ߊ߬ ߞߵߊ߬ ߝߐ߫ ߒ ߧߋ߫ ߟߏ߲ ߘߏ߫߸ ߞߏ߫ ߒ ߝߊ߬߸ ߣߌ߫ ߒߞߏ ߕߎ߲߬ ߕߍ߫߸ ߖߎ߬ߟߎ ߕߘߍ߬ ߘߌ߫ ߦߟߍ߬ ߒߠߋ ߟߊ߫߸ ߓߊ ߒ ߕߘߍ߬ ߦߋ߫ ߒ ߣߌ߫ ߒ ߘߊ߬ߝߊ ߟߎ߬ ߖߊ߬ߥߏ ߛߓߍߟߌ ߓߍ߯ ߞߍ߫ ߟߴߊ߬ߟߋ ߟߋ߬ ߘߐ߫߸ ߝߘߏ߬ ߛߌ߫ ߘߏ߲߬ ߡߊ߬ ߘߏ߲߬ ߊ߬ ߘߐ߫ ߝߋߎ߫. ߡߏߙߌ ߕߘߍ߬ ߦߋ߫ ߥߊ߯ߕߌ ߝߊ߲߬ߓߊ ߞߍ߫ ߟߊ߫ ߞߝߊ߬ ߘߐ߬ߞߊߙߊ߲ ߠߋ߬ ߟߊ߫߸ ߊ߬ ߜߋ߲ߜߋ߲ ߘߐ߫ ߞߎ߬ߙߊ߬ߣߊ. ߊߟߊߡߴߊߟߊ߫ ߤߌߣߊ߫ ߘߴߊ߬ ߣߌ߫ ߒߞߏ߫ ߞߊߙߊ߲ߠߊ߫ ߝߎߙߋ ߓߍ߯ ߟߊ߫،ߟߊ߬ߡߌߣ ߛߌ߬ߛߋ ߣߏߙߊߛߏߓߞߊ ߣߌ߫ ߟߊ߲߰ߛߌߣߍ߫ ߞߎ߲ߝߊ߲ߕߐ ߝߏߝߣߊ߫ ߊ߫ ߘߏ߲߬ߖߟߎ߬ߡߊ߬ߟߌ ߟߋ߬ ߦߌߟߡߊ:ߒߞߏ ߦߌߟߡߊ:ߘߐ߬ߝߐ
ߞߌ߲ߘߌߦߊ߫
ߞߌ߲ߘߌߦߊ߫/ߖߌ߬ߣߍ߬ ߞߊ߲ߓߍ߲ ߘߎ߰ߓߊ ߘߏ߫ ߟߋ߬ ߘߌ߫، ߞߎߓߋߛߏ ߞߐߣߊߞߙߌ߫ ߕߍ߫ ߦߋ߫ ߞߎߘߍ߫ ߤߊߞߍ߫ ߁߃߅ ߘߌ߫߸ ߛߏ߬ߛߏ ߘߎ߰ߓߊ ߘߏ߫߫ ߝߣߊ߫ ߦߴߊ߬ ߘߌ߫߸ ߊ߬ ߝߊ߲ߓߊ ߦߋ߫ ߛߏ߬ߛߏ ߟߋ߬ ߘߌ߫߸ߞߏ߬ߣߌ߲߬،ߛߌߦߊ߫ ߜߘߍ߫ ߝߣߊ߫ ߡߊߞߍߣߍ߲߫ ߦߋ߲߬߸ߦߏ߫، ߝߎߟߊ،ߣߌ߫ ߡߊ߲߬ߘߋ߲߬ߞߊ ߟߎ߬߬߬߸ߖߌ߬ߣߍ߬ ߘߎ߰ߓߊ ߟߎ߫ ߘߐ߫߸ ߞߌ߲ߘߌߦߊ߫ ߦߵߊ߬ ߘߏ߫ ߘߌ߫ ߖߊ߬ߡߊ ߛߌߦߊߦߊ߫ ߘߐ߫. link=ߞߐߕߐ߮:Le_%22Voile%22_de_la_mariée_à_Kindia.png|thumb|257x257px|ߞߌ߲ߘߌߦߊ ߖߌ߫ ߛߎߙߎ߲ߘߎ߲ ߘߏ߫ thumb|ߞߌ߲ߘߌߦߊ߫ |241x241px ߸ߊ߬ߟߋ߫ ߦߴߊ߬ ߕߌ߲߬ߞߎߘߎ߲ ߞߎߓߋߘߊ߫ ߣߴߊ߬ ߡߙߊ߬ߓߊ߰ߘߊ ߞߎߓߋߛߏ ߘߌ߬ thumb|ߞߌ߲ߘߌߦߊ߫ ߛߏ ߡߌ߬ߙߌ߲߬ߘߌ ߝߊ߲߬ߓߊ ߦߋ߫ ߛߏ߬ߛߏ ߟߋ߬ ߘߌ߫߸ߊ߬ ߣߌ߫ ߝߎߟߊ ߟߎ߬߈
ߘߐ߬ߝߐ
ߞߌ߲ߘߌߦߊ߫ ߛߏߞߣߐ߫ ߟߊ߫ ߓߐߟߐ߲ ߖߌ߬ߦߊ ߘߏ߫ ߝߟߍ߫ thumb|ߞߌ߲ߘߌߦߊ߫ ߘߎ߰ߞߣߐߟߊ ߘߏ߫ ߟߎ߬ ߁߉߀߄ ߸ߡߍ߲ ߠߎ߫ ߕߊ߬ߣߍ߲߫ ߁߉߀߄߸ߊ߬ ߣߌ߫ ߣߍ߰ߛߌߟߊ ߞߐߣߊߞߙߌ߫ - ߞߊ߲ߞߊ߲߫ ߁߉߀߅. thumb|ߞߌ߲ߘߌߦߊ߫ ߣߍ߰ߛߌߟߊ ߁߉߀߅
ߘߎ߰ߡߊ߬ߛߓߍ
ߞߌ߲ߘߌߦߊ߫ ߕߌ߲߬ߞߎߘߎ߲ ߦߋ߫ ߖߌ߬ߣߍ߬ ߖߡߊߣߊ ߕߋ߬ߟߋߓߋ߫߸ߊ߬ ߦߋ߫ ߛߙߊ߬ߟߏ߲ ߖߡߊ߬ߣߊ ߞߍߙߍ߲ߞߍߙߍ߲߫ ߝߍ߬ &&߸ߊ߬ ߣߌ߫ ߕߌ߲߬ߞߎߘߎ߲ ߡߍ߲ ߠߎ߬ ߢߐ߲߯ ߞߍߙߍ߲ߞߍߙߍ߲ ߝߍ߬ ߏ߬ ߟߎ߫ ߝߟߍ߫ ߕߋ߲߬ ߸ߞߐߣߊߞߙߌ߫ ߟߊߓߋ߬،ߓߏ߬ߞߋ߫، ߡߊ߯ߡߎ߲߫ ߊ߬ ߣߌ߫߸ߞߐߣߊߞߙߌ߫ ߦߋ߫ ߞߎߘߍ߫ ߤߊߞߍ߫ ߁߃߅ ߟߋ߬ ߘߌ߫߫߸ߖߌ߫ ߡߊ߫ ߛߌ߮ ߦߙߐߓߊ ߣߌ߫ ߞߐ߲߬ߞߍߓߊ߫ ߘߏ߫ ߦߴߊ߬ ߕߌ߲߬ߞߎߘߎ߲ ߘߐ߫. thumb|ߞߌ߲ߘߌߦߊ߫ ߕߌ߲߬ߞߎߘߎ߲
ߞߊ߬ߙߊ߲ ߣߌ߫ ߖߏ߯ߦߊߟߌ
ߞߊ߬ߙߊ߲ ߛߎ߯ ߝߌ߬ߟߊ ߦߋ߫ ߞߌ߲ߘߌߦߊ߫ ߡߍ߲ ߛߓߊ߬ߕߌ߬ߣߍ߲ ߦߋ߲߬ ߞߏߛߓߍ߫،ߕߎ߬ߓߊ߬ߓߎ߬ ߞߊߙߊ߲ ߣߌ߫ ߊߙߊߓߎ߫،ߝߊ߬ߙߊ߲߬ߛߌ߬ߞߊ߲ ߞߊ߬ߙߊ߲ ߖߘߌߣߍ߲߸ߞߴߏ߬ ߛߊߓߎ߫ ߞߍ߫ ߖߌ߬ߣߍ߫ ߞߎ߲߬ߠߊ߬ߛߌ߮ ߓߟߏ߫ ߛߌ߰ ߏ߬߬ ߞߘߐ߫ ߁߀߀%߁߀߀ ߟߊ߫߸ߡߊ߲߬ߘߋ߲߬ߞߊ ߡߍ߲ ߠߎ߫  ߦߋ߫ ߛߌ߯ ߘߐ߫ ߏ߬ ߘߏ߫ ߟߎ߫ ߒߞߏ ߛߓߍߛߎ߲ ߞߊ߬ߙߊ߲ ߠߊ߫߸ߡߊ߲߬ߘߋ߲߫ ߏ߬ ߛߏ߫ ߝߎߕߊ߫ ߡߊ߲߬ߘߋ߲߬ߞߊ ߣߌ߫ ߡߊ߲߬ߘߋ߲߬ ߖߊߞߊ߲ߒߞߊߟߎ߬ ߣߌ߫  ߛߙߊ߬ߞߎ߬ߟߋ ߊ߬ ߣߌ߫..
ߛߌ߰ߓߊ߬ߓߙߍ߬ߟߐ߲
ߞߌ߲ߘߌߦߊ߫ ߦߋ߫ ߘߎ߰ߓߊ ߅ ߠߋ߬ ߘߌ߫ ߖߌ߬ߣߍ߬ ߞߊ߲ߓߍ߲ ߦߊ߲߬߸ߞߐߣߊߞߙߌ߫ ߣߌ߫ ߞߊ߲ߞߊ߲߫ ߣߌ߫ ߒߛߙߍߜߘߍ߫ ߣߌ߫ ߟߎ߬ ߞߐߝߍ߬ ߸ߊ߬ ߘߏ߲߬ ߛߌ߰ߓߊ߮ ߝߊ߲߬ߓߊ ߦߋ߫ ߛߏ߬ߛߏ ߟߋ߬ ߘߌ߫߸ߝߏߦߌ ߘߊ߫،ߏ߬ ߟߎ߫ ߦߋ߫ ߞߌ߲ߘߌߦߊ߫ ߟߊ߲߬ߔߊ߬ߛߌ߬ߦߊ ߟߊ߫߸ߝߎߟߊ߫ ߣߌ߫ ߡߊ߬ߣߋ߲߬ߞߊ ߊ߬ ߣߌ߫ ߛߌߦߊ߫ ߕߐ߭ ߟߎ߬ ،ߣߊ߬ߓߊ߮ ߟߎ߬ ߘߌ߫߸ߊ߬ ߛߌ߰ߓߊ߮ ߦߋ߫ ߡߐ߰ ߟߋ߬ ߘߌ߫ ߂߀߁ ߣߌ߲߬ ߠߊ߫
ߛߌ߬ߝߏ߲ߧߊ߬ߟߌ ߡߍ߲ ߦߋ߫ ߞߊ߬ߝߏ߬ߙߋ߲ ߞߣߐ߫
ߞߌ߲ߘߌߦߊ߫  ߛߏߕߌ߯ ߞߘߐ ߓߌ߲ߠߊߥߎߟߋ߲ ߁߁/߁߉߉߁ ߣߴߊ߬ ߞߌ߲߬ߘߊ ߟߎ߬ ߝߟߍ߫ ߣߌ߲߬
ߡߙߊ߬ߘߊ߬ߘߎ߯ߟߊ ߟߎ߬߬
ߛߎ߬ߜ߭ߋ߬ߕߊ߫
ߛߡߊ߬ߦߊ߫
ߡߏ߬ߟߏߕߊ߬
ߡߊ߲߬ߓߌ߬ߦߊ߫
ߡߊ߬ߘߌߣߊ-ߥߎߟߊ߫
ߘߊߡߊ߲ߞߊ߲ߦߊ߫
ߓߊ߲ߜ߭ߎߦߊ߫
ߞߐ߬ߟߍ߲߬ߕߍ߲߫
ߝߙߌ߬ߞߌ߬ߦߊ߬ߜߋ߫
ߞߌ߲ߘߌߦߊ߫ ߞߌ߲߬ߘߊ ߟߎ߬
ߖߌ߬ߣߍ߫ ߘߎ߰ߓߊ ߟߏ߯ߟߎ߫ ߟߎ߬ ߘߐ߫߸ߞߌ߲ߘߌߦߊ߫ ߘߎ߰ߓߊ ߘߏ߫ ߘߌ߫߸ߏ߬ ߟߋ߬ ߞߏߛߐ߲߬ ߊ߬ ߞߌ߲߬ߘߊ ߞߏߛߓߍ߫،ߏ߬ ߟߎ߫ ߝߟߍ߫ ߕߋ߲߬،ߞߊߛߌߦߊ߫،ߊߓߊߕߏߥߊ߯ߙ،ߞߋߣߋ߲ߘߋ،ߞߏ߲ߘߋߕߊ߫، ߡߊ߲ߞߋߔߊ߫،ߦߋߥߎߟߋ߫،ߗߍߙߴߣߐ߫،ߖߌߓߵߦߊ߫،ߛߌ߬ߣߊ߬ߣߌ߬ߦߊ߫،. ߕߊߝߐߙߌ߫،ߜ߭ߊߙߋ߳،ߛߙߊߞ߭ߏ߬ߟߋ߬ߦߊ߫،ߝߙߋߝߎ߫،ߜ߭ߘߊ߬ߥߊߥߊ߫، ߛߏߟߌߦߊ߫،ߞߙߊߝ߭ߊ߲ߛߋߙߍߟ،ߥߏ߲ߘߌ߫،ߝߌߛߊ߫،ߞߏߟߌߦߊ߫، ߛߊ߲߬ߓߊ߬ߦߊ߫،ߕߊߔߵߦߏߞߊ،ߦߓߊ߬ߙߊ߬،ߡߊ߲߬ߜ߭ߏ߬ߦߊ،
ߞߌ߲ߘߌߦߊ߫ ߕߌ߲߬ߞߎߘߎ߲ ߡߙߊ߬ߓߊ߰ߘߊ ߟߎ߬
ߞߌ߲ߘߌߦߊ߫ ߕߌ߲߬ߞߎߘߎ߲ ߡߙߊ߬ߓߊ߰ߘߊ ߦߋ߫ ߟߏ߯ߟߎ߫ ߟߋ߬ ߘߌ߫
ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲
ߞߌ߲ߘߌߦߊ߫ ߦߋ߫ ߖߌ߬ߣߍ߫ ߦߙߌߝߘߏ߫ ߞߏߓߌߘߊ ߟߋ߬ ߘߌ߫߸ߖߌ߬ߣߍ߬ ߞߊ߲ߓߍ߲ ߞߣߐ߫ ߦߊ߲߬،ߘߎ߰ߘߋ߲ ߦߋ߫ ߦߙߌ߫ ߓߐߢߐ߲߯ߡߊ߫ ߛߌߦߊߡߊ߲߫ ߕߘߎߟߊ߫߸ߦߏ߫،ߡߊ߲߬ߞߏ߬ߙߏ߲،ߟߋ߬ߡߎ߬ߣߎ߲߬ߓߊ ߣߌ߫ ߔߌߦߊ ߣߌ߫ ߖߊ߬ߓߌߓߌ ߟߎ߬߸ߊ߬ ߣߌ߫ ߣߐ߬ߓߊߟߌ ߦߋ߫ ߛߐ߬ߘߐ߲߬ ߡߙߊ߬ߘߊ߬ߘߎ߯ߟߊ ߣߵߊ߬ ߣߐ߭ߘߎ߯ ߘߏ߫ ߟߎ߫ ߟߊ߫.ߊߟߎ߫ ߦߋ߫ ߛߍ߬ߣߍ ߓߐߢߐ߲߯ߡߊ ߘߏ߫ ߜߘߍ߫ ߞߍ߫ ߟߊ߫،ߦߏ߫،ߡߊ߬ߟߏ،ߥߎ߲ߛߋ߲،ߓߊߣߊ߲ߞߎ،ߖߊ߰ߓߙߍ߫ ߟߎ߬
ߘߌ߯ߣߊ߫ ߥߟߊ߫ ߣߊߡߎ߲߫
ߛߌ߬ߟߊ߬ߡߊ ߣߌ߫ ߌߛߊߟߞߊ ߣߌ߫ ߛߏߡߊ߫ ߟߎ߬ ߦߋ߫ ߖߌ߬ߣߍ߫ ߞߣߐ߫ ߦߊ߲߬߸ߞߏ߬ߣߌ߲߬،ߛߌ߬ߟߡߊ߬ߦߊ ߟߋ߬ ߖߘߌߣߍ߲ ߘߌ߯ߣߊ ߕߐ߭ ߓߍ߯ ߘߌ߫߸ߞߊ߬،ߌߛߟߊߞߊ ߕߎ߲߬ ߏ߬ ߟߊ߫߸ߛߏߡߊ߫ ߝߣߊ߫ ߟߐ߬ߘߎ߮ ߛߓߊߣߊ߲ ߘߐ߫،ߞߌ߲ߘߌߦߊ߫ ߘߏ߲߬ ߘߌ߯ߣߊ߫ ߦߙߐߓߊ ߟߋ߬ ߘߌ߫߫߸ߛߌ߬ߟߡߊ߬ߦߊ ߟߋ߬ ߛߓߊ߬ߕߌ߬ߣߍ߲߫ ߦߋ߲߬ ߞߏߛߓߍ߫،ߏ߬ ߞߐ߫ ߌߛߊߟߞߊ ߟߎ߬߸ߊ߬ ߣߌ߫ ߛߏߡߊ ߞߋߟߋ߲߫ - ߞߋߟߋ߲ ߠߎ߬ ߦߌߟߡߊ:ߘߎ߰ߡߊ߬ߛߓߍ ߦߌߟߡߊ:ߞߌ߲ߘߌߦߊ߫ ߕߌ߲߬ߞߎߘߎ߲ ߦߌߟߡߊ:ߖߌ߬ߣߍ߬ ߦߌߟߡߊ:ߊߝߙߌߞߌ߬
ߡߏߙߌߜߍߦߊ߫ ߛߓߊ
ߞߎ߲߬ߦߌ߬ߘߊ߬ߟߌ
ߡߏߙߌߜߍߦߊ߫ ߛߓߊ ߦߋ߫ ߡߏߙߌ߫ ߛߏ ߟߋ߬ ߘߌ߫ ߡߍ߲ ߦߋ߫ ߞߙߎ߬ߛߊ߬ ߥߎߟߘߊ ߡߊ߬ߙߊ ߘߐ߫.
ߡߌߟߏ
ߡߌߟߏ ߓߊ ߦߋ߫ ߊߝߙߌߞߌ߬ ߕߟߋ߬ߓߋ ߓߊ ߘߏ߫ ߟߋ߬ ߘߌ߫ ߖߌ߬ߣߍ߬ ߞߊ߲ߓߍ߲ ߘߐ߫. ߊ߬ ߞߎ߲߭ ߦߋ߫ ߛߌ߬ߡߊ߲߬ߘߎ߯ ߞߎ߬ߙߎ (ߞߎ߬ߟߎ) ߟߋ߬ ߘߐ߫ ߓߋߟߊ߫ ߕߙߐߝߍ߬߸ ߊ߬ ߦߋ߫ ߥߦߏ߬ ߟߊ߫ ߞߊ߬ ߥߊ߫ ߓߌ߬ߟߊ߬ ߖߋ߬ߟߌߓߊ߬ ߘߐ߫ ߖߋ߬ߟߌ߬ߓߊ߬ߞߘߐ߫ ߟߋ߬߸ ߛߌ߯ߙߌ߲߫ ߡߊߜߍ߲ ߘߐ߫. ߊ߬ ߦߋ߫ ߖߋ߬ߟߌߓߊ߬ ߓߊߓߏߟߏ߲ ߓߊߖߎߡߊ ߘߏ߫ ߟߋ߬ ߘߌ߫. ߡߊ߲߬ߘߋ߲߫ ߞߊ߬ߝߏ߬ ߓߏߟߏ߲ ߢߌ߲߬ ߠߎ߫ ߟߋ߬ ߦߴߊ߬ ߝߍ߬: ߖߏ߬ߡߊ߫߸ ߓߊ߬ߟߌ߬ߡߊ߲߰ߠߊ߫߸ ߓߊߕߍ߫߸ ߞߙߎ߬ߟߊ߬ߡߌߣߌ߲߫߸ ߞߏ߬ߙߊ߬ ߣߌ߫ ߥߟߋߕߋ߫߸ ߕߐ߬ߙߐ߲߬߸ ߓߊߛߊ߲ߘߐ߫ (ߡߌߟߏ ߝߍ߬)߸ ߡߊߣߊ߲߫߸ ߞߎ߬ߙߊ߲߬ߞߐ߫߸ ߊ߬ ߣߌ߫. ߊ߬ ߦߋ߫ ߝߐ߫ ߟߊ߫ ߞߏ߫ ߛߏ߰ߟߏ߲߬ߞߣߐ߬ ߡߊ߬ߦߌߘߊ ߕߘߍ߬ ߦߋ߫ ߞߍ߫ ߟߊ߫ ߡߌߟߏ ߞߊ߲߬ ߞߘߐ߬ߡߊ߲߫߸ ߊ߬ߟߎ߫ ߕߘߍ߬ ߦߋ߫ ߕߊ߬ߡߌ߲߬ ߠߊ߫ ߘߐ߲߬ߞߟߌ ߣߌ߲߬ ߟߊ߫ ߟߴߊ߬ߟߎ߫ ߦߟߍ߬ߕߐ ߣߴߊ߬ߟߎ߫ ߖߌ߰ߕߐ (ߛߏ߰ߟߏ߲߫ ߞߐ߬ߣߐ ߦߟߍ߬ ߘߊ ߓߊ߯ߛߊ߲ߘߐ߫߸ ߊ߬ ߣߌ߫ ߛߏ߰ߟߏ߲߫ ߞߐ߬ߣߐ ߖߌ߰ ߘߊ ߓߊ߯ߘߎߟߊ߫)߸ ߡߊ߲߬ߘߋ߲߬ ߖߋߟߌ ߟߎ߬ ߞߵߏ߬ ߟߋ ߘߐߓߍ߲߬ ߞߡߍ߬ߓߙߋߡߊ߫ ߡߊߕߐ߯ ߘߐ߲ߞߟߌ ߘߌ߫. ߕߎ߬ߓߊ߬ߓߎ߬ ߕߟߋ ߘߐ߫߸ ߡߌߟߏ ߕߘߍ߬ ߦߋ߫ ߕߊ߯ߣߌߛߊߦߌ ߦߙߐ߫ ߣߝߊ߬ߡߊ߬ߓߊ ߟߋ߬ ߘߌ߫߸ ߓߊߏ߬ ߕߊߞߎߟߎ߲߫ ߡߊ߲ߞߊ߲ ߠߎ߬ ߕߘߍ߬ ߦߋ߫ ߓߏ߬ߙߌ߬ ߟߴߊ߬ ߞߊ߲߬ ߞߊ߲ߞߊ߲߫ ߣߌ߫ ߖߋ߬ߟߌߓߊ߬ ߟߎ߫ ߕߍ߫. ߦߌߟߡߊ:ߓߊߓߏߟߏ߲ ߦߌߟߡߊ:ߖߌ
ߡߐ߰ߕߐ߰ ߞߊߙߊ߲:
ߞߊ߲ߞߊߒߞߋߦߊ ߓߏߟߏ߲ ߡߍ߲ ߦߋ߫ ߡߐ߰ ߕߐ߮ ߟߎ߫ ߞߊ߬ߙߊ߲߬ ߠߊ߫.
ߌߡߎ߬ߙߊ߲߬ ߞߐߙߍ ߝߐߘߊ
ߌߡߎ߬ߙߊ߲߬ ߞߐߙߍ ߝߐߘߊ ߦߋ߫ ߝߐߘߊ߫ ߛߓߊߣߊ߲ ߠߋ߬ ߘߌ߫ ߞߎ߬ߙߊ߬ߣߊ ߝߐߘߊ ߟߎ߬ ߘߐ߫، ߊ߬ ߟߝߊߙߌ ߦߋ߫ ߂߀߀ ߟߋ߬ ߘߌ߫، ߊ߬ ߦߋ߫ ߡߊ߬ߘߌ߬ߣߊ߫ ߝߐߘߊ ߟߎ߫ ߟߋ߬ ߘߐ߫، ߊ߬ ߦߋ߫ ߝߐߘߊ߫ ߖߊ߲ ߠߎ߬ ߘߏ߫ ߟߋ߬ ߘߌ߫، ߊ߬ ߘߊߡߌ߬ߣߊ߬ߣߍ߲߫ ߛߓߍߘߋ߲߫ ߞߘߐߒߕߊ߲ ߠߎ߬ ߘߏ߫ ߟߋ߬ ߟߊ߫ (آلّم)، ߎߤߘߎ߫ ߞߟߊߓߍ߲ ߝߐߣߴߊ߬ ߘߐ߫، ߊ߬ ߣߌ߫ ߖߊ߲߬ߖߏ߲ ߡߍ߲ ߠߎ߫ ߕߊ߬ߡߌ߲߬ߣߍ߲ ߊ߬ ߘߐ߫، ߊ߬ ߖߌ߰ߣߍ߲߬ ߞߟߍ߬ߕߣߐ ߝߐߘߊ ߟߋ߬ ߞߐ߫.
ߊ߬ ߕߐ߯ߟߊ߫ ߢߊ
ߝߐߘߊ ߣߌ߲߬ ߕߐ߯ߟߊߣߍ߲߫ ߌߡߎ߬ߙߊ߲߬ ߞߐߙߍ ߟߊ߫ ߟߋ߬ ߸ ߞߊ߬ ߓߍ߲߬ ߌߡߎ߬ߙߊ߲߬ ߞߐߙߍ ߟߊ߫ ߖߊ߲߬ߖߏ߲ ߣߊ߭ ߡߴߊ߬ ߞߣߐ߫. ߏ߬ ߟߋ ߌߡߎ߬ߙߊ߲߬ ߞߐߙߍ ߘߌ߫، ߣߊߟߌ߬ߡߎ߲߫ ߸ ߏ߬ ߟߋ ߡߊߙߌߦߡߊ߫ ߝߊ߬ ߘߌ߫ ߸ ߊ߬ ߣߴߌߛߊ߫ ߣߊ߬، ߊ߬ ߣߴߌߛߊ߫ ߡߏߦߌ߫ ߢߊ ߊ߬ ߣߊ߬ ߡߊߙߌߦߡߊ߫ ߓߟߏ߫.
ߌߡߎ߬ߙߊ߲߬ ߞߐߙߍ ߝߐߘߊ ߟߊ߫ ߝߌ߬ߛߊ߬ߓߊ߰ߒ߬ߕߋ߬ߦߊ
߁ -  ߞߵߊ߬ ߡߌ߬ߘߊ߬  ߊ߬ߓߎ߰ ߎߡߊ߯ߡߕߊ߫ ߓߊ߯ߤߟߌߞߊ ߡߊ߬߸ ߊ߬ ߞߊ߲߫ ߞߏ߫ : ߒ ߞߵߊ߬ ߡߍ߲߫ ߊߟߊ߫ ߟߊ߫ ߞߋߟߓߊ߫ ߟߊ߫ ߸ ߊ߬ ߦߴߊ߬ ߝߐ ߟߊ߬ ߞߏ߫: (( ߊߟߎ߬ ߦߋ߫ ߘߐ߬ߛߊߙߌ ߞߊ߬ߙߊ߲߬،ߓߊߏ߬ ߸ ߊ߬ ߣߊ߬ߕߐ߫ ߛߙߏ߬ߣߊ߬ߟߌ߬ߓߊ߮ ߟߋ߬ ߘߌ߫  ߊ߬ ߕߌ߱ ߟߎ߬ ߦߋ߫ ߛߎ߬ߟߊ߫، ߊߟߎ߫ ߦߋ߫ ߦߋߟߋ߲߫ ߝߌ߬ߟߊ ߞߊ߬ߙߊ߲߬ (ߣߛߌ߬ߡߛߏ ߝߐߘߊ ߣߌ߫ ߌߡߎ߬ߙߊ߲߬ ߞߐߙߍ ߝߐߘߊ) ߓߊߏ߬ ߸ ߝߌ߬ߟߊ ߣߊ߬ߕߐ߫ ߟߋ߬ ߛߎ߬ߟߊ߫ ߦߏ߫…)).
߂ - ߞߵߊ߬ ߡߌ߬ߘߊ߬ ߣߊߥߊ߯ߛߌ߫ ߓߣߎ߬ ߛߊߡߑߺߊ߳ߺߊ߯ߺߣ ߡߊ߬ ߸ ߊ߬ ߞߊ߲߫ ߞߏ߫: ߒ ߞߵߊ߬ ߡߍ߲߫ ߊߟߊ߫ ߟߊ߫ ߞߋߟߓߊ߫ ߟߊ߫ - ߞߛߌ ߣߌ߫ ߣߋߡߊ ߦߴߊ߬ ߦߋ߫- ߊ߬ ߦߴߊ߬ ߝߐ߫ ߟߊ߫ ߞߏ߫: ((ߊ߬ߟߎ߬ ߘߌߣߊ߬ ߘߐ߬ߛߊߙߌ ߣߴߊ߬ ߘߏ߲߬ߞߏ ߟߎ߬ ߘߌ߫ ߛߎ߬ߟߊ߫ ،ߣߛߌ߬ߡߛߏ ߝߐߘߊ ߣߌ߫ ߌߡߎ߬ߙߊ߲߬ ߞߐߙߍ ߝߐߘߊ ߟߎ߬ ߦߋ߫ ߢߍߝߍ߬)).
ߝߐߘߊ ߦߙߐ ߟߎ߬
ߌߡߎ߬ߙߊ߲߬ ߞߐߙߍ ߝߐߘߊ ߞߎߡߊ߫ ߘߊ߫ ߥߟߊߥߟߊߟߌ߫ ߓߟߏߡߊ߬ ߡߎ߬ߣߊ߲߬ߝߏ߬ߦߌ߬ߦߊ ߣߌ߫ ߡߎ߬ߣߊ߲߬ߝߏߦߌ ߟߎ߫ ߞߊ߲߬ ߸ ߊ߬ ߣߴߊ߬ߟߎ߫ ߟߐ߬ߦߙߐ ߘߍ߲߬ߞߣߍ߬ߦߊ߬ߓߊ߮ ߟߎ߫ ߞߟߊߓߎ߫ ߡߊ߰ߦߊ ߘߐ߫، ߊ߬ ߣߌ߫ ߝߐߘߊ ߞߎ߲߬ߘߏ߲߬ ߠߊ߫ ߡߙߌ ߣߌ߫ ߕߊ߰ߛߌ߬ߟߌ ߡߊ߬ ߛߊ߲ ߠߎ߬ ߣߌ߫ ߘߎ߱ ߟߎ߫ ߡߊ߰ߙߌ ߡߊ߬ ߸ ߊ߬ ߣߌ߫ ߡߍ߲ ߧߴߏ߬ ߟߎ߫ ߝߌ߬ߟߊ ߕߍߟߊ߫ ߘߐ߫ ߞߊ߬ ߓߍ߲߬ ߟߢߊ߬ߟߌ ߣߌ߫ ߛߌ߲ߘߟߌ ߡߊ߬ ، ߊ߬ ߣߌ߫ ߞߓߊߞߏߦߊ ߣߌ߫ ߜߎ߲߬ߘߎ ߟߎ߬ ߘߐ߫، ߡߍ߲ ߓߍ߯ ߦߋ߫ ߘߊ߲ߠߌ߲ߓߊ߮ ߥߘߋ߬ߥߘߋ߬ߟߌ߬ߟߊ ߘߏ߫ ߦߌ߬ߘߊ߬ ߟߊ߫، ߊ߬ ߞߎ߲߬ߘߏ߲߬ ߠߊ߫ ߖߘߍ߬ߘߌ߬ߓߊ߮ ߣߌ߫ ߖߘߍ߬ߘߌ ߞߏߝߐ߫ ߟߊ߫ ߸ ߛߙߊ߬ߒ߬ߞߊ߲߬ߠߊ߬ ߜߍ߬ߟߍ߲߬ ߘߝߊߣߍ߲ ߣߌ߲߬ ߘߐ߫، ߏ߬ ߡߍ߲ ߞߏߛߐ߲߬ ߸ ߤߙߍ ߘߌ߫ ߓߟߏߦߊ߫، ߘߍ߬ߡߍ߲߬ߣߍ߲ ߘߌ߫ ߓߎ߬ߢߊ߬، ߛߎߘߊ߲ ߘߌ߫ ߘߝߊ߫ ﴿﴿يَٰٓأَيُّهَا ٱلَّذِينَ ءَامَنُواْ ٱصۡبِرُواْ وَصَابِرُواْ وَرَابِطُواْ وَٱتَّقُواْ ٱللَّهَ لَعَلَّكُمۡ تُفۡلِحُونَ﴾﴾ ﴿﴿ߤߍ߲߬ ߊߟߎ߬ ߘߍ߲߬ߞߣߍ߬ߦߊ߬ߓߊ߮ ߟߎ߬ ߸ ߊߟߎ߫ ߦߴߊߟߎ߫ ߡߎ߬ߢߎ߲߬ ߸ ߊߟߎ߯ ߛߊ߲ߞߊߢߐ߲߯ߦߊ ߞߍ߫ ߡߎ߬ߢߎ߲ ߘߐ߫ ، ߊߟߎ߯ ߓߐߕߏ߲߫ ߕߊ߲ߞߊ ߞߍ߫ ، ߊ߬ ߣߴߊߟߎ߫ ߦߴߊߟߎ߫ ߝߊ߲ߕߊ߲߬ߞߵߊߟߊ߫ ߡߊ߬ ߸ ߖߐ߲߰ߛߴߊߟߎ߫ ߘߌ߫ ߛߎߘߊ߲߫﴾﴾.
ߌߡߎ߬ߙߊ߲߬ ߞߐߙߍ ߝߐߘߊ ߘߎ߲߬ߘߎ߬ߡߊ߬ߞߏ ߟߎ߬:
ߌߡߎ߬ߙߊ߲߬ ߞߐߙߍ ߝߐߘߊ ߟߋ߬ ߘߐ߬ߛߊߙߌ ߝߐߘߊ߫ ߛߓߊߣߊ߲ ߘߌ߫، ߡߊ߬ߘߌ߬ߣߊ߫ ߖߌ߱ ߟߋ߬، ߊ߬ ߕߐ߯ߟߊߣߍ߲߫ ߌߡߎ߬ߙߊ߲߬ ߞߐߙߍ ߟߊ߫ ߟߋ߬، ߓߊߏ߬ ߸ ߌߡߎ߬ߙߊ߲߬ ߞߐߙߍ ߝߐߣߴߊ߬ ߘߐ߫ ߟߝߊߙߌ߫ (߃߃) ߘߐ߫، ߊ߬ ߦߋ߫ ߝߐ߫ ߟߴߊ߬ ߝߣߊ߫ ߡߊ߬ ߞߏ߫ ߘߐ߬ߛߊߙߌ ߡߊ߲߬ߛߊ߬ߝߎ߯ߟߊ.
ߝߐߘߊ ߞߣߐߞߍߣߍ߲߫ ߛߡߊ߬ߛߋ߲߬ߓߊ߫ ߝߌ߬ߟߊ߫ ߟߋ߬ ߟߊ߫ ߞߊ߬ ߓߐ߫ ߣߊߡߎ߲߫ ߛߡߊ߬ߛߋ߲ ߠߎ߬ ߘߐ߫، ߏ߬ ߝߌ߬ߟߊ߫ ߟߋ߬:
. ߊ߬ ߝߟߐ߫: ߛߣߐ߬ߡߍ߬ߘߐ߬ߦߊ ߛߡߊ߬ߛߋ߲ ߘߌ߫ ߸ ߊ߬ ߣߌ߫ ߓߟߏߡߌߘߊߞߟߊ ߟߎ߬ ߟߊߟߐ߭ ߊߟߊ߫ ߞߘߐߕߊ߬ߣߍ߲ ߠߊ߫ ߞߟߋ߬ߓߊ߰ߒ߬ߕߋ߬ߦߊ ߦߌ߬ߘߊ߬ ߞߊ߲ߡߊ߬.
. ߊ߬ ߝߌߟߊߣߊ߲: ߞߎ߬ߙߎ߲߬ߘߎ߬ߦߊ ߸ ߊ߬ ߜߋ߲ߜߋ߲߫ ߡߍ߲ ߟߐ߬ߣߍ߲߫ ߞߍ߬ߟߍ ߖߘߍ߬ߘߌ ߡߊ߬.
. ߖߘߍ߬ߞߟߏ߬ߓߊ߰ߦߊ ߓߊ߲ߓߊ߲ ߦߴߊ߬ ߞߣߐ߫ ߸ ߊ߬ ߘߝߊ ߞߐߝߍ߬ ߸ ߊ߬ ߣߴߊ߬ ߥߟߊߥߟߊ߫ ، ߊ߬ ߣߌ߫ ߟߍߙߊ ߘߏ߲߬ߞߏ ߟߎ߬ ߟߊ߫ ߢߊ߯ߡߌ߲ߞߏ ߣߊ߬ߣߍ߲߫ ߊ߬ ߞߣߐ߫.
ߌߡߎ߬ߙߊ߲߬ ߞߐߙߍ ߝߐߘߊ ߘߎ߲߬ߘߎ߬ߡߊ߬ߞߏ ߘߏ߫ ߟߎ߫ ߟߋ߬:
߂ - ߊ߬ ߞߋߟߋ߲߫ ߔߋߛߊ߫ ߟߋ߬ ߟߝߊߙߌ߫ ߥߘߋ߬ߥߘߋ߬ߡߊ ߣߌ߫ ߢߊ߯ߡߌ߲ߣߍ߲ߡߊ ߘߌ߫.
߃ - ߊ߬ ߞߋߟߋ߲߫ ߔߋߛߊ߫ ߟߋ߬ ߞߙߍߞߣߍ߫ ߢߐ߲߮ ߘߊ߲ߞߊ ߟߊ߫.
ߡߐ߰ߟߐ߲߬ߘߐ߬ߦߊ:
ߟߐ߲ߞߏ ߓߏߟߏ߲ ߡߍ߲ ߦߋ߫ ߊߘߡߊߘߋ߲ ߣߴߊ߬ ߘߐ߬ߞߏ ߓߍ߯ ߘߐߞߊ߬ߙߊ߲߬ ߠߊ߫.
ߌߡߎ߬ߙߊ߲߬ ߞߐߙߍ ߝߐߘߊ
ߌߡߎ߬ߙߊ߲߬ ߞߐߙߍ ߝߐߘߊ ߘߎ߲߬ߘߎ߬ߡߊ߬ߞߏ ߟߎ߬:
߄ - ߊߟߊ߫ ߕߐ߯ ߓߟߋߓߟߋ ߦߴߊ߬ ߞߣߐ߫، ߣߵߌ ߞߵߊ߬ ߞߟߌ߫ ߡߍ߲ ߠߊ߫ ߸ ߊ߬ ߘߴߌ ߟߊߡߌ߬ߘߊ߬.
߅ - ߊ߬ߟߋ ߟߋ߬ ߝߐߘߊ ߘߌ߫ ߡߍ߲ ߞߋߟߋ߲߫ ߔߋߛߊ߫ ߕߐ߯ߟߊ߫ ߘߊ߫ ߞߐߙߍ ߘߏ߫ ߟߊ߫، ߏ߬ ߟߋ ߌߡߎ߬ߙߊ߲߬ ߞߐߙߍ ߘߌ߫.
߆ - ߊ߬ ߕߐ߯ߟߊ߫ ߘߊ߫ ߝߣߊ߫ ߞߏ߫ ߘߊߘߐߖߊߥߏ ߝߐߘߊ، ߓߊ ߸ ߟߝߊߙߌ߫ ߓߌߛߋߦߌ߲߫ ߣߌ߫ ߞߐ߫ ߖߌ߰ߣߍ߲߫ ߊ߬ ߞߣߐ߫ ߞߊ߬ ߓߍ߲߬ ߊߟߊ߫ ߟߊ߫ ߗߋߘߋ߲߫ ߣߌ߫ ߊ߲ߛ߫ߊ߯ߙߎ ߣߊߖߑߙߊ߯ߣߌ߲ߞߊ ߗߋߦߊߘߋ߲ߧߊ ߠߎ߬ ߟߊ߫ ߘߊߘߐߖߊߥߏ ߞߏ ߢߊ ߡߊ߬.
ߦߙߌߡߊߛߙߋ
ߦߌߟߡߊ:ߣߊߡߎ߲ ߦߌߟߡߊ:ߘߌ߯ߣߊ
ߝߊ߬ߞߏߟߌ߫ ߞߙߏ߬ߡߊ߫
thumb|ߡߊ߲߬ߘߋ߲߫ ߔߊ߬ߔߘߊ ߁߉߀߆ ߟߊ߫ ߝߊ߬ߞߏߟߌ߫ ߞߙߏ߬ߡߊ߫ ߕߘߍ߬ ߡߊ߲߬ߘߋ߲߫ ߞߟߍ߬ߕߌ߮ ߣߴߊ߬ ߗߍ߬ߞߎ߲ ߘߏ߫ ߟߋ߬ ߘߌ߫߸ ߡߍ߲ ߡߏߦߌ߫ ߘߊ߫ ߝߊ߯ߘߐߞߍ߫ ߁߃߲ ߠߊ߫ ߞߊ߬ ߛߵߊ߬ߟߋ߬ ߝߊ߯ߘߐߞߍ߫ ߞߋߟߋ߲ ߠߊ߫ ߡߍ߲ ߕߎ߬ߡߘߊ߬ ߖߐ߲߬ߖߐ߲߬ ߞߋߟߋ߲ ߟߐ߲ߣߍ߲߫ ߕߍ߫. ߝߊ߬ߞߏߟߌ߫ ߝߊ߬ ߕߐ߮ ߟߐ߲ߣߍ߲߫ ߕߍ߫ ߒߠߋ ߓߟߏ߫ ߛߊ߫ ߒ߬ߞߵߊ߬ ߣߊ߫ ߕߐ߯ ߕߘߍ߬ ߦߋ߫ ߟߋ߬ ߞߏ߫ ߞߊ߲߬ߞߎ߬ߓߊ߬ ߞߊ߲ߕߍ߫. ߞߊ߲߬ߞߎ߬ߓߊ߬ ߞߊ߲ߕߍ߫ ߕߘߍ߬ ߦߋ߫ ߛߏ߬ߛߏ߬ߞߊ ߟߋ߬ ߘߌ߫߸ ߞߊ߬ ߓߐ߫ ߛߏ߬ߛߏ߫ ߖߌ߲߬ߝߘߎ ߞߣߐ߫. ߝߊ߬ߞߏߟߌ߫ ߡߊߟߐ߲ߣߍ߲߫ ߦߴߊ߬ ߟߊ߫ ߝߊߘߌ߲ߧߊ ߞߏߛߐ߲߬ ߞߙߌߣߊ߬ ߞߟߊߓߍ߲ ߝߍ߬ ߕߋ߲߬ ߝߛߊߦߌ߫߸ ߒ߬ߞߵߊ߬ ߡߊߟߐ߲ߣߍ߲߫ ߦߴߊ߬ ߟߊ߫ ߞߊ߬ߛߊ߫ ߖߡߊ߬ߣߊ ߞߍ߬ߟߍ ߣߴߊ߬ ߡߊ߲߬ߛߊ߬ߦߊ ߝߣߊ߫ ߡߊ߬߸ ߊ߬ ߣߴߊ߬ ߟߊ߫ ߛߎߓߊ߯ߦߊ ߣߌ߫ ߛߏߡߦߊ ߘߊ߬ߓߊߙߌ ߟߎ߬ ߟߊߥߊ߬ߙߊ ߟߎ߬. ߊ߬ ߟߊ߫ ߛߓߍ߬ߘߏ߲ ߠߊߥߊ߬ߙߊ ߡߊ߬߸ ߊ߬ ߛߋ߫ ߘߊ߫ ߞߵߊ߬ ߕߐ߮ ߕߏ߫ ߡߊ߲߬ߘߋ߲߫ ߘߐ߬ߝߐ ߘߐ߫߸ ߊ߬ ߣߌ߫ ߡߌ߬ߙߌ߲߬ߘߌ ߟߎ߬ ߛߣߐ߬ߡߍ ߘߐ߫.
ߞߊ߲߬ߛߓߍߟߌ
ߝߊ߬ߞߏߟߌ߫ ߛߐ߬ߘߐ߲߬ ߘߊ߫ ߛߏ߫ ߞߋߟߋ߲ ߡߍ߲ ߠߊ߫߸ ߒߠߋ ߡߴߏ߬ ߟߐ߲߫߸ ߒ߬ ߡߴߊ߬ ߛߊ߬ ߛߏ߫ ߟߐ߲߫߸ ߞߎߡߊ߫ ߕߴߊ߬ߟߎ߫ ߕߎ߬ߡߊ߬ߘߊ߫ ߡߊߟߐ߲ߣߍ߲ ߠߎ߬ ߡߊ߬. ߝߊ߬ߞߏߟߌ߫ ߓߏߙߌ߲߫ ߞߎߣߊ߲ߞߎߣߊ߲ ߠߋ߬ ߕߘߍ߬ ߦߋ߫ ߛߎߡߊߥߙߏ߫ ߞߊ߲ߕߍ߫ ߘߌ߫߸ ߏ߬ ߡߍ߲ ߕߘߍ߬ ߦߋ߫ ߛߏ߬ߛߏ߫ ߝߊ߰ߡߊ߬ ߛߎߓߊ߮ ߘߌ߫. ߏ߬ ߟߋ ߞߵߊ߬ ߞߍ߫ ߊ߬ ߥߊ߫ ߘߴߊ߬ ߟߊ߫ ߘߋߣߍ߲ߦߊ ߘߏ߫ ߞߍ߫ ߛߏ߬ߛߏ߬߸ ߞߊ߬ ߓߊ߲߫ ߞߊ߬ ߝߘߎ߫ ߞߍ߫ ߦߋ߲߬ ߝߣߊ߫ ߌߞߐߕߎ߲߯. ߏ߬ ߟߋ ߞߵߊ߬ ߞߍ߫ ߛߎߡߊߥߙߏ߫ ߞߊ߬ ߡߊ߲߬ߘߋ߲߬ ߡߊߜߐ߬ߙߐ߲߬ߞߕߐ ߡߍ߲ ߞߍ߫ ߞߵߊ߬ ߗߍ߬ߝߊߘߌ߲ ߠߎ߬ ߓߍ߯ ߟߊߝߋߝߋ߫߸ ߊ߬ߟߋ߬ ߥߊ߫ ߘߴߊ߬ ߕߊ߫ ߥߎ߬ߛߎ ߏ߬ ߟߊߕߊ߬ߡߌ߲߬ ߊ߬ ߓߏߙߌ߲ ߠߎ߫ ߓߘߊ߫ ߟߋ߬ ߘߐ߫߸ ߊ߬߫ ߞߵߏ߬ ߡߊߘߍ߬ߡߍ߲߫ ߞߟߍ߬ ߛߌߦߊߡߊ߲߫ ߠߎ߫ ߡߊ߬ ߡߍ߲ ߛߋ߲߭ߝߍ߬.
ߊ߬ ߣߴߊ߬ ߓߏߙߌ߲߫ ߠߊ߫ ߝߐߢߐ߲߯ߞߐ
ߝߊ߬ߞߏ߬ߟߌ ߡߏ߬ߛߏ ߕߐ߯ ߕߘߍ߬ ߦߋ߫ ߟߋ߬ ߞߏ߫ ߞߟߋ߬ߦߊ߬ߞߏ߲ߞߏ߫. ߊ߬ ߦߋ߫ ߝߐ߫ ߟߊ߫ ߞߴߏ߬ ߛߋߞߏ ߓߏ߲߬ߓߊ߬ߓߊ ߟߋ߬ ߕߘߍ߬ ߦߋ߫ ߛߟߐߡߌ߲߫ ߟߐ߲ߣߌ߲߫ ߘߐ߫ ߣߊߟߌ߬ߡߎ߲߫ ߛߎߓߊ߯ߦߊ߫ ߘߊߟߎ߫ ߟߎ߬ ߘߌ߫. ߡߍ߲ߢߐ߲߯ߠߊ ߦߴߊ߬ ߟߊߞߊ߬ߟߌ߬ ߟߊ߫ ߞߏ߫ ߛߎߡߊߥߙߏ߫ ߟߋ߬ ߞߊ߬ ߡߏ߬ߛߏ߫ ߃߀߀ ߣߌ߫ ߞߐ߫ ߟߎ߫ ߘߟߊߘߍ߰ ߟߊ߫ ߞߟߍ߬ߘߋ߲ ߠߎ߬ ߞߐ߲ߘߐ߲ ߕߓߌ߫ ߞߊ߲ ߡߊ߬. ߞߏ߫ ߞߟߋ߬ߦߊ߬ߞߏ߲ߞߏ߫ ߞߋߟߋ߲߫ ߣߵߏ߬ ߟߎ߫ ߟߋ߬ ߟߊ߫ ߕߓߌߟߌ ߞߍ߫ ߟߊ߫ ߞߊߟߌߦߊ ߣߌ߫ ߞߎ߲߬ߞߍ߲ߘߍߦߊ ߛߎ߯ ߓߍ߯ ߘߏ߫ ߘߐ߫߸ ߞߊ߬ ߡߏ߬ߛߏ߫ ߃߀߀ ߏ߬ ߟߎ߫ ߟߐ߬ߘߎ߮ ߝߊ߬. ߞߊ߬ ߓߍ߲߬ ߛߎߡߊߥߙߏ߫ ߟߊ߫ ߛߎߓߊ߯ߦߊ߫ ߘߊߟߎ ߞߏ ߟߊߘߌߦߊߢߍ ߡߊ߬߸ ߏ߬ ߟߋ ߞߵߊ߬ߟߋ ߢߊߞߘߐߛߋ߫ ߞߏߛߓߍ߫.
ߛߋ߫ ߞߍ ߟߎ ߡߊ߬߸ ߛߎߡߊߥߙߏ߫ ߞߵߊ߬ ߞߣߊߓߐ߫ ߝߊ߬ߞߏߟߌ߫ ߡߊ߬ ߞߴߊ߬ ߡߊ߬ߞߏ ߦߴߊ߬ ߟߊ߫. ߊ߬ ߞߵߊ߬ ߦߌ߬ߘߵߊ߬ ߟߊ߫ ߞߏ߫ ߒ ߣߴߌ ߞߟߌ߫ ߟߊ߫ ߟߋ߬ ߒ ߞߏ߫ ߌ ߦߴߌ ߡߏ߬ߛߏ ߣߌ߲߬ ߘߌ߫ ߒߠߋ ߡߊ߬߸ ߒ ߘߴߊ߬ ߝߊ߬ߟߋ߲ ߞߴߌ ߢߍ߫ ߡߏ߬ߛߏ߫ ߝߌ߬ߟߊ߬ ߘߌ߫߸ ߝߊ߬ߞߏߟߌ߫ ߞߊ߲߫ ߞߏ߫ ߒ ߕߍ߫ ߒ ߛߐ߲߬ ߏ߬ ߡߊ߬ ߝߛߍߞߘߎ߫. ߛߎߡߊߥߙߏ߫ ߛߊ߬ߦߌ߲߬ ߘߴߊ߬ ߞߎߡߊ߫ ߞߊ߲ ߡߊ߬ ߞߏ߫ ߒ ߘߴߊ߬ ߞߍ߫ ߡߛߏ߬ ߥߐ߯ߙߐ߫ ߘߌ߫߸ ߝߊ߬ߞߏߟߌ߫ ߞߵߊ߬ ߦߌ߬ߘߊ߬ ߞߏ߫ ߒ ߕߴߊ߬ ߝߊ߬ߟߋ߲߫ ߡߏ߬ߛߏ߫ ߁߀߀ ߟߊ߫ ߓߊߏ߬ ߒߠߋ ߡߏ߬ߛߏ ߞߊߝߌ߬ߛߊ߬ ߒ ߓߟߏ߫ ߡߏ߬ߛߏ߫ ߃߀߀ ߘߌ߫. ߒ߬ߓߊ߬ ߏ߬ ߟߋ ߞߊ߬ ߛߎߡߊߥߙߏ߫ ߘߊ߬ߓߊߙߌ ߓߊ߲߫ ߛߊ߫߸ ߊ߬ ߞߊ߲߫ ߞߏ߫ ߒ߬ߓߊ߬ ߒ ߓߘߴߊ߬ ߡߌ߬ߘߴߌ ߟߊ߫ ߥߍ߫߸ ߊ߬ ߞߵߊ߬ ߓߏߙߌ߲߫ ߖߋ߬ߓߌ߬ ߞߏ߫ ߝߏ߫ ߕߋ߲߬߸ ߣߴߏ߬ ߕߍ߫ ߒ ߡߊ߫ ߘߌ߬ߢߍ߬ ߒ ߡߏ߬ߛߏ ߘߐ߫ ߝߋߎ߫.
ߒ߬ߓߊ߬ ߝߊ߬ߞߏߟߌ߫ ߛߌߟߊ߲߫ ߘߴߏ߬ ߟߋ ߝߌ߲߭ ߞߘߐ߫ ߞߵߊ߬ ߞߐߛߊ߬ߦߌ߫ ߊ߬ ߝߊ߬ߛߏ߫߸ ߊ߬ ߥߊ߫ ߘߴߊ߬ ߕߘߍ߬ ߊ߬ ߓߏߙߌ߲߫ ߓߘߊ߫ ߓߌߘߌ߲ ߟߴߊ߬ ߢߍ߫ ߛߌߟߊ ߟߊ߫߸ ߊ߬ ߞߊ߬ ߓߌߘߌ߲ ߏ߬ ߥߦߊ߬ ߞߊ߬ ߝߙߍ߬ ߞߍ߫ ߞߊ߬ ߛߏ߫ ߟߊߛߐ߬ߘߐ߲߬.
ߊ߬ ߥߊ߫ ߘߊ߫ ߞߟߍ߬ߡߊ߬ߛߎߧߊ ߞߟߍ߬ߓߏߟߏ߲ ߘߏ߫ ߘߐߓߍ߲߬߸ ߦߏ߫ ߗߍ߬ ߝߊߘߌ߲ ߕߐ߭ ߟߎ߬ ߞߵߊ߬ ߞߍ߫ ߢߊ ߡߍ߲ ߡߊ߬߸ ߦߏ߫ ߕߊߓߏ߲߫ ߥߣߊ߬ ߝߊߙߊ߲߫ ߞߡߊ߬ߙߊ߫ ߟߎ߫ ߞߵߊ߬ ߞߍ߫ ߢߊ ߡߍ߲ ߡߊ߬. ߊ߬ ߕߏ߫ ߘߴߏ߬ ߟߋ ߘߊߞߘߐ߫ ߝߎߚߎ߫ ߝߏ߫ ߛߏ߲߬ߖߘߊ߫ ߣߴߊ߬ ߛߊ߯ߘߊߓߊ߮ ߟߎ߬ ߘߏ߲߬ ߘߊ߫ ߡߊ߲߬ߘߋ߲߫.
ߕߏ߫ ߞߍ߫ ߘߴߏ߬ ߘߐ߫ ߓߟߊ߫ ߝߊ߬ߛߍ߬ߞߍ߫ ߣߌ߫ ߣߊ߭ߣߊ߬ ߕߙߌߓߊ߲߫ ߠߎ߫ ߝߣߊ߫ ߞߐߛߊߦߌ߫ ߣߊ߬ ߘߊ߫ ߞߊ߬ ߓߐ߫ ߛߏ߬ߛߏ߫߸ ߏ߬ ߟߎ߫ ߞߊ߬ ߡߊ߲߬ߘߋ߲߬ߞߊ ߟߎ߬ ߛߊ߲߬ߓߊ߫ ߛߎߡߊߥߙߏ߫ ߟߊ߫ ߗߍ߬ߦߊ ߜߎ߲߬ߘߎ ߟߊ߫߸ ߏ߬ ߟߎ߬ ߝߣߊ߫ ߞߊ߬ ߝߍ߬ߙߍ ߟߎ߬ ߘߐߓߍ߲߬ ߜߎ߲߬ߘߎ ߏ߬ ߟߎ߫ ߡߊ߬߸ ߞߊ߬ ߓߍ߲߬ ߞߙߌߣߊ߬ ߞߟߊߓߍ߲ ߡߊ߬ ߕߋߙߎ߫.
ߞߙߌߣߊ߬ ߞߟߊߓߍ߲
ߞߙߌߣߊ߬ ߞߟߊߓߍ߲ ߏ߬ ߛߏ߲ߛߙߏߡߊߣߍ߲ ߊ߬ ߘߐ߫ ߛߐ߰ߡߊ߬ߘߊ ߟߊ߫߸ ߡߊ߲߬ߘߋ߲߫ ߞߟߍ߬ߘߋ߲ ߠߎ߬ ߞߊ߬ ߛߏ߬ߛߏ߫ ߞߍ߬ߟߍ߫ ߛߊ߬ߝߌߝߌ ߘߊ߬ߘߌ߬ ߒ߬ ߠߊ߫ ߞߟߍ߬ߘߋ߲ ߠߎ߬ ߟߝߊߘߌ߲ߧߊ ߣߴߊ߬ߟߎ߫ ߟߊ߫ ߞߎ߬ߛߊ߲߬ߧߊ ߣߴߊ߬ߟߎ߫ ߟߊ߫ ߥߊ߬ߞߊߟߌ ߟߎ߬ ߞߏߛߐ߲߬.
ߛߎߡߊߥߙߏ߫ ߣߵߊ߬ ߦߋ߫ ߟߊ ߞߍ߬ߟߍ ߓߘߊ߫ ߝߟߐ߫ ߜߟߍ߬ߦߊ߫ ߟߴߊ߬ ߢߌ߲߭ ߠߎ߬ ߡߊ߬߸ ߊ߬ ߥߊ߫ ߘߊ߫ ߖߊ߬ߡߊ ߟߊߝߘߌ߫ ߝߊ߬ߞߏ߬ߟߌ߬ ߕߊ߫ ߞߟߍ߬ߓߏߟߏ߲ ߞߎ߲߬ߠߊ߫߸ ߛߴߊ߬ ߞߍ߫ ߘߊ߫ ߢߊ߫ ߛߌ߫ ߞߊ߲߬߸ ߏ߬ ߦߴߊ߬ ߕߘߍ߬ ߊ߬ ߓߘߊ߫ ߓߊ߲߫ ߝߊ߬ߞߏ߬ߟߌ߫ ߛߊ߲ߞߎ߲߫ ߠߊ߫.
ߥߊ߫ ߞߍߣߍ߲ ߛߏ߰ߟߏ߲߬ߖߘߊ߫ ߟߊߟߐ߲ߠߌ߲߫ ߠߴߏ߬ ߟߋ ߟߊ߫߸ ߏ߬ ߣߴߊ߬ ߟߊ߫ ߞߟߍ߬ߓߏߟߏ߲ ߠߎ߬ ߣߊ߬ ߘߊ߫ ߘߏ߲߬ ߊ߬ߟߎ߫ ߕߎ߫ ߘߐ߫ ߦߋ߲߬ ߞߊ߬ ߜߊ߬ߙߊ ߏ߬ ߖߍ߲ߛߍ߲߫. ߏ߬ ߟߋ ߞߐ ߞߍ߫ ߘߊ߫ ߛߎߡߊߥߙߏ߫ ߟߊ߫ ߞߍ߬ߟߍ ߕߌߢߍ ߘߌ߫߸ ߛߎߡߊߥߙߏ߫ ߞߵߊ߬ ߓߏ߬ߙߌ߬ ߞߊ߬ ߥߊ߫ ߕߟߋ߬ߓߋ ߘߐ߫߸ ߏ߬ ߞߍ ߛߏ߰ߟߏ߲߬ߖߘߊ߫ ߣߌ߫ ߝߊ߬ߞߏߟߌ߫ ߞߵߊ߬ ߛߊ߯ߘߊ߫.
ߛߎߡߊߥߙߏ߫ ߛߊ߯ߘߊ
ߛߎߡߊߥߙߏ߫ ߓߏ߲ ߡߍ߲ ߞߍ߫ ߘߊ߫ ߓߌ߬ߢߍ ߟߊ߫߸ ߊ߬ ߟߊ߫ ߓߌߓߌ ߣߊ߬ ߘߴߊ߬ ߖߊ߲ߓߊ߲߫ ߊ߬ ߞߎ߲߬ߘߐ߫ ߞߟߊߘߊ ߘߐ߫ ߦߋ߲߬, ߏ߬ ߞߍ ߊ߬ ߝߣߊ߫ ߞߵߊ߬ ߟߐ߲߫ ߞߏ߫ ߞߍ߬ߟߍ ߓߘߊ߫ ߕߌߢߍ߫߸ ߊ߬ ߞߵߊ߬ ߓߏ߬ߙߌ߫ ߞߊ߬ ߕߟߋ߬ߓߋ ߛߌߟߊ߫ ߞߋߟߋ߲ ߕߊ߬. ߛߏ߲߬ߖߘߊ߫ ߞߊ߬ ߛߎߡߊߥߙߏ߫ ߛߊ߯ߘߊ߫߸ ߝߊ߬ߞߏߟߌ߫ ߞߵߏ߬ ߟߊߓߊ߬ߕߏ߫. ߝߊ߬ߞߏߟߌ߫ ߣߵߊ߬ ߦߋ߫ ߟߴߊ߬ ߓߏߙߌ߲߫ ߦߋ߫ ߕߊ߬ߡߌ߲߬ ߠߴߊ߬ ߘߐ߲߰ߘߐ߰ߣߍ߲߬ ߜߟߌߦߊ߫ ߟߊ߫ ߞߐ߬ߘߎ߮ ߝߊ߲߭ߝߍ߬߸ ߊ߬ ߞߵߊ߬ ߝߐ߫ ߛߏ߲߬ߖߘߊ߫ ߢߍ߫ ߞߏ߫ ߒߓߏߙߌ߲߫ ߦߋ߫ ߛߏ߬ߛߏ߬ ߟߊߡߌ߬ߣߊ߬ ߞߏ ߟߋ߬ ߘߴߏ߬ ߘߌ߫.
ߊ߬ߟߎ߬ ߛߋ ߕߍ߯ ߘߐ߫߸ ߊ߬ ߞߵߊ߬ ߝߐ߫ ߛߏ߲߬ߖߘߊ߫ ߢߍ߫ ߞߴߊ߬ߟߎ߬ ߦߋ߫ ߓߌ߬ߟߊ߬ ߘߏ߲߬ߛߏ߬ ߜߙߋ ߘߏ߫ ߝߍ߬߸ ߊ߬ߟߎ߬ ߦߋ߫ ߓߌ߬ߟߊ߬ ߟߊ߫ ߛߌߟߓߊ ߡߊ߬ ߌߞߘߐ߫߸ ߊ߬ߟߎ߫ ߞߊ߬ ߛߎߡߊߥߙߏ߫ ߥߊߕߐߟߊ ߦߴߊ߬ߟߎ߬ ߢߍ߫ ߌߞߘߐ߫߸ ߘߊ߬ߡߊ߲߬ߛߊ߫ ߛߏ߲߬ߖߘߊ߬ ߓߘߊ߫ ߛߎߡߊߥߙߏ߫ ߟߊ߫ ߛߏ߭ ߓߏ߲߫߸ ߓߊߏ߬ ߊ߬ ߕߘߍ߬ ߦߴߊ߬ ߝߍ߬ ߞߵߊ߬ ߢߣߊߡߊ ߟߋ߬ ߡߌ߬ߘߊ߬.
ߛߎߡߊߥߙߏ߫ ߞߵߊ߬ ߖߎߙߊ߲߫ ߊ߬ ߟߊ߫ ߛߏ߭ ߞߊ߲߬ ߞߊ߬ ߛߌߟߊ ߕߊ߬߸ ߝߊ߬ߞߏߟߌ߫ ߞߵߊ߬ ߦߋ߫ ߛߎߡߊߥߙߏ߫ ߦߋ߫ ߘߏ߲߬ ߞߏ ߘߐ߫ ߝߊߟߊ߲ ߠߋ߬ ߟߊ߫߸ ߊ߬ߟߎ߫ ߞߵߊ߬ߟߎ߫ ߓߏ߬ߙߌ߬ ߞߴߊ߬ߟߎ߫ ߦߴߊ߬ ߛߊ߲ߕߍ߰ ߟߊ߫߸ ߘߊ߬ߡߊ߲߬ߛߊ߫ ߔߙߊߎ߫߸ ߛߎߡߊߥߙߏ߫ ߓߘߊ߫ ߘߏ߲߬ ߝߊߟߊ߲ ߠߊ߫ ߞߎ߬ߟߌ߬ߞߙߐ߫.
ߛߏ߲߬ߖߘߊ߫ ߕߘߍ߬ ߦߋ߫ ߘߏ߲߬ ߞߏ ߘߴߊ߬ ߞߐ߫߸ ߓߊ߬ߙߌ߬ ߝߊ߬ߞߏߟߌ߫ ߞߵߊ߬ ߓߊ߬ߟߌ߬ ߏ߬ ߡߊ߬ ߞߏ߫ ߡߍ߲ ߝߟߐ߫ ߘߏ߲߬ߣߍ߲߫ ߦߋ߫ ߝߊߟߊ߲ ߠߊ߫߸ ߏ߬ ߢߊ߫ ߦߋ߫ ߘߏ߲߬ߓߊ߰ߕߐ ߟߊ߫ ߞߵߊ߬ ߕߘߍ߬ ߌߟߋ ߢߊ߲߫ ߕߴߊ߬ߟߋ ߟߊ߫.
ߛߏ߬ߛߏ߫ ߞߎ߲߬ߠߊ߬ߛߌ߰ߟߌ
ߞߍ߬ߟߍ ߓߊ߲ߣߍ߲ ߞߊ߬ ߛߏ߰ߟߏ߲߬ߖߘߊ߫ ߞߍ߫ ߡߊ߲߬ߛߊ (ߝߊ߰ߡߊ) ߘߌ߫߸ ߊ߬ ߞߊ߬ ߝߊ߬ߞߏߟߌ߫ ߕߐ߯ߦߊ߫ ߞߵߊ߬ ߞߍ߫ ߛߏ߬ߛߏ߫ ߞߎ߲߬ߠߊ߬ߛߌ߰ߟߊ ߘߌ߫߸ ߞߵߏ߬ ߞߍ߫ ߡߐߣߍ߫ ߘߏ߲߬ߣߍ߲ ߠߎ߬ ߛߊ߬ߙߊ ߘߌ߫. ߝߊ߬ߞߏߟߌ߫ ߞߵߊ߬ ߡߏ߬ߛߏ ߡߊߛߐ߬ߘߐ߲߫ ߏ߬ ߟߋ ߘߐ߫ ߛߊ߫߸ ߊ߬ ߣߴߊ߬ ߞߍ߫ ߘߊ߫ ߡߐ߰ߣߍ߲ ߘߌ߫ ߛߏ߬ߛߏ߬ ߡߍ߲ ߘߐ߫߸ ߊ߬ߟߋ߬ ߞߍ߫ ߘߴߏ߬ ߡߙߊ߬ߓߊ߮ ߘߌ߫.
ߝߊ߬ߞߏ߬ߟߌ߬ ߟߊ߫ ߛߋ߫ ߛߐߘߐ߲ ߏ߬ ߟߋ ߞߐ߬ߣߐߡߊ߬ ߛߊ߫߸ ߊ߬ ߓߊߘߋ߲ ߞߙߏ߬ߡߊ ߟߎ߬ ߥߟߌ߬ ߘߊ߫ ߡߊ߲߬ߘߋ߲߫ ߣߴߊ߬ ߟߊߡߌߣߌ߲ ߝߊ߲߬ ߛߌߦߊߡߊ߲߫ ߠߎ߫ ߘߐ߫ ߞߊ߬ ߥߴߊ߬ ߕߍ߬ߘߍ߫ ߦߋ߲߬. ߊ߬ߟߎ߫ ߞߵߊ߬ ߘߍ߬ߡߍ߲߬ ߡߊ߬ߙߊ ߡߊ߬ ߦߋ߲߬߸ ߤߊ߲߯ ߞߊ߬ ߥߊ߫ ߛߴߊ߬ ߖߎ߬ߛߎ ߘߐߕߐߘߐ߲ (ߞߵߊ߬ ߘߐߛߎ߫) ߛߏ߲߬ߖߘߊ߫ ߞߍ߬ߟߍ ߡߊ߬. ߝߊ߬ߣߊ ߟߎ߬ ߥߊ߫ ߘߴߊ߬ ߝߐ߫ ߛߏ߲߬ߖߘߊ߫ ߢߍ߫ ߞߏ߫ ߝߊ߬ߞߏ߬ߟߌ߬ ߦߋ߫ ߞߟߍ߬ ߘߐ߬ߓߍ߲ ߞߊ߲߬ ߌ ߞߊ߲ߡߊ߬߸ ߛߏ߲߬ߖߘߊ߫ ߞߵߏ߬ ߝߛߍ߬ߝߛߍ߫ ߞߵߊ߬ ߦߋ߫ ߕߎ߬ߢߊ߬ ߘߌ߫߸ ߞߊ߬ ߝߙߍ߬ ߞߍ߫ ߞߊ߬ ߛߌߟߊ ߕߍ߰ ߏ߬ ߢߍ߫.
ߛߏ߰ߟߏ߲߬ߖߘߊ߫ ߞߵߏ߬ ߞߍ߫ ߞߍ߬ߟߍ߫ ߞߐ߬ߡߐ߲߬ߞߐߡߐ߲ ߘߏ߫ ߟߋ߬ ߘߐߓߍ߲߬ ߘߌ߫߸ ߞߊ߬ ߗߋ ߟߐ߬ ߊ߬ ߡߊ߬ ߞߴߊ߬ ߡߊ߬ߞߏ ߦߴߊ߬ ߟߊ߫. ߊ߬ ߣߊ߬ߣߍ߲ ߞߏ߫ ߒ ߓߘߴߊ߬ ߡߊߝߟߍ߫ ߟߋ߬ ߞߵߊ߬ ߦߋ߫ ߞߐ߰ߖߌ߬ߘߊ߫ ߕߍ߫ ߒ߬ ߓߟߏ߫߸ ߒ ߣߐ߬ ߞߍ߬ߟߍ ߣߌ߲߬ ߠߋ ߘߐߓߍ߲߬ ߠߊ߫߸ ߒ ߘߏ߲߬ ߓߘߴߊ߬ ߡߊߝߟߍ߫ ߒ ߢߊ߫ ߕߍ߫ ߒ ߠߊ߫ ߖߌ߰ߦߊ ߟߊ߫ ߡߐ߰ ߛߌ߫ ߘߐ߫ ߏ߬ ߘߐ߫ ߝߏ߫ ߌߟߋ߸ ߊ߬ ߝߟߍ߫ ߓߊ߫ ߣߴߌ ߘߴߏ߬ ߟߊߣߐ߬ ߝߊ߬ߛߏ ߢߍ߫.
ߝߊ߬ߞߏߟߌ߫ ߞߵߊ߬ ߡߙߌ߫ ߏ߬ ߓߎ߬ߧߊ ߣߴߊ߬ ߜߟߌߦߊ ߣߴߊ߬ ߕߐ߬ߣߐ ߡߊ߬߸ ߊ߬ ߞߍߕߐ߫ ߦߋ߫ ߡߍ߲ ߠߊߛߋ߫ ߟߊ߫ ߝߊ߬ߛߏ ߡߊ߬߸ ߊ߬ ߞߊ߬ ߟߊ߬ߤߘߌ ߕߊ߬ ߏ߬ ߞߍ ߟߊ߫. ߏ߬ ߟߋ ߞߍ߫ ߘߊ߫ ߞߍ߬ߟߍ߫ ߛߊ߬ߝߌߝߌ ߏ߬ ߟߊߥߌ߬ߟߌ ߘߌ߫ ߞߊ߬ߛߊ߫ ߖߡߊ߬ߣߊ ߞߊ߲ߡߊ߬߸ ߞߊ߬ ߝߊ߬ߞߏߟߌ߫ ߞߴߏ߬ ߞߎ߲߬ߕߌ߮ ߘߌ߫. «ߞߏ߬ߣߌ߲߬ ߛߏ߲߬ߖߘߊ߬ ߡߊ߫ ߛߐ߲߬ ߞߙߏ߬ߡߊ ߟߎ߬ ߟߊߛߌߦߊߦߊ߫ ߞߏ ߡߊ߬ ߞߍ߬ߟߍ ߣߌ߲߬ ߘߐ߫߸ ߤߊߞߍߕߏ߫ ߛߊ߫ ߝߊ߬ߞߏߟߌ߫ ߘߌ߫ ߕߏ߫ ߖߊ߬ߡߊߙߌ ߞߐ߫ ߢߊ ߡߍ߲ ߡߊ߬»߸ ߢߌ߲߬ ߞߘߐ߬ ߞߟߍ ߘߏ߲߬ ߡߊ߫ ߘߌߦߊ߫ ߛߏ߲߬ߖߘߊ߬ ߢߍ߫ ߟߏ߲߫ ߞߋߟߋ߲߫.
ߞߊ߬ߛߊ߫ ߞߍ߬ߟߍ
ߝߊ߬ߞߏߟߌ߫ ߥߟߌ߬ ߘߊ߫ ߞߍ߬ߟߍ ߏ߬ ߟߋ ߘߌ߫ ߞߊ߬ ߥߊ߫ ߕߟߋ߬ߓߋ ߘߊ߲ߞߊ߲ ߏ߬ ߡߊߜߐ߬ߙߐ߲߬ߞߕߐ߫ ߞߊ߬ ߥߵߊ߬ ߛߌ߬ߛߍ߬ߘߋ߲߬ߣߍ߲߫ ߡߌߘߊ ߞߍ߫߸ ߞߵߊ߬ߟߋ ߞߍ߫ ߦߋ߲߬ ߡߊ߲߬ߛߊ ߘߌ߫߸ ߞߊ߬ ߛߘߊߞߘߎ߬ߛߘߊ ߛߐ߬ߘߐ߲߫ ߦߋ߲߬. ߊ߬ ߕߘߍ߬ ߦߋ߫ ߝߐ ߡߍ߲ ߞߍ߫ ߟߴߊ߬ߟߋ ߡߊ߬ ߞߏ߫ ߞߊ߬ߛߊ߫ ߡߊ߲߬ߛߊ (ߞߊ߬ߛߊ-ߡߊ߲߬ߛߊ)߸ ߏ߬ ߟߋ ߣߊ߬ ߘߊ߫ ߞߍ߫ ߖߡߊ߬ߣߊ ߏ߬ ߕߐ߮ ߘߌ߫ ߞߐ ߟߊ߫.
ߝߊ߬ߞߏߟߌ߫ ߛߊ߬ ߘߊ߫ ߓߎ߬ߧߊ ߣߌ߫ ߜߟߌߦߊ ߏ߬ ߟߋ ߕߍߡߊ߬߸ ߞߵߊ߬ ߕߘߍ߬ ߡߊ߲߬ߘߋ߲߬ߞߊ ߟߎ߬ ߦߋ߫ ߡߊ߲߬ߛߊ߬ߦߊ ߟߊ߫. ߖߐ߰ߟߊ ߟߎ߬ ߝߣߊ߫ ߕߘߍ߬ ߦߴߊ߬ߟߎ ߟߊ߫ ߡߊ߬ߙߊ ߞߐ߬ߣߐߡߊ߬߸ ߒ߬ߓߊ߬ ߝߊ߬ߞߏߟߌ߫ ߛߊ߭ ߏ߬ ߘߐ߫ ߛߌߣߍ߲߬ ߛߊ߫߸ ߡߊ߲߬ߘߋ߲߬ߞߊ ߏ߬ ߟߎ߫ ߛߌߦߊߡߊ߲߫ ߞߵߊ߬ߟߎ߬ ߞߐߓߌ߲ ߠߊߝߎߙߋ߲߫߫ ߞߊ߬ ߕߊ߯ ߛߏ߫. ߝߊ߬ߙߊ߲߬ߝߊ߬ߙߊ߲߬ߠߊ ߡߍ߲ ߠߎ߬ ߕߏ߫ ߘߊ߫ ߖߊ߬ߡߊ ߞߐ߫ ߦߋ߲߬ ߏ߬ ߘߐ߫߸ ߖߐ߰ߟߊ ߟߎ߬ ߝߣߊ߫ ߛߌ߰ ߘߴߏ߬ ߟߎ߫ ߘߐ߫ ߝߎߚߎ߫ ߝߴߏ߬ ߟߎ߫ ߝߊ߲߬ߓߊ ߝߣߊ߫ ߞߵߊ߬ߟߎ߬ ߞߐߛߊ߬ߦߌ߫ ߡߊ߲߬ߘߋ߲߫.
ߔߕߏߞߌ ߟߎ߬ ߣߊ߭ ߡߍ߲ ߞߍ߫ ߘߴߊߝߙߌߞߌ߬ ߘߊ߲ߞߊ߲ ߠߎ߬ ߟߊ߫ ߝߊ߯ߘߐߞߍ߫ ߁߄߲ ߣߌ߫ ߁߅߲ ߠߎ߬ ߟߊ߫߸ ߏ߬ ߟߎ߫ ߞߊ߬ ߞߊ߬ߛߊ߫-ߡߊ߲߬ߛߊ ߏ߬ ߟߋ ߛߓߍߢߊ ߞߍ߫ ߞߛߊߡߊ߲ߛ ߘߌ߫߸ ߤߊ߲߯ ߓߌ߬߸ ߊ߬ ߖߡߊ߬ߣߊ ߦߋ߫ ߞߟߌ߫ ߟߊ߫ ߞߛߊߡߊߛ ߕߐ߮ ߏ߬ ߟߊ߫.
ߞߏ߫ ߜߘߍ ߟߎ߬ ߘߐ߫
ߝߊ߬ߞߏߟߌ߫ ߡߊߟߐ߲ߣߍ߲ߓߊ ߟߋ߬ ߦߋ߫ ߡߊ߲߬ߘߋ߲߬ߞߊ ߟߎ߬ ߓߟߏ߫ ߊ߬ ߟߊ߫ ߛߟߐߡߌ߲ߘߐߦߊ ߘߊߞߎ߲ ߠߎ߬ ߡߊ߬ ߣߊߟߌ߬ߡߎ߲߫ ߛߏߡߦߊ ߣߌ߫ ߞߏ߲ߞߏߓߦߊ ߟߎ߬ ߘߐ߫. ߓߊ߬ߙߌ߬ ߏ߬ ߟߎ߬ ߦߋ߫ ߟߊߞߊ߬ߟߌ߬ ߟߊ߫ ߢߊ߫ ߛߌߦߊߡߊ߲߫ ߠߎ߫ ߡߊ߬ ߖߋ߬ߟߌ ߟߎ߬ ߓߟߏ߫߸ ߝߴߊ߬ ߘߌ߫ ߡߎߣߎ߲߫ ߛߌߙߌ߲ ߠߊ߫ ߦߙߐ ߘߏ߫ ߟߎ߫ ߘߐ߫.
ߏ߬ ߞߏߛߐ߲߬ ߊ߲ ߕߍߣߊ߬ ߛߐ߰ ߟߴߏ߬ ߟߎ߫ ߢߊߝߐ ߡߊ߬ ߡߎߣߎ߲߬. ߊ߲ ߓߍߣߊ߬ ߕߌߙߌ߲ߠߌ߲ ߞߴߏ߬ ߞߊ߲߬ ߞߐߝߍ߬.
ߦߟߌߡߊߛߙߋ ߟߎ߬
ߦߌߟߡߊ:ߛߏ߲߬ߖߘߊ߫ ߞߟߍ ߦߌߟߡߊ:ߛߏ߲߬ߖߘߊ߫ ߕߟߋ ߦߌߟߡߊ:ߡߊ߲߬ߘߋ߲߫ ߝߊ߰ߡߊ߬ߟߊ ߦߌߟߡߊ:ߝߊ߬ߞߏߟߌ߫ ߞߙߏ߬ߡߊ߫
ߓߍ߲߬ߘߎ߯
ߘߌ߯ߣߊ ߥߟߊ߫ ߣߊߡߎ߲߫
ߖߘߍ߬ߞߟߏ߬ߦߊ (ߛߌ߬ߟߊ߬ߡߊ) ߟߎ߬ ߣߌ߫ ߛߏߡߊ ߟߎ߬ ߞߊ߬ߛߌߦߊ ߛߏ ߛߌ߰ߓߊ߮ ߘߐ߫߸ߣߊ߬ߓߊ߮ ߟߎ߬ ߘߐ߫߸ ߌߛߟߊߞߊ ߞߊ߬ߛߌߦߊ ߏ߬ ߟߎ߫ ߝߣߊ߫ ߘߐ߫... ߦߌߟߡߊ:ߘߎ߰ߡߊ߬ߛߓߍ ߦߌߟߡߊ:ߣߏ߯ߙߊߛߏߓߊ߫ ߦߌߟߡߊ:ߛߌ߯ߙߌ߲߫ ߦߌߟߡߊ:ߞߊ߲ߞߊ߲߫ ߕߌ߲߬ߞߎߘߎ߲ ߦߌߟߡߊ:ߖߌ߬ߣߍ߬ ߦߌߟߡߊ:ߊߝߙߌߞߌ߬
ߕߌ߲߬ߓߏ߲߫
ߕߌ߲߬ߓߏ߲߫ (ߥߟߊ߫ ߕߌ߲ߓߊ߫) ߊ߬ ߦߋ߫ ߝߎߟߊ߫ ߛߏߘߋ߲ߣߍ߲ ߘߏ߫ ߟߋ߬ ߘߌ߫ ߖߌ߬ߣߍ߬ ߸ ߡߍ߲ ߡߊ߲߲߫ ߖߊ߲߬ ߡߊߡߎ߫ ߟߊ߫ ، ߟߐ߯߯߯ߝߍ ߟߐ߯ߞߎ߲ߠߞߊ ߘߏ߫ ߦߋ߫ ߦߋ߲߬ (ߞߊ߯ߙߌ) ߊ߬ ߛߌ߰ߢߐ߲߮ ߛߏߡߌߛߍ߲ ߠߎ߬ ߦߋ߫ ߣߊ߬ ߟߊ߫ ߟߐ߮ ߏ߬ ߘߐ߫ ߦߏ߫ ߞߏߞߌߦߊ߫ ، ߊߝߌߦ ߊ߫، ߕߌ߲ߕߏߟߊ߫، ߛߏߌߘߋ߯ ߛߋߙߌߦߊ߫، ߊ߬ ߣߌ߫ ߘߏ߫ ߟߎ߬
ߛߌ߰ߓߊ߮
ߛߊ߲߭ ߂߀߁߆ ߟߊ߫ ߸ ߊ߬ ߛߌ߰߰ߓߊ߮ ߕߍ߬ߘߍ߫ ߡߐ߱ ߁߄ ߂߉߃ ߟߋ߬ ߘߌ߫.
ߘߐ߬ߝߐ
ߊ߬ ߕߘߍ߬ ߝߎߕߊ߫ ߖߊ߬ߟߏ߲߫ ߞߎߓߋߘߊ ߟߋ߬ ߘߌ߫ ߝߊ߯ߘߐߞߍ߫ ߁߈ ߠߊ߫.
ߊ߬ ߕߌ߲߬ߞߎߘߎ߲ ߡߐ߰ߘߐ߬ߜߍ ߘߏ߫ ߟߎ߬
ߊߓߘߎߙߊߤߑߡߊ߯ߣ ߌߓߎ߬ߙߊ߬ߤߌߡߊ߬ ߌߓߣ ߛߏ߬ߙߌ߬ (߁߇߆߂ - ߁߈߂߉) ߦߌߟߡߊ:ߖߌ߬ߣߍ߫ ߛߏ ߦߌߟߡߊ:ߊߝߙߌߞߌ߬ ߛߏ ߦߌߟߡߊ:ߊߝߙߌߞߌ߬ ߘߏ߲߬ߘߊ
ߛߎߡߊߥߙߏ߫ ߞߊ߲ߕߍ߫
ߛߎߡߊߥߙߏ߫ ߓߊ߲ߡߊ߲߯ߠߊ߫ ߕߘߍ߬ ߦߋ߫ ߛߏ߬ߛߏ߫ ߡߊ߲߬ߛߊ߬ߟߊ ߡߊ߲߬ߛߊ ߟߋ߬ ߘߌ߫߸ ߊ߬ ߞߊ߬ ߡߍ߲ ߦߟߍ߬ߡߊ߲߫ ߞߵߊ߬ ߞߍ߫ ߝߊ߰ߡߊ߬ߟߊ ߘߌ߫ ߞߐߟߊ߬. ߞߎ߲ߓߌ߫ ߕߋ߭ ߞߐ ߘߐ߫߸ ߝߘߊ߬ߝߌ߲߬ߠߊ߫ ߕߟߋ߬ߓߋ ߝߊ߲߬ߓߊ ߡߍ߲ ߡߙߊ߬ߣߍ߲߫ ߕߘߍ߬ ߦߋ߫ ߜ߭ߊ߰ߣߊ߫ ߝߊ߰ߡߊ߬ߟߊ ߓߟߏ߫߸ ߊ߬ ߞߊ߬ ߡߍ߲ ߠߎ߬ ߡߙߊ߬ ߞߘߊ߬ߜߟߍ߬ߦߊ ߟߊ߫. ߞߐ߯ߟߊ߫߸ ߏ߬ ߟߎ߫ ߝߊ߲߬ߓߊ ߞߵߊ߬ߟߎ߫ ߞߙߎߝߊ߫ ߞߟߍ߬ߓߏ߬ߟߏ߲߬ ߞߋߟߋ߲߫ ߘߌ߫ ߞߵߊ߬ߟߋ ߘߊ߬ߘߌ߬ ߞߙߌߣߊ߬ ߞߟߊߓߍ߲ ߥߎ߬ߣߊ߲߬ߞߏߙߏ߲ ߝߍ߬߸ ߊ߬ ߛߊ߬ ߘߊ߫ ߝߊߟߊ߲ ߠߊ߫ ߞߎ߬ߟߌ߬ߞߙߐ߫.
ߘߋߣߍ߲ߦߊ
ߛߎߡߊߥߙߏ߫ ߝߊ߬ ߟߋ߬ ߕߘߍ߬ ߦߋ߫ ߡߊ߲߭ߖߊ߬ߙߊ߫ ߘߐ߰ߡߊ߲ ߘߌ߫. ߣߌ߫ ߝߘߊ߬ߝߌ߲߬ߠߊ߫ ߕߟߋ߬ߓߋ ߡߊ߲߬ߛߊ ߟߎ߬ ߘߋ߲ ߠߎ߬ ߕߘߍ߬ ߦߴߊ߬ߟߎ߫ ߟߊ߫ ߘߋߣߍ߲ߦߊ ߞߍ߫ ߟߊ߫ ߟߊ߬ߡߐ ߘߐ߫ ߞߎ߲ߓߌ߫ ߟߋ߬߸ ߓߊߏ߬ ߊ߬ߟߎ ߓߘߊ߫ ߡߎߙߎ߲ߕߌ߫ ߦߋ߲߬ ߡߊ߬߸ ߊ߬ߟߋ ߞߵߊ߬ ߟߊ߫ ߘߋߣߍ߲ߦߊ ߞߍ߫ ߛߏ߬ߛߏ߫ ߛߌ߰ߢߐ߲߰ ߖߡߊߣߊ ߟߎ߬ ߘߐߕߊ߯ߡߊ ߟߋ߬ ߘߌ߫; ߞߵߏ߬ ߟߎ߫ ߟߊ߫ ߞߏ߫ ߓߘߍ ߟߎ߬ ߣߴߊ߬ ߕߌߢߍߣߍ߲ ߠߎ߬ ߟߐ߲߫߸ ߞߵߊ߬ߟߎ߫ ߖߏ߮ ߣߴߊ߬ߟߎ߫ ߛߐ߲߭ ߠߎ߬ ߟߐ߲߫߸ ߊ߬ ߣߌ߫ ߞߵߊ߬ߟߎ߫ ߡߙߌߦߊ ߣߴߊ߬ߟߎ߫ ߟߊ߫ ߣߊ߲߬ߕߌ߰ߞߏ ߛߌ߰ߝߊߘߌ ߟߎ߫ ߟߐ߲߫߸ ߞߵߏ߬ ߟߎ߫ ߞߎ߲߭ ߠߎ߬ ߟߐ߲߫ ߛߴߊ߬ ߘߴߊ߬ ߢߡߊߟߊ߫ ߏ߬ ߟߎ߫ ߘߐ߫ ߓߍ߬ߘߍ ߟߎ߬ ߡߵߊ߬ ߣߌ߫ ߞߊ߬ ߝߍ߭ ߟߎ߬ ߓߊߛߌ߫ ߢߊ ߟߎ߫ ߟߐ߲߫߸ ߦߊ߬ߣߴߊ߬ߟߋ߬ ߟߊ߫ ߡߊ߲߬ߛߊ߬ߦߊ ߕߍ߫, ߞߏߟߊߞߏߕߍ߫ ߛߴߊ߬ ߘߌ߫ ߛߋ߫ ߏ߬ ߟߎ߫ ߓߊߛߌ߫ ߟߴߊ߬ ߟߊ߫ ߝߊ߰ߡߊ߬ߦߊ ߕߎ߬ߡߊ ߟߊ߫.
ߡߊ߲߬ߛߊ߬ߦߊ
ߛߎߡߊߥߙߏ߫ ߛߌ߰ߣߍ߲ ߡߊ߲߬ߛߊ߬ߦߊ ߟߊ߫ ߁߂߀߀ ߏ߬ ߟߊ߫߸ ߊ߬ ߛߐ߰ ߘߴߊ߬ ߟߊ߫ ߛߏ߬ߙߌ߬ߡߊ߬ߘߋ߲߬ ߝߊ߲ߞߊ ߟߊߥߊ߬ߙߊ ߟߋ߬ ߡߊ߬ ߡߎߣߎ߲߬ ߞߊߕߌ߫. ߞߊ߬ ߛߍ߬ߣߍ ߟߊߛߓߊ߬ߕߌ߫ ߞߵߊ߬ ߛߌ߲߬ߝߏ߲߬ߧߊ߫ ߞߏߢߊ߬ ߖߋߞߎ߫߸ ߞߊ߬ߕߎ߲߰ ߛߎߡߊߥߙߏ߫ ߞߵߊ߬ ߟߐ߲߫ ߠߋ߬ ߞߏ߫ ߡߌ߬ߙߌ߲߬ߘߌ ߝߓߊߟߌ ߕߴߛߋ߫ ߞߏߘߐߜߍ߫ ߛߌ߫ ߞߍ߫ ߟߊ߫. ߓߊߏ߬ ߊ߬ ߓߘߴߊ߬ ߟߐ߲߫ ߞߏ߫ ߛߌ߰ߢߐ߲ ߏ߬ ߟߎ߬ ߕߍ߫ ߛߐ߲߬ ߝߊ߰ߡߟߊ߬ ߜߘߍ߫ ߘߐ߫ ߞߊ߬ ߜ߭ߊ߰ߣߊ߫ ߝߊ߰ߡߊ߬ߟߊ ߕߏ߫ ߦߋ߲߬߸ ߏ߬ ߟߋ ߞߵߊ߬ ߟߐ߬ ߞߟߍ߬ ߓߟߋߓߟߋ߫ ߟߊߥߟߌ߬ ߟߊ߫ ߞߊ߬ ߥߊ߫ ߞߎ߲ߓߌ߫ ߕߋ߬ ߞߵߊ߬ ߝߊ߰ߡߊ ߟߎ߬ ߟߊߝߋߝߋ߫߸ ߝߴߏ߬ ߟߎ߫ ߥߊ߫ ߘߴߊ߬ߟߎ߫ ߞߊ߬ߙߌ߬ߝߊ߫ ߥߊ߬ߟߊߕߊ߬.
ߏ߬ ߞߌ߬ߓߊ߬ߙߏ߬ߦߊ ߖߍ߲ߛߍ߲߫ ߥߊ߬ߜ߭ߊߘߎ߰ ߟߊ߫ ߖߡߊ߬ߣߊ߫ ߡߙߊ߬ߣߍ߲ ߓߍ߯ ߟߊ߫ ߞߐߘߍ߫߸ ߏ߬ ߟߋ ߞߵߊ߬ߟߋ߬ ߞߍ߫ ߡߐ߱ ߟߎ߬ ߢߣߊ߫ ߥߘߊ ߘߌ߫ ߞߵߊ߬ߟߎ߫ ߟߊ߫ ߖߌ߰ߦߊ ߝߣߊ߫ ߟߴߊ߬ ߘߐ߫. ߏ߬ ߟߋ ߡߊ߬ ߛߊ߫߸ ߊ߬ߟߋ ߝߣߊ߫ ߞߵߊ߬ ߛߍ߬ߓߍߘߏ߲߬ ߊ߬ ߟߊ߫ ߖߡߊ߬ߣߊ ߛߌ߲߬ߝߏ߲߬ߧߊ߬ߟߌ ߟߊ߫ ߞߏߛߓߍ߫߸ ߞߊ߬ ߣߊ߬ ߕߏ߫ ߖߡߊ߬ߣߊ ߓߍ߯ ߡߊߞߟߌ߫ ߟߴߊ߬ ߓߘߊ ߦߋ߲߬ ߁߂߀߅ ߟߊ߫. ߡߊ߲߬ߛߊ߫ ߛߌߦߊߡߊ߲߫ ߠߎ߫ ߣߊ߬ ߘߊ߫ ߢߐ߲߯ߦߋ ߏ߬ ߘߐ߫߸ ߝߏ߫ ߖߊ߬ ߖߡߊߣߊ (ߡߊߛߌ߬ߣߊ߬) ߣߌ߫ ߕߊ߬ߞߙߎߙߎ߬ ߟߎ߫ ߟߋ߬ ߞߵߊ߬ߟߎ߫ ߓߊ߲߬ ߕߘߍ߬ ߟߴߊ߬ ߘߐ߫. ߟߊ߬ߘߍ ߏ߬ ߞߊ߬ ߣߊߙߋߡߊ߲߰ ߞߋߕߊ߬ ߞߘߐ߬ߣߍ߲߬ߓߊ ߟߋ߬ ߕߘߍ߬ ߞߓߐߞߓߐ߫߸ ߞߏ߬ߣߵߏ߬ ߓߍ߯ ߣߴߊ߬ ߕߊ߫ ߊ߬ ߞߵߊ߬ ߝߐ߫ ߟߋ߬ ߞߏ߫ ߕߘߋ߫߸ ߒ ߖߍ߬ߘߍ ߟߋ߬ ߥߊߕߐ߫ ߦߋ߫ ߟߊ߬ߘߍ ߣߌ߲߬ ߞߎ߲߬ߠߊߛߌ߰ ߟߊ߫.
ߜߊ߬ߙߊ ߓߍ߲߬ߡߊ߬ߞߊ߲ ߠߎ߫
ߓߍ߲߬ ߞߍ߫ ߞߐ ߘߐ߫ ߡߐ߲߫ ߡߐ߲߯ߡߊ ߏ߬ ߡߊ߬ ߜߘߋߜߘߋ߫ ߸ ߒ߬ߓߊ߬ ߓߍ߲߬ ߞߍ߫ ߘߊ߫ ߛߙߊߕߌ߫ ߘߊ߲ߘߐ߫ ߟߋ߬ ߡߊ߬ ߞߏߟߌߞߏߟߌ߫߸ ߡߍ߲ ߠߎ߬ ߞߊ߬ ߛߎߡߊߥߙߏ߫ ߞߍ߫ ߝߊ߰ߡߊ߬ ߓߟߋߓߟߋ߫ ߘߌ߫ ߡߍ߲ ߢߐ߲߰ ߕߎ߲߬ ߡߊ߫ ߕߊ߬ߡߌ߲߫ ߒ߬ ߠߊߡߌߣߌ߲ ߘߐ߫ ߦߊ߲߬ ߞߘߐ߬ߡߊ߲߫. ߏ߬ ߓߍ߲߬ߡߊ߬ߞߊ߲ ߘߏ߫ ߟߎ߫ ߝߟߍ߫:
ߦߌߟߡߊ:ߛߏ߬ߛߏ߫ ߡߊ߲߬ߛߊ߬ߟߊ ߦߌߟߡߊ:ߛߏ߬ߛߏ߫ ߝߊ߰ߡߊ߬ߟߊ ߦߌߟߡߊ:ߣߍ߰ߓߏ߬ߙߌ߬ߦߊ߫ ߞߟߊߓߍ߲ ߦߌߟߡߊ:ߓߊ߲ߕߊ߲߫ ߞߟߊߓߍ߲ ߦߌߟߡߊ:ߞߙߌߣߊ߬ ߞߟߊߓߍ߲ ߦߌߟߡߊ:ߞߊ߬ ߛߊ߬ ߞߎ߬ߟߌ߬ߞߙߐ߫
ߖߌ߬ߣߍ߬ ߞߊ߲ߓߍ߲ ߞߊ߬ߝߏ ߖߊ߬ߛߏ߲߬ ߞߏ߲ߞߏߘߌ߬ߓߌ ߕߋ߬ߟߋ߫ ߄/߁߉߈߄ ߟߊ߫
ߊߡߍߘ ߛߋߞߎ߬ ߕߎ߬ߙߋ߫ ߟߊ߫  ߝߊߕߎߟߌ ߞߐߝߍ߬߸ ߛߌߦߊߜߊߣߊ߲ ߥߟߊ߫ ߕߊߖߟߎߛߙߊ߬ ߛߌߦߊߡߊ߲߫ ߠߋ߬ ߞߍ߫ ߘߊ߫  ߣߊ߲ߕߌ߮ ߟߎ߬ ߓߟߏ߫߸ ߣߴߊ߬ ߦߋ߫߫ ߟߊ߲߬ߛߣߊ߬ ߞߐ߲߬ߕߋ߬ ߣߴߊ߬ ߛߌߦߊߥߟߏߡߊߢߐ߮ ߟߎ߬ ߘߌ߫߸ߓߌ߬،